SunOnline: Zakaai behee midhiya aharuge fahu kolhu muraaja aa kuri list akah: Minister\nޒަކާތް ބެހީ މިދިޔަ އަހަރުގެ ފަހުކޮޅު މުރާޖައާ ކުރި ލިސްޓަކަށް: މިނިސްޓަރު\nމުއާވިޔަތު އަންވަރު 22 Jun 2020, 13:39\nއިސްލާމިކް މިނިސްޓަރު ޑރ. އަހްމަދު ޒާހިރު އަލީ: މިނިސްޓަރު ވިދާޅުވީ ޒަކާތް ބަހާފައިވަނީ ހައްގުވެރިންނަށް ކަމަށް --- ސަން ފައިލް ފޮޓޯ: އަހުމަދު އަވްޝަން އިލްޔާސް\nމި އަހަރުގެ ފިތުރު ޒަކާތް ބަހާފައި ވާނީ ހައްގުވެރިންނަށް ކަމަށް އިސްލާމިކް މިނިސްޓަރު ޑރ. އަހްމަދު ޒާހިރު ވިދާޅުވެއްޖެ އެވެ.\nރައްޔިތުންގެ މަޖިލީހުގައި މެންބަރުން ކުރެމަތިކުރެއްވި ސުވާލުތަކަށް ޖަވާބު ދެއްވަމުން މިނިސްޓަރު ވިދާޅުވީ، ރޯދަ މަސް ކައިރިވެފައި ވަނިކޮށް ކޮވިޑާއި ގުޅިގެން ރަށް ރަށަށް ލިސްޓް ފޮނުވައިގެން އެ މަސައްކަތް ނުކުރެވޭނެ ކަމަށް ބަލައި ފަގީރުންގެ ލިސްޓް އަޕްޓޭޑް ނުކޮށް މިދިޔަ އަހަރުގެ ލިސްޓަށް ޒަކާތް ބަހަން ނިންމީ ކަމަށެވެ.\n"އެ ލިސްޓަކީ 2019 ވަނަ އަހަރު ދެ ފަހަރަށް އަޕްޑޭޓް ކުރެވިފައިވާ ލިސްޓެއް. އޮކްޓޯބަރު މަހު 2019 ގައި އެންމެ ފަހުން އެ ލިސްޓް އަޕްޑޭޓް ކުރެވިފައިވަނީ. އެއީ 1441 ވަނަ އަހަރު،" މިނިސްޓަރު ވިދާޅުވި އެވެ. "ދެން އެނގިވަޑައިގަންނަވާނެ ފިތުރު ޒަކާތަކީ ހައްގުވާ ފަރާތްތަކަށް ދޭން ޖެހޭ އެއްޗެއް. ދެން އެ ހައްގުވާ ފަރާތްތަކުގެ ތެރޭގައި އަޅުގަނޑުމެން އެ ބެހީ،"\nރަށް ރަށުގެ ފަގީރުންގެ ލިސްޓް އެކުލަވާލަނީ ހުރިހާ ރަށަކަށް ފޯމް ފޮނުވައިގެން އެ ކައުންސިލްތަކުން ރަށުގެ މީހުން ލައްވައި ފޯމް ފުރައިގެން ކަން މިނިސްޓަރު ފާހަގަކުރެއްވި އެވެ. އަދި ކައުންސިލް ތަކުން މިނިސްޓްރީއަށް ފޯމް ފޮނުވުމުން އެ ރަނގަޅަށް ބެލުމަށްފަހު ލިސްޓް އެކުލަވާލަމުން ދާކަމަށް މިނިސްޓަރު ވިދާޅުވި އެވެ.\n"ފިތުރު ޒަކާތަކީ ހައްގުވާ ފަރާތްތަކަށް ދޭން ޖެހޭ އެއްޗެއް. އަޅުގަނޑުމެން އެ ބެހީ ހައްގުވާ ފަރާތްތަކަށް،" މިނިސްޓަރު ވިދާޅުވި އެވެ.\nފިތުރު ޒަކާތުގެ ގޮތުގައި މިއަހަރު 6.6 މިލިއަން ރުފިޔާ ލިބުނު ކަމަށް އިސްލާމިކް މިނިސްޓްރީންއިން ވަނީ ބުނެފަ އެވެ. މިއަހަރު ފިތުރު ޒަކާތުގެ ގޮތުގައި ބަލައިގަތް ފައިސާއިން ބޮލަކަށް ޖެހެނީ 3800ރ. އެވެ.\nމިދިއަ އަހަރު މާލެއިން ފަގީރުންނާއި މިސްކީނުންގެ ދަފްތަރުގައި ރަޖިސްޓްރީވެފައިވަނީ 1715 މީހުންނެވެ. އޭގެ ތެރެއިން ފައިސާ ހަވާލުކޮށްފައިވަނީ 1697 މީހުންނާ އެވެ.\nގުރުއާން ބަލައިގެން ކިޔެވުމުގެ މޮޅު ދަރިވަރުން ހޮވައިފި\nދެ ރަށެއްގެ މިސްކިތް ނިންމަށް ކުންފުންޏަކާ ހަވާލުކޮށްފި


Barca La Liga ge3vana ah, Atletico ah shock eh\nއެތުލެޓިކް ކުލަބު ބިލްބާއޯގެ ކޮޅަށް ލިއޮނެލް މެސީ ކާމިޔާބު ކުރި ދެ ލަނޑާއެކު 3-2 ން މޮޅުވެ، ލަލީގާގެ ތާވަލުގެ ތިން ވަނައަށް ބާސެލޯނާ ޖެހިލައިފި އެވެ.\nމެސީ ޖެހި ދެ ލަނޑާއެކު، އޭނާ ވަނީ ލަލީގާގެ ޖޮއިންޓް ޓޮޕް ސްކޯރާގެ ތެރޭގައި ހިމެނި އަށް ވަނަ ފަހަރަށް ރަންބޫޓް ހޯދުމުގެ ރޭހަށް ވަދެފަ އެވެ. ރޭގެ ދެ ލަނޑާއެކު ނުވަ ލަނޑު ޖަހައި މެސީ ވަނީ، އިއާގޯ އެސްޕަސް، ލުއިސް ސުއަރޭޒް އަދި ޖެރާޑް މޮރޭނޯ އާ އެއްވަރު ކޮށްފަ އެވެ.\nބިލްބާއޯގެ ސެން މަމެސް ބަރީއާ ސްޓޭޑިއަމްގައި ކުޅުނު މެޗުގައި އެންމެ ފުރަތަމަ ލީޑް ނެގީ ބިލްބާއޯ އިންނެވެ. މެޗު ފެށިގެން ތިން ވަނަ މިނެޓްގައި އެ ޓީމުގެ އިނާކީ ވިލިއަމްސް ލަނޑު ކާމިޔާބު ކުރި އެވެ. ބާސާގެ ފުރަތަމަ ލަނޑު 14 ވަނަ މިނެޓްގަ ޕެޑްރީ ކާމިޔާބު ކުރީ މެސީ ނަގައިދިން ހުރަހަުން ތަނަވަސްވި ބޯޅައިންނެވެ. ޕެޑްރީއަށް އެސިސްޓް ކުރީ ފްރޭންކީ ޑި ޔޯންގް އެވެ.\nބާސާއަށް ލީޑް ނަގައިދީ ލީޑް ފުޅާ ކޮށްދިނުމުގެ އިތުރަށް، މެސީއަށް ހެޓްރިކް ހެދުނުކަމަށް ވެސް ހީ ކުުރެވުނެވެ. އެއީ އޭނާ ފޮނުވަލި އެއް ބޯޅަ ގޯލަށް ވަނުމުންނެވެ. އެހެން ނަމަވެސް އޮފްސައިޑްވެ އެ ގޯލް ބަލައެއް ނުގަތެވެ. ފަހުން ވަރުގަދަ ދެ ހަމަލާ ގޯލަށް އަމާޒުކޮށް ފޮނުވަލި ނަމަވެސް ބިލްބާއޯގެ ކީޕަރު އުނައި ސިމޯން އެ ބޯޅަތައް ދިފާއު ކުރި އެވެ.\nބިލްބާއޯގެ ކޯޗް ކަމުގައި ކުރިން ހުރި ގައިޒްކާ ގަރިޓާނޯ މިދިޔަ ހަފުތާގައި މަގާމުން ވަކިކޮށް، މާސެލީނޯ ގާސީއާ ޓޮރާލް ކޯޗް ކަމަށް ހަމަޖައްސައިގެން ނުކުތް ބިލްބާއޯއިން ވަނީ މެޗުގެ ކުރީ ކޮޅު ރަނގަޅު ކުޅުމެއް ދައްކާފަ އެވެ. ބާސާ ބަލިކޮށް 2019 ވަނަ އަހަރުގެ ސްޕެނިޝް ކަޕގެ ޗެމްޕިއަންކަން ވެލެންސިއާ އަށް ހޯދައިދިން މާސެލީނޯ އަށް ކުރިން ބާސާ އާ ދެކޮޅަށް ދެއްކި ޖާދޫ މެޗުގައި ބިލްބާއޯ އާއެކު ނުދެއްކުނެވެ. އޭނާގެ ޓީމުގެ ދެ ވަނަ ލަނޑު ކާަމިޔާބު ކުރީ އިކާ މުނިއައިން އެވެ.\nބާސާ މިހާރު ވަނީ އެއް ވަނައިގައި އޮތް އެތުލެޓިކޯ އާ ހަތް ޕޮއިންޓަށް ފަރަގު ކުޑަ ކޮށްފަ އެވެ.\nކޮޕަޑެލްރޭ ނުވަތަ ސްޕެނިޝް ކަޕްގައި ތިން ވަނަ ޑިވިޝަންގެ ކުލަބު ކޮނޭލާއިން ލަލީގާގެ އެއް ވަނައިގައި އޮތް އެތުލެޓިކޯ ބަލިކޮށް އެ މުބާރާތުން އެތުލެޓިކޯ ވަނީ ކަޓުވާލާފަ އެވެ.\nކޮޕަ ޑެލްރޭގެ ދެ ވަނަ ބުރުގައި އެތުލެޓިކޯ އާ ދެކޮޅަށް ކުޅެން ކޮނޭލާއިން ކުރިމަތިލީ ތިން ވަނަ ޑިވިޝަންގެ ލީގްގައި އެ ޓީމު އެންމެ ފަހުން ކުޅުނު ތިން މެޗުންވެސް ބަލިވި ފަހުންނެވެ. އޭގެ ތެރޭގައި އެސްޕަންޔޯލްގެ ބީ ޓީމާއި ބާސާގެ ބީ ޓީމު އަތުންވެސް ކޮނޭލާ ބަލިވި އެވެ.\nއެތުލެޓިކޯ އިން ހެދި ރެކޯޑް ޓްރާންސްފާގެ ކުޅުންތެރިޔާ ޔޯއާ ފެލިކްސް ކުޅުނު މެޗުގައި ގޯލާ އަމާޒުކޮށް އެންމެ ޝޮޓެއް ވެސް ހެދިފަ އެއް ނުވެ އެވެ. މެޗުން ބަލިވުމުން އެތުލެޓިކޯގެ ކޯޗް ޑިއޭގޯ ސިމިއޯނޭގެ ކުރިމަގާ ބެހޭގޮތުން ވަނީ ސުވާލު އުފެދިފަ އެވެ. މި ސީޒަނަށް ފަހު އެތުލެޓިކޯ ދޫކޮށްލަން ނިންމާފައިވާަ ކަމުގެ އިޝާާރާތެއް ސިމިއޯނޭ ވަނީ ދީފަ އެވެ.\nފަހުގެ ދެ ސީޒަންގައި ވެސް ކޮޕަ ޑެލްރޭއިން އެތުލެޓިކޯ ކެޓީ ތިން ވަނަ ޑިވިޝަންގެ ކުލަބުތައް އަތުންނެވެ.\nޓާސްޓެގަންގެ ގޯހުން އެތުލެޓިކޯއިން ބާސާ ބަލިކޮށްފި


Sikunthu kolhehgaives haalathu badhaluvedhaane: Shiura ah heyo dua kohdhy\nޝިއުރާގެ އާއިލާއިން ޝިއުރާގެ ފޮޓޯތައް ސޯޝަލް މީޑިއާގައި ޝެއާ ނުކުރުމަށް ވަނީ އެދިފައެެވެ\nސިކުންތުކޮޅެއްގައިވެސް ހާލަތު ބަދަލުވެދާނެ: ޝިއުރާއަށް މިވަގުތު ބޭނުންވަނީ ހެޔޮ ދުއާ\n17 މޭ 2021 - 00:15:40\nހދ. މަކުނުދޫ ކާނޭޝަންމާގެ އުމުރުން 23 އަހަރުގެ ޝިއުރާ އިބްރާހިމްއަކީ އެންމެންނާ ވެސް ގުޅޭ ހިތްހެޔޮ މިޒާޖެއްގެ ޒުވާނެކެވެ.\nއުފާވެރި ޒަވާޖީ ހަޔާތެއްގެ އުންމީދުގައި 2018ވަނަ އަހަރު ކައިވެންޏެއްކޮށް ހިތްހަމަޖެހޭ ދުވަސްތަކެއް ގުނަމުންދިޔަ ޝިއުރާގެ މުޅި ހަޔާތް ކުއްލިއަކަށް ބަދަލުވެގެންދިޔައީ ނުވެސް ވިސްނާ ހުއްޓާ ހަމަ ކުއްލިއަކަށެވެ.\nމިވަގުތު ހޮސްޕިޓަލުގައި ހޭނާރާ އޮވެ، މަރާއި ހަނގުރާމަކުރަމުންދާ ޝިއުރާގެ ހާލަތު ސީއެންއެމްއާ އާއިލާއިން ވަނީ ހިއްސާކޮށްފައެވެ.\nޝިއުރާއަކީ އަބަދުވެސް ބޮލުގައި ރިއްސާތީ އުޅޭ ކުއްޖެއްކަމަށާއި ކޮންމެ ފަހަރަކުވެސް ބޮލުގައި ރިއްސާލުމުން އާދައިގެ ކަމެއްކަމަށް ދެކި ބޭސް ކާލައިގެން ފަރުޖައްސާލަނީ ކަމަށް އާއިލާއިން ބުނެ އެވެ.\nއާއްމުކޮށްވެސް އަހަރެމެން ބޮލުގައި ރިއްސާލުމުން ޕެނެޑޯލް ގުޅައަކުން ފަރުޖައްސާލަނީ އެވެ. މާބޮޑު ކަމަކަށް ނަހަދަ އެވެ. ބޭސް ކައިގެންވެސް ހައްލުނުވާނަމަ އެއީ މަައިގްރޭން ކަމަށް ވިސްނައިގެން އެކަމަށް ބޭސް ކާ މީހުންވެސް މަދެއް ނޫނެެވެ. ޝިއުރާވެސް ވިސްނުނީ ހަމަ އެގޮތަށެވެ.\nއެހެންހުއްޓާ މި ނިމުނު ރަމަޟާން މަހުގެ ފަހުކޮޅު އަނެއްކާވެސް ވަރަށް ބޮޑަށް ބޮލުގައި ރިއްސާތީ ޑޮކްޓަރަށް ދެއްކިއެވެ. އެހެން ނަމަވެސް އެފަހަރުވެސް ޑޮކްޓަރު ދިނީ ތަދުކަނޑުވާ ބޭހެކެވެ. އެ ބޭސްކައިގެން އަނެއްކާވެސް މަޑުކޮށްގެން ހުއްޓާ މީގެ ހަފްތާއެއް ކުރިން ބޮލުގައި ވަރަށް ގަދައަށް ރިއްސާތީ އައިޖީއެމްއެޗްއަށް ދެއްކުމުންވެސް ދިނީ މައިގްރޭން ކަމަށް ހީކޮށް ބޭހެވެ. ޓެސްޓެއް ނަހަދަ އެވެ. އެބޭސް ކެއުމުން ގަދައަށް ނިދި އަންނާތީ ގިނަ ވަގުތު ޝިއުރާއަށް އޮންނަނީ ނިދިފައެވެ. މިކަހަލަ ގޮތަކަށް އުޅެމުންދަނިކޮށް ޝިއުރާގެ މުޅި ހަޔާތް ބަދަލުވެގެން ދިޔައީ މިމަހުގެ 15ވަނަ ދުވަހުގެ ހަވީރު އެގޮތައް ނިދިފައި އޮށްވާ ފިރިމީހާ ކާން ގޮވުމުން ހޭލެވުނު ހިސާބުންނެވެ.\nއޭނާގެ ފިރިމީހާ ގޮވީ ކާންވީނޫންހޭ ޝިއުރާއޭ. އޭރު ތިން ދުވަސްވެއްޖެ ނުތެދުވެ އޮންނަތާ ހަމަ ބޮލުގައި ރިއްސާތީވެ، ގޮވީމަ ހަމަނުޖެހޭ ވާހަކަ ދައްކަނީ، ބޮޑަށް ހީކުރީ ނިދީގައި ދައްކަނީ ކަމަށް، ފަހުން ފެންވެރުވުމުން ވެސް ހީ ހަދަނީ ހަމަ ހަމަނުޖެހޭ ވާހަކަ ދައްކަނީ. އެހެންވެ ދެން އެނގިއްޖެ ސިކުޑި ހަަމަނުޖެހެނީކަން. ދެން ދިޔައީ ހޮސްޕިޓަލަށް ގޮވައިގެން- ޝިއުރާގެ އާއިލާގެ މީހަކު ކިޔައިދިނެވެ.\nހޮސްޕިޓަލަށް ގެންގޮސް ވާހަކަ ދެއްކުމަށް ބަދަލު އައިސްފައިވާކަމަަށް ބުނުމުން ސީޓީ ސްކޭންއެއް ހެއްދުމަށް ފަހު ފުރަތަމަ ވެސް ޝިއުރާ ގެންދިޔައީ އައިސީޔޫއަށެވެ. އައިސީޔޫއަަށް ލީ ހިސާބުން ފެށިގެން ދެން އެގެންފެށީ ޝިއުރާގެ ބޮލުގައި ލޭގަނޑުވެފައިވާ ކަމާއި ސިކުނޑިއަށް ލޭ އެޅެމުން އަންނަ ކަމެވެ. އެހެންކަމުން ޑޮކްޓަރު މަސައްކަތް ކުރީ ސާޖަރީއަކަށް ދިއުމަށެވެ. ނަމަވެސް ވަރަށް އަވަހަށް މީހާގެ ހާލަތު ބަދަލުވެ ސާޖަރީ ހެދުމުގެ ކުރިން ވެސް ޝިއުރާ ދިޔައީ ޕެރަލައިޒް ވަމުންނެވެ.\nލޮލަށްވެސް ނުފެނިދާނެކަމަށް ސާޖަރީ ހެދުމުގެ ކުރިން ވެސް ބުނި، ދެން ސާޖަރީ ހެދީ އިއްޔެ ހަވީރު، ހަދައިގެން ނެރުންފަހުން ވެސް އެއްވެސް އިމްޕްރޫވްމެންޓެއް ނާދެ. ދެން ބުނީ އެހެން އޮވެދާނެއޯ ކިތަންމެ ދުވަހެއް ވަންދެން ވެސް. މިހާރު ދެން ކުޑަކޮށް ދެލޯވެސް ނިކުންނަން ފަށައިފި ދުޅަވެފައި އޮތީ- ޝިއުރާގެ އާއިލާގެ މީހަކު ކިޔައިދިނެވެ.\nޝިއުރާގެ ހާލަތު ގޯސްވެފައިވާ މިންވަރު އޭނާގެ ދައްތަ ސީއެންއެމްއާ ހިއްސާކުރީ އަސަރާ އެކުއެވެ. އޮޕަރޭޝަނަށް ފަހު ވެސް ހާލަތު ރަނގަޅުވާނެ ކަމުގެ އެއްވެސް އުންމީދެއްނެތި ޝިއުރާ ނޭވާލަމުންދަނީ ވެންޓިލޭޓަރުގެ އެހީގަައެވެ.\nއާއިލާއެއްގެ އުފާވެރިކަން މިއަދު ވަނީ ޝިއުރާގެ މިހާލަތާއިއެކު ނެތިފައެވެ. އަބަދުވެސް ހިތްހެޔޮ އެންމެންނާއިވެސް ގުޅޭ ޝިއުރާއަށް ކުއްލިއަކަށް ދިމާވި މި ހިތްދަތި ކަމުގައި މުޅި އާއިލާވެސް ވަނީ ގޮތް ހުސްވެ، ހިތްދަތި ކަމެއްގައެވެ. ޒުވާން އުމުރުގައި ފެށި ދިރިއުޅުމަށް އާ ލޮޅުމާއިއެކު ޝިއުރާގެ ފިރިމީހާއަށްވެސް ވަނީ ނުހަނު ފުން އަސަރެއްކޮށްފައެވެ. މުޅި އާއިލާއިންވެސް އިންތިޒާރުކުރަމުންދަނީ ޝިއުރާ ހޭ އަރާނެ ވަގުތަކަށެވެ. އާއިލާއިން އެދެނީ ޝިއުރާއަށް މިވަގުތު އެންމެ ބޭނުންވާ ހެޔޮ ދުއާ އެވެ.\nމީހެއްގެ ދިރިއުޅުމަކީ ކުޑަވަގުތުކޮޅެެެއްގެ ތެރޭގައިވެސް ބަދަލުވެދާނެ އެެެެއްޗެކެވެ. ފުރިހަމަ ސިއްހަތަކަށް އެބުރި ރުޖޫއަވުމަށް ޝިއުރާއަށް މިވަގުތު ބޭނުންވާ ހަމައެކަނި އެއްޗަކީ އެންމެންގެ ލޯތްބާއި ހެޔޮ ދުއާއެވެ. އާއިލާއިން އެދެނީ އެންމެންވެސް ޝިއުރާއަށްޓަކައި ހެޔޮދުއާ ކޮށްދިނުމެވެ.\nސީއެންއެމްގެ މުޅި ޓީމުންވެސް އެދެނީ ޝިއުރާއަށް އަވަސް ޝިފާއެއް މިންވަރުކުރައްވާ ހެޔޮ ހާލުގައި އަލުން އަވަސް މުސްތަގުބޮލެއްގައި އާއިލާއާއި ބައްދަލުކުރުމެވެ. އަދި އެންމެންގެ ދުއާގައި ޝިއުރާ ބައިވެރިކޮށްދިނުމެވެ.


ފައިޒަރގެ ކޮވިޑް ވެކްސިން\n95 އިންސައްތަ ރައްކާތެރިކަން ކަށަވަރުކޮށްދޭ ވެކްސިނެއް\nވެކްސިންގެ ހުއްދަ އަށް އެފްޑީއޭ ގައިވެސް އެދިފައި\nވެކްސިން ޑިސްޓްރިބިއުޓް ކުރުމުގެ ޓްރަޔަލްތަކެއް ވަނީ ފަށާފައި\n1 ޑިސެންބަރ 2020 | އަންގާރަ 22:18\nފައިޒަރ އިން ކޮވިޑް-19 އަށް ތައްޔާރުކުރަމުންދާ ވެކްސިންގެ 90 އިންސައްތަ ރައްކާތެރިކަމަށް ޓެސްޓްތަކުން ދައްކާ\nއެމެރިކާގެ ފައިޒަރ ކުންފުންޏާއި ޖަރުމަނުގެ ބަޔޯއެންޓެކް ކުންފުނި ގުޅިގެން ތައްޔާރުކުރި ކޮވިޑް-19 ވެކްސިން ބޭނުން ކުރުމުގެ ހުއްދައަށް ޔޫރަޕިއަން ޔޫނިއަންގެ، ޔޫރަޕިއަން މެޑިސިންސް އެޖެންސީ (އީއެމްއޭ) ގައި އެދިއްޖެއެވެ.\nހުއްދަ ލިބިއްޖެނަމަ މި މަސް ތެރޭގައި ވެކްސިން ޔޫރަޕްގައި ބޭނުންކުރަން ފެށޭނެ ކަމަށް ބަޔޯއެންޓެކާއި ހަވާލާދީ މީޑިއާތަކުން ވަނީ ރިޕޯޓް ކޮށްފައެވެ. ބަޔޯއެންޓެކް އަދި ފައިޒަރއިން އެމެރިކާގައި ވެކްސިން ބޭނުން ކުރުމުގެ ހުއްދައަށް، ފުޑް އެންޑް ޑްރަގް އެޖެންސީ (އެފްޑީއޭ) ގައިވެސް އެދިފައެވެ.\nއެންމެ ފަހުން އެ ކުންފުނިތަކުން ހެދި ކްލިނިކަލް ޓްރަޔަލްތަކުގެ ނަތީޖާތަކުން ދައްކާގޮތުގައި، ވެކްސިނަކީ ކޮރޯނާ ވައިރަސްއަށް 95 އިންސައްތަ ރައްކާތެރިކަން ކަށަވަރުކޮށްދޭ ވެކްސިނެކެވެ. އަދި އިނގިރޭސިވިލާތުގެ ސަރުކާރުންވެސް ވަނީ އެ ގައުމުގައި ފައިޒަރގެ ވެކްސިން ބޭނުންކުރުުމުގެ ހުއްދައަށް އެދިފައެވެ.\nމީގެ އިތުރުން ފައިޒަރއިން ވަނީ އެ ކުންފުނީގެ ވެކްސިން ޑިސްޓްރިބިއުޓް ކުރުމުގެ ޓްރަޔަލްތަކެއްވެސް އެމެރިކާގެ ހަތަރު ސްޓޭޓެއްގައި ފަށާފައެވެ.


ޕްރޮބޭޝަން ހަ މަހަށް އިތުރު ކޮށްފި ނަމަ ޒުވާނުން މާޔޫސް ވާނެ: އާދަމް ޝަރީފް – Dhen.mv\nޕްރޮބޭޝަން ހަ މަހަށް އިތުރު ކޮށްފި ނަމަ ޒުވާނުން މާޔޫސް ވާނެ: އާދަމް ޝަރީފް\nވަޒީފާއާ ބެހޭ ގާނޫނު އިސްލާހުކުރުމުގެ ބިލުގައިވާ ގޮތަށް ޕްރޮބޭޝަން ހަ މަސް ވަންދެން އިތުރުކޮށްފި ނަމަ ވަޒީފާ ދާއިމީ ނުވާތީ ޒުވާނުންނަށް އިތުރު މާޔޫސްކަމެއް ލިބޭނެ ކަމަށް ޕީއެންސީގެ ނައިބް ރައީސް އަދި މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ވިދާޅުވެއްޖެއެވެ.\nވަޒީފާއާ ބެހޭ ގާނޫނަށް އިސްލާހު ހުށަހެޅުއްވީ ކެނދިކުޅުދޫ ދާއިރާގެ އެމްޑީޕީ މެމްބަރު އަހުމަދު އީސާ އެވެ.\nވަޒީފާއާ ބެހޭ ގާނޫނަށް ހުށަހެޅި އިސްލާހުގައި ވާގޮތުން އެ އިސްލާހު ފާސްވެ، ގާނޫނަކަށް ވާތާ 30 ދުވަހުގެ ތެރޭގައި މިނިމަމް ވޭޖް އެޑްވައިޒަރީ ބޯޑެއް އުފައްދައި އެ ބޯޑަށް މެމްބަރުން އައްޔަން ކުރަން ޖެހޭނެ އެވެ. އެ ބޯޑުގެ މަސްއޫލިއްޔަތުތައްވެސް ބިލުގައި ބަޔާންކޮށްފައިވެ އެވެ.\nވަޒީފާއާ ބެހޭ ގާނޫނަށް ހުށަހެޅި އިސްލާހާ ގުޅޭގޮތުން އާދަމް ޝަރީފް ކުރެއްވި ޓްވީޓެއްގައި ވިދާޅުވީ ޕްރޮބޭޝަން މުއްދަތު ހަ މަހަށް އިތުރު ކުރުމުން ޒުވާނުން މަސައްކަތަށް ފަރުވާ ކުޑަ،ވެ އާމްދަނީ މަދުވެ، ވަޒީފާގެ ޔަގީކަން ކުޑަވާނެކަމަށެވެ.\n"ޕްރޮބޭޝަން ހަ މަހަށް އިތުރު ނުކުރައްވާ" އާދަމް ޝަރީފް ވިދާޅުވިއެވެ.\nއާދަމް ޝަރީފް މީގެ ކުރިން ވިދާޅުވީ ވަޒީފާއާ ބެހޭ ގާނޫނަށް ހުށަހަޅާފައިވާ އިސްލާހުގެ ސަބަބުން މުވައްޒަފުންނަށް އިތުރު ނިކަމެތިކަމާއި ގޮންޖެހުންތައް ކުރިމަތިވާނެ ކަމަށެވެ. އަދި އޭނާ ވަނީ އެ ބިލް އަލުން މުރާޖާ ކުރުމަށް ސަރުކާރަށް ގޮވާލާފައެވެ.\nމިނިމަމް ވޭޖު ކަނޑައަޅާނެ ގޮތަކާއި، މިނިމަމް ވޭޖުގެ ގޮތުގައި ކަނޑައަޅާނެ އަދަދެއް ނިންމުމަށްފަހު މި ހިނގާ ފެބްރުއަރީ މަސް ނިމުމުގެ ކުރިން އިއުލާނުކުރާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވަނީ ވިދާޅުވެފައެވެ.


MMPRC thahugeegu oiy hisaabeh majileehun hoadhan hushahalhaifi\nއެމްއެމްޕީއާރުސީ ތަހުގީގު އޮތް ހިސާބެއް މަޖިލީހުން ހޯދަން ހުށަހަޅައިފި\nހެންވޭރު އުތުރު ދާއިރާގެ މެންބަރު އިބްރާހިމް މުއިއްޒު -- ފޮޓޯ: މަޖިލީސް\nކުރީގެ ރައީސް އަބްދުﷲ ޔާމީންގެ ވެރިކަމުގައި ހިނގި އެމްއެމްޕީއާރުސީގެ ބޮޑު ހިޔާނާތުގެ ތަހުގީގު ގޮސްފައިވާ ހިސާބެއް ރައްޔިތުންގެ މަޖިލީހުން ހޯދައި ބެލުމަށް ހެންވޭރު އުތުރު ދާއިރާގެ މެންބަރު އިބްރާހިމް މުއިއްޒު ހުށަހަޅުއްވައިފި އެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް މުއިއްޒު ފޮނުއްވި ސިޓީއެއްގައި ވަނީ އެމްއެމްޕީއާރުސީ ހިޔާނާތުގެ މައްސަލައާއި ގެއްލުވާލާފައިވާ މީހުނާއި މަރާލާފައިވާ މީހުންގެ މައްސަލަތަކުގެ ތަހުގީގުތަކާއި ދައުވާ އުފުލުމާއި ޝަރީއަތްތައް ހިނގާ ގޮތުގެ މައުލޫމާތު ރައްޔިތުންނަށް ސާފު ނުވާ ކަމަށެވެ.\nއެހެންކަމުން އެ މައްސަލަތަކުގެ ތަހުގީގުތައް ގޮސްފައިވާ ހިސާބާއި ދައުވާ އުފުލުމާއި ޝަރީއަތް ކުރުން ލަސްވާން މެދުވެރިވާ ސަބަބުތަކާއި ނުފޫޒެއް ނެތި އިތުބާރު ހިފޭ ނިޒާމެއްގެ ތެރެއިން އެ މައްސަލަތައް ބެލެމުންދާ ކަން ޔަގީން ކުރުމުގެ ގޮތުން އޭގެ މައުލޫމާތުތައް މަޖިލީހަށް ހޯދުމަށް އެދިވަޑައިގަންނަވާ ކަމަށެވެ.\nއެމްއެމްޕީއާރުސީ މެދުވެރިކޮށް ދައުލަތަށް ލިބެން ޖެހޭ ބިލިއަނަކަށް ވުރެ ގިނަ ރުފިޔާއަށް ހިޔާނާތްތެރިވި މައްސަލާގައި ދައުވާކޮށް ހުކުމް ކޮށްފައި ވަނީ ރައީސް ޔާމީނަށް އެކަންޏެވެ. އެ ހިޔާނާތުގެ ތެރެއިން އެމަނިކުފާނުގެ އެކައުންޓަށް އެއް މިލިއަން ޑޮލަރު ލޯންޑަކުރެއްވި މައްސަލާގައި ފަސް އަހަރުގެ ޖަލު ހުކުމެއް އިއްވީ މިދިޔަ އަހަރުގެ ނޮވެމްބަރުގަ އެވެ.\nމީގެ އިތުރުން ރައީސް ޔާމީންގެ ވެރިކަމުގައި އެ މައްސަލާގައި އެންމެ ބޮޑަށް ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރުސީގެ އޭރުގެ މެނޭޖިން ޑިރެކްޓަރު އަބްދުﷲ ޒިޔަތަށް ހުކުމް ކުރި އެވެ. ނަމަވެސް ފަހުން މަތީ ކޯޓުތަކުން ހުކުމް ބާތިލު ކުރި އެވެ. މިހާރު އަލުން އެ ދެ ބޭފުޅުންނަށް ދައުވާތަކެއް އުފުލާފައިވިޔަސް މިހާތަނަށް އެ މައްސަލަތަކުގެ ޝަރީއަތް ފެށިގެން ކުރިއަކަށް ނުދެ އެވެ.\nއެމްއެމްޕީއާރުސީގެ ހިޔާނާތުގެ މައްސަލާގައި ހަމައެކަނި ރައީސް ޔާމީން ޖަލުގައި ބެހެއްޓުމުން މަޖިލީހުގެ ރައީސް ކަމުގައި ހުންނެވި އެމްޑީޕީގެ ވެސް ރައީސް ނަޝީދު ކަންބޮޑުވުން ފާޅު ކުރެއްވި އެވެ. އެމަނިކުފާނު ވިދާޅުވީ އެ މައްސަލާގައި ހަމައެކަނި ރައީސް ޔާމީން ޖަލުގައި ބެހެއްޓުމުގެ އިންސާފެއް ނުވިސްނޭ ކަމަށެވެ.\nރައީސް ނަޝީދު އެހެން ވިދާޅުވިއިރު ރައީސް ޔާމީނާއި ރައީސް ނަޝީދަކީ ސިޔާސީ މައިދާނުގައި ތިބި އެންމެ ވާދަވެރި ދެ ބޭފުޅުންނެވެ. ދެ ބޭފުޅުން އެކަކު އަނެކަކަށް އަބަދުވެސް ރައްދު ދެއްވައި ހައްދަވަ އެވެ.\nއެމްޑީޕީ ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ރައީސް ޔާމީންގެ ޝަރީއަތް


Umaru Ge Inzaareh: Thanfeezee Amureh Nunerenees Luthufee Geney? - vNews.mv\nއަހުމަދު ހަމީދު އާދަމް 26 June 2019, 17:50\nނޮވެމްބަރު 3، 1988 ވަނަ ދުވަހު ރާއްޖެއަށް ދިން އުދުވާނީ ހަމަލާ ރޭވުމުގައި އިސްކޮށް ހުރި ހ. ހާޖަރާގޭ އަބްދުﷲ ލުތުފީ، ރާއްޖެ ގެނައުމަށް އެއްވެސް ހުރަހެއްނެތްކަމަށާ ތަންފީޒީ އަމުރެއްް ފުލުހުންގެ މައްޗަށް ނެރުމުގެ ކުރިން ލުތުފީ ރާއްޖެ ގެނައުމަށް ކުރީގެ ހޯމް މިނިސްޓަރު އުމަރު ނަސީރު ގޮވާލައްވައިފިއެވެ.\nއުމަރު މިކަމަށް ގޮވާލެއްވީ އަބްދުﷲ ލުތުފީ ރާއްޖެ ގެނައުން ލަސްވަނީ ގާނޫނީ ގޮތުން ފުރިހަމަ ކުރަންޖެހޭ އިޖުރާއަތުތަކެއް ހުރުމުން ކަމަށް ރާއްޖޭގެ ފޮރިން މިނިސްޓްރީން ބުނެފައިވާތީ އެކަމަށް ރައްދުދެއްވަމުންނެވެ.\nއުމަރު ވިދާޅުވީ ގޮންޖެހުންތަކެއް ހުރިނަމަ އެގޮންޖެހުމަކީ އާއިލާގެ ތެރެއިން ރައީސުލްޖުމްހޫރިއްޔާއަށް އަންނަ ގޮންޖެހުމެއްކަމަށާ ލުތުފީ ހައްޔަރުކުރަން ރެޑް ނޯޓިސް ނެރެފައި އޮތުމަކީ އެއްވެސް ހުރަހެއް، އިތުރު ތަހުގީގެއްނެތި ކުށްވެރިޔާ ވަގުތުން ދިވެހިރާއްޖެއަށް ފޮނުވައިދޭނެކަމެއްކަމަށެވެ.\nކުރީގެ މިނިސްޓަރު އުމަރު ވަނީ އުޒުރު ދެއްކުމަކާއި ނުލައި ލުތުފީ އަނބުރާ ރާއްޖެއަށް ގެނައުމަށް ސަރުކާރުގެ ކަމާބެހޭ ފަރާތްތަކަށް ގޮވާލައްވާފައެވެ. އެހެން ނޫންނަމަ އެ މައްސަލަ ކޯޓަށް ހުށައަޅާ، ތަންފީޒީ އަމުރެއް ފުލުހުންގެ މައްޗަށް ނެރުއްވާނެކަމަށް އުމަރު ވިދާޅުވިއެވެ.\nއަބްދުﷲ ލުތުފީ، ލަންކާގައި ހުންނަ ދިވެހި އެމްބަސީގައި ހުރިކަން ރައީސުލްޖުމްހޫރިއްޔާއާއި ސަރުކާރުގެ އެންމެ އިސްވެރިންނަށް އެނގިވަޑައިގަންނަވާކަމަށާ ސަރުކާރުން މަސައްކަތްކުރީ ލުތުފީއަށް ހިމާޔަތްދީ އެމްބަސީގައި ގެންގުޅުމަށްކަމަށްވެސް އުމަރު ވިދާޅުވިއެވެ.\nއުމަރު ވިދާޅުވީ ސަރުކާރުން މަސައްކަތްކުރުވީ ލުތުފީ ފޮރުވަންކަމަށާ އެއީ ޚިޔާނާތުގެ އަމަލެއްކަމަށެވެ. އަދި ސަރުކާރުން މި ހުރިހާ ދުވަހު ރަސްމީ އިއްޒަތުގައި ބޮޑު ކުށްވެރިއަކު، ދައުލަތުގެ އިމާރާތެއްގައި ގެންގުޅުމަކީވެސް ކުށެއްކަމަށެވެ.\nލަންކާގައި ފިލައިގެން އުޅޭތާ7އަހަރު ދުވަސްފަހުން ލުތުފީ ދިވެހި އެމްބަސީން "ހިމާޔަތް" ހޯދީ އީސްޓަސަންޑޭގެ ބޮންގޮއްވުމުގެ ހާދިސާތަކާއި ގުޅިގެން ލަންކާގެ ފުލުހުން ހިންގާ ވަރުގަދަ އޮޕަރޭޝަނުން ސަލާމަތްވުމަށްކަމަށްވެސް އުމަރު ވިދާޅުވިއެވެ. އަދި ލަންކާގެ ފުލުހުންނަށް ލުތުފީ ފެނުނުނަމަ ހައްޔަރުކުރާނެކަމަށާ އޭނާ ހައްޔަރުކުރަން މީގެ ކުރިންވެސް ލަންކާގެ ފުލުހުން ވަރަށް މަސައްކަތްކޮށްފައިވާކަމަށް އުމަރު ވިދާޅުވިއެވެ.\nއުމަރު ވިދާޅުވީ ލުތުފީ ރާއްޖެގެނެސް ޖަލުގައި ބަންދުކުރާނެކަމަށާ ނަމަވެސް އޭނާ މިނިވަންކުރެވޭނެ މަގެއް ހޯދުމަށް މި ސަރުކާރުން މަސައްކަތް ކުރާނެކަމަށެވެ.


Gina bayaku ehthan nuvaane gothah kan kan kurumah vaanee edhifa: Mabrook - vNews.mv\nރައީސްގެ ދަތުރުފުޅު: ގިނަ ބަޔަކު އެއްތަންނުވާނެ ގޮތައް ކަންކަން އިންތިޒާމްކުރުމަށް ވަނީ އެދިފަ\nރިފާޢަތު Male' | 16 July 2021, 12:12\nރައީސުލްޖުމްހޫރިއްޔާއަށް މަރުހަބާ ދެންނެވުމަށްޓަކައި ގިނަ ބަޔަކު އެއްތަންނުވާނެ ގޮތަކަށް ކަންކަން އިންތިޒާމުކުރުމަށް ކަމާގުޅޭ ހުރިހާ އިދާރާތަކަށް ވާނީ ދެންނެވިފައި ކަމަށް ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް މިހެން ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ތިލަދުންމަތީ ދެކުނުބުރީގެ ބައެއް ރަށްތަކަށް މިއަދު ދަތުރު ކުރެއްވުމަށް ހަމަޖެހިފައިވާތީއެވެ.\nމަބްރޫކް އަޒީޒް ވިދާޅުވީ ތިލަދުންމަތީ ދެކުނުބުރިއަށް ރައީސުލްޖުމްހޫރިއްޔާ ކުރައްވާ ރަސްމީ ދަތުރުފުޅާ ގުޅިގެން، އެ މަނިކުފާނަށް މަރުހަބާ ދެންނެވުމަށް ޚާއްސަ އިންތިޒާމްތައް ހަމަޖެއްސުމަށް ގިނަ ރިކުއެސްޓްތަކެއް ލިބިފައިވާ ކަމަށެވެ.\nނަމަވެސް ކޮވިޑްގެ މި ހާލަތުގައި ގިނަ ބަޔަކު އެއްތަންވުމަކީ އެންމެ ރައްކާތެރި ކަމަކަށް ނުވާނެތީ، ގިނަ ބަޔަކު އެއްތަންނުވާނެ ގޮތަކަށް ކަންކަން އިންތިޒާމުކުރުމަށް ކަމާގުޅޭ ހުރިހާ އިދާރާތަކަށް ވާނީ ދެންނެވިފައި ކަމަށް މަބްރޫކް ވިދާޅުވިއެވެ.\nރައީސުލްޖުމްހޫރިއްޔާގެ މިދަތުރުފުޅަކީ ރައްޔިތުންނާ ގާތުން މަސައްކަތްކޮށް، ކައުންސިލްތަކުގެ ބައިވެރިވުމާ އެކު ތަރައްޤީގެ މަޝްރޫޢުތަކާއި ޚިދުމަތްތައް ފޯރުކޮށްދިނުން ކުރައްވާ ދަތުރުފުޅެއް ކަމަށް ރައީސް އޮފީހުން ބުނެއެވެ.\nރައީސްގެ މި ދަތުރުފުޅަކީ ދެ ދުވަހުގެ ދަތުރުފުޅެއް ކަމަށްވެސް ރައީސް އޮފީހުން ބުނެއެވެ.\nކުޅުދުއްފުށި ރާއްޖެ މަބްރޫކް އަޒީޒް ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ


SunOnline: Mihaaru ves kaamiyaabu ge raha laan fashaifi: Azleen\nމިހާރުވެސް ކާމިޔާބުގެ ރަހަ ލާން ފަށައިފި: އަޒުލީން\nފާތިމަތު ސައީދު 16 Aug 2018, 23:55\nޕީޕީއެމްގެ ޖަގަހައެއްގައި އަޒުލީން ވާހަކަފުޅު ދައްކަވަނީ --- ސަންފޮޓޯ/ މުހައްމަދު އަފްރާހު\nރައީސް އަބްދުﷲ ޔާމީނަށް ރަައްޔިތުންގެ ތާއީދު އޮތްވަރުން މިހާރުވެސް ކާމިޔާބުގެ ރަހަ ލާން ފަށައިފި ކަމަށް ހޯމް މިނިސްޓަރު އަޒުލީން އަހުމަދު ވިދާޅުވެއްޖެ އެވެ.\nމިރޭ ގަލޮޅު ޖަގަހާގައި ޕީޕީއެމުން ބޭވި ޖަލްސާއެއްގައި ވާހަަކަފުޅު ދައްކަވަމުން އަަޒުލީން ވިދާޅުވީ ރައްޔިތުން ރައީސް ޔާމީނާއި އެމަނިކުފާނުގެ ސިޔާސަތުތަކަށް ތާއީދު ކުރައްވާ މިންވަރު ފެނި މިހާރުވެސް ކާމިޔާބުގެ ރަހަ ލާން ފަށައިފި ކަމަށެވެ.\n"ވަރަށް ބޮޑަށް ކާމިޔާބުގެ ރަހަ މިހާރުވެސް އަޅުގަނޑުމެންނަށް ލާން ފަށައިފި،" އަޒުލީން ވިދާޅުވި އެވެ.\nޝަހީމް ތިނަދުއަށް ވަޑައިގަތުމުން އެރަށުގެ ޕީޕީއެމް ސަޕޯޓަރުން މަރުހަބާ ދަންނަވަނީ --- ފޮޓޯ/ ޕީޕީއެމް\nމީގެ ކުރިން މާލޭގައި ކެމްޕޭނެއް ކުރަން ފަށައިފި ނަމަ ރަން ރީދުލުން މީހުންނަށް ސިފަ ކުރަންވެއް ނޭންގޭހާ ގިނަ ފޮތި ދަމާލާފައި އޮންނާނެ ކަމަށް އަޒުލީން ވިދާޅުވި އެވެ. ނަމަވެސް މިއަދު އެމަންޒަރު ނުފެންނަ ކަމަށް އަޒުލީން ވިދާޅުވި އެވެ. އެއީ އިދިކޮޅު ރިޔާސީ ކެންޑިޑޭޓް އިބޫ ވެރިކަމަށް ގެންނަން އެމްޑީޕީންވެސް ބޭނުން ނުވާތީ ކަމަށް އަޒުލީން ވިދާޅުވި އެވެ.\n"އެއީ ޓެމްޕަރަރީ ވެރިކަމަކަށް ގެންނަ މީހެއް. 18 މަސްދުވަހުގެ ވެރިކަމަކަށް މެނިފެސްޓޯ ހަދައިގެން އެ ވަޑައިގަންނަވަނީ. ބާކީ އޮތް މުއްދަތުގައި ވެރިކަން ކުރާނީ ކާކު ކަމެއް ނޭންގޭ." އަޒުލީން ވިދާޅުވި އެވެ.\nބައެއް ރަށްށުގައި 35 މީހުންވެސް އިބޫއަށް މަރުހަބާ ދަންނަވަން ވަޑައި ނުގަންނަވާ ކަމަށާއި އެއީ އިބޫ ލަދުގަންނަން ޖެހޭ ކަމެއް ކަމަށް އަޒުލީން ވިދާޅުވި އެވެ. ރައީސް ޔާމީނާއި މެޑަމް ފާތިމަތު އިބްރާހިމަށް ރަށްރަށުން ކުރައްވާ ތާއީދު ފެނި "ހަޖަމު ނުވެގެން" ޕީޕީއެމަށް ރާއްޖޭން އަޣުލަބިއްޔަތު ލިބޭނީ މަދު ރަށަކުންނޭ އިދިކޮޅު މީހުން ކިޔަމުންދާ ކަމަށް އަޒުލީން ވިދާޅުވި އެވެ.\nއިބޫ މިއަދު މާފުއްޓަށް ވަޑައިގަތުމުން އެރަށުގެ ރައްޔިތުން ޑޮލަރު ފައްޗެއް އަޅުވަނީ --- ފޮޓޯ/ އެމްޑީޕީ\nމިއަދު އިބޫ މާލެ އަތޮޅު މާފުއްޓަށް ވަޑައިތުމުން އެރަށުން ވަނީ އިބޫ ކަރުގައި ޑޮލަރުން މާ ފައްޗެއް ހަދައި އަޅުވާފަ އެވެ. އަޒުލީން ވިދާޅުވީ އެއީ ރައީސް ޔާމީންގެ ވެރިކަމުގައި ޑޮލަރު ތިޔާގިކަން ރަމްޒުކޮދޭ ކަމެއް ކަމަށެވެ. އޭގެ މާނަކީ ރައީސް ޔާމީންގެ ވެރިކަމުގެ ރާއްޖޭގެ ރައްޔިތުންނަށް ގެނެސްދެވުނު ތިޔާގިކަން ކަމަށް އަޒުލީން ވިދާޅުވި އެވެ.\n" ޑޮލަރުގެ ކަޅު ބާޒާރު އެމަނިކުފާނު (ރައީސް ޔާމީން) އުވާލި ފުރިހަމަކަން ރަމްޒުކޮށްދޭ ޑޮލަރު ފައްޗެއް އެއީ. އެހެންވީމަ މިއަދު އަޅުގަނޑުމެން ވިސްނަން އެބަޖެހޭ ރައީސް ޔާމީން ވެރިކަމަށް ގެނައުމަށް ޓަކައި މިއަދު އެއްކަލަ ވިޔަފާރިވެރިޔާ ވިދާޅުވިހެން އަޅުގަނޑުމެންނަކަށް އެހެން އެއްވެސް ޗޮއިސްއެއް ނެތް." އަޒުލީން ވިދާޅުވި އެވެ.\nރައީސް ޔާމީން ނޫން މީހަކަށް ރިޔާސީ އިންތިހާބުގައި ފޯޓު ދިނުމަކީ "ވަރަށް ނުރައްކާތެރި ދިމާލަކަށް އެޅޭ ފިޔަވަޅެއް" ކަމަށެވެ.\nތ. ކަނޑޫދޫގެ ގޮނޑުދޮށް ހިމާޔަތްކުރުމުގެ މަޝްރޫޢުގެ ނިމުން ފާހަގަކުރުން: ރައީސް ޔާމީން ވަނީ ކަނޑޫދޫއަށް ވަޑައިގެން ރައްޔިތުންނާއި ބައްދުލުކޮއްފައި - ފޮޓޯ/ ރައީސް ޔާމީން\nއަޒުލީނު ވިދާޅުވިގޮތުން އިބޫއަށް އާ ވާހަކައެއް ދައްކަވާކަށް އެނގިވަޑައެއް ނުގަންނަވަ އެވެ. މިހާތަނަށް ރައީސް ޔާމީން ކޮށް ނުދެއްވާ ކަމެއްގެ ވާހަކަ އިބޫއަށް ވިދާޅު ނުވެވޭ ކަމަށް އަޒުލީން ވިދާޅުވި އެވެ. އިބޫ އަކީ ވެރިކަމާ ދޭތެރޭ ވިސްނައިގެން ރައްޔިތުންނަށް ވައުދުތަކެއް ވާން ވިސްނައިގެ ހުރި ބޭފުޅެއް ނޫން ކަމަށްވެސް ވިދާޅުވި އެވެ.\nއެމްޑީޕީން ކެމްޕެއިން ނުކުރާ ކަމަށްވެސް އަޒުލީން ވިދާޅުވި އެވެ. އެ ޕާޓީން ސިޔާސީ އެއްވެސް މަސައްކަތެއް ނުކުރާ ކަމަށާއި ކެމްޕެއިނަށްވެސް ނުނިކުންނަށް ކަމަށް ވިދާޅުވި އެވެ.\n" އެމްޑީޕީއަކުން ކެމްޕެއިނެއް ނުކުރޭ. ދެން އެހެންވެއްޖެއްޔާ އެއްވެސް ވަރަކަށް މަސައްކަތެއް ނުކުރާ ބަޔަކަށް ކާމިޔާބު ލިބުމަކީ އަރަތެއް ނޫންތޯ." އަޒުލީން ވިދާޅުވި އެވެ.\nރައީސް ޔާމީން ވެރިކަމުގެ ހުވާ ކުރުމަށް ބޭއްވި ރަސްމިއްޔާތުގައި ގާސިމާ އެކު -- ފޮޓޯ ރައީސް އޮފީސް\nޖުމްހޫރީ ޕާޓީގެ ލީޑަރު ގާސިމް އިބްރާހިމް އެމްޑީޕީއާ ގުޅިވަޑައިގެން މަސައްކަތް ކުރައްވާތީ އަޒުލީން ވަނީ ފާޑު ވިދާޅުވެފަ އެވެ. މުއުމިނެއްގެ ގަޔަށް އެއް ހޮރަކުން ކައްޓެއް ނުޖަހާނޭ އެންމެ ގިނައިން ވިދާޅުވާނީ ގާސިމް ކަމަށާއި އެކަމަކު އަބަދު ކަށި ޖަހާނީ ގާސިމް ގަޔަށް ކަމަށް އަޒުލީން ވިދާޅުވި އެވެ.\n"މިބޭފުޅާ ގަޔަށް އަބަދު ކަށި ޖަހާނެ. އަދި ކަށި ޖަހާނީ އެންމެ ދިމާލަކުން. އެއީ އެމްޑީޕީން. މިހާރުވެސް އެހެރީ ވަރަށް އެކަމަށް ތައްޔާރަށް،" އަޒުލީން ވިދާޅުވި އެވެ.\nކުރީގެ މިނިސްޓަރު އަޒްލީން އަހުމަދު\nއަވަސް ފިޔަވަޅުތަކެއް އެޅުމަށް ޕީޕީއެމުން ގޮވާލައިފި\nޕީޕީއެމުން ލޭ ހަދިޔާކުރުމުގެ ކޭމްޕެއް މާދަމާ ބާއްވަނީ\nސިޔާސީ ޕާޓީތަކަށް މި އަހަރު ޖުމްލަ 33.4 މިލިއަން ރުފިޔާ


ދެއަނބިންގެ ސަބަބުން ދަސްވި ފިލާވަޅު(ފަހު ބައި) – ޖަމްޢިއްޔަތުއް ސަލަފް\nދެއަނބިންގެ ސަބަބުން ދަސްވި ފިލާވަޅު(ފަހު ބައި)\nތާރީޚް: 14:29 16 މެއި 2020\n“ އެއީ “ ބުނަށްވީތޯ ޢައިޝާފުޅު ސުވާލު އުފެއްދިއެވެ. ޢަލިދީދީ އެއްބަސްވުމުގެ ގޮތުން ބޯޖަހާލިއެވެ. ދެން އެއްވެސް ޖެހިލުމެއްނެތި ޢައިޝާފުޅު ބުންޏެވެ.“ އެއީ އެ ގަނޑުގއި ”ދެ އަނބިން“ މިހެއް ލިޔެފައި އޮތީމަ“\nކުއްލިއަކަށް ދަންވަރުގެ ހަމަ ހިމޭންކަން ފޫއަޅުވާލީ ޢަލިދީދީގެ ވަރުގަދަ ހިނިގަނޑެވެ. އޭނާ ބިނދިބިނދިފައި ހެނީއެވެ. ކުއްލިއަކަށް މުޅި ކޮޓަރި އަނދިރިވެއްޖެއެވެ. ޢައިޝާފުޅު ރުޅިގަދަވެގެން ބައްތި ހިފައިގެން ނުކުތީއެވެ. ޢަލިދީދީ އަތް ކާއްތަމުން ނުކުތެވެ. އަދި އެތެރެގެއަށް ވަންއިރު ޢައިޝާފުޅު އެނދުމަތީ ފާރާދިމާލަށް މޫނު ލައިގެން ރޯން އިނެވެ. މިހެން އުޅެން ހަދައިގެން މިރޭ ނިދިކޮޅެއް ނުލިބިދާނެހެން ހީވީމާ ޢަލިދީދީ ރޯން އިން އަަނބިމީހާގެ ގާތުގައި އިށީނެވެ. އަދި މަޑުމަޑުން “ ލޯބިވާ ފުޅާއޭ! އަޑުއަހާށޭ!“ ބުނެފިއެވެ.\nއެއީ ޢިމާމު މުސްލިމު އެކަލޭގެފާނުގެ ޙަދީޘު ފޮތުގައި ޞަޙާބީންގެ ތެރޭގައި ހިމެނޭ އަބޫ މޫސާ އަލްއަޝަޢަރީ ރަޟިއްޔަﷲ ޢަންހުގެ ދަރިކަލުން އަބޫ ބުރުދަތުގެފާނުގެ ކިބައިން ރިވާކޮށްފައިވާ ވާހަކައެކެވެ. އެވާހަކާގައިވާ ގޮތަކީ އެއްދުވަހަކު އަބޫ ބުރުދަތުގެފާނު އެކަލޭގެފާނުގެ ބައްޕާފުޅު އަބޫ މުސާ ޢައްބާސްގެފާނުގެ ދަރިކަލުން އަލްފަޟްލުގެ ދަރިކަނބަލުންގެ ގޭގައި އިންދާ ޒިޔާރަތްކުރިއެވެ. ދެން ބައްޕަގެ ގާތުގައި އިނދެ އަބޫބުރުދަތުގެފާނު ކިބިއްސެއް އެޅުއްވިއެވެ. އަދި އޭގެ އިރުކޮޅެއްފަހުން އަލްފަޟްލުގެ ދަރިކަނބަލުން ވެސް ކިބިއްސެއް އެޅުއްވިއެވެ. އެކަމާނާ ކިނބިހި އެޅީމާ އަބޫ މޫސަލު އަލްއަޝަޢަރީގެފާނު يَرحَمكِ اللهُ ( ﷲ ކަމަނާއަށް ރަޙްމަތް ލައްވާށި) މިފަދައިން ދުޢާކުރެއްވިއެވެ. މިކަަމާއި އަބޫ ބުރުތަދުގެފާނު ވަރަށް ހިތްޕުޅުގައި ޖެހިވަޑައިގަތެވެ. ވަގުތުން ގެއަށް ގޮސް މަންމާފުޅުގެ ގާތުގައި ކަން ވީގޮތް ކިޔަދީފިއެވެ. ދެން އެދުވަހު އަބޫ މޫސާ އަލްއަޝަޢަރީގެފާނު އެގެއަށް ވަޑައިގެންނެވި އިރު އަނބިކަނބަލުން ހުންނެވީ ވަރަށް ހިތްޕުޅާ ނުވެފައެވެ. އެކަލޭގެފާނު ހަމަ ދޮރުން ވަދެވަޑައިގަތުމާއި އެކު އަނބިކަމަނާ ދަންނަވައިފިއެވެ. “ ތިމަންގެ ދަރިފުޅު ކިނބިހި އެޅީމައި ރަޙްމަތް ލެއްވުމަށް އެދި ދުޢާވެސް ކޮށްނުލިއެވެ. އެކަމަކު އަލް ފަޟްލުގެ ދަރިކަނބަލުން ކިނބިހި އެޅީމައި ދުޢާކޮށްދިނެެވެ.“ ދެން އެވަގުތު އަބޫ މޫސަލް އަޝަޢަރީ އަނބިކަނބަލުންނާއި ދަރިކަލުންނަށް ދެންނެވިއެވެ. އެއީ ދަރިފުޅު ކިނބިހި އަޅާފައި ޙަމްދެއް ނުކުރެއެވެ. އެކަމަކު އެކަމަނާ ކިނބިހި އަޅާފައި ޙަމްދު ކުރިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘުކުރައްވަނިކޮށް ތިމަންކަލޭގެފާނު އެއްސެވީމެވެ. ”މީހަކު ކިނބިހިއަޅާފައި ﷲއަށް ޙަމްދުކުރުމުގެ ގޮތުން ”އަލްޙަމްދުލިއްލާހި“ މިހެން ކިޔައިފިނަމަ އޭނާއަށް ރަޙްމަތް ލެއްވުން އެދި ”ޔަރުޙަމުކަ ﷲ“ މިފަދައިން ދުޢާކޮށްދޭށެވެ. އަދި މީހަކު ކިނބިހި އަޅާފައި ޙަމްދުނުކޮށްފިއްޔާ އޭނާއަށް ރަޙްމަތް ލެއްވުން އެދި ދުޢާނުކުރާށެވެ.“\n“ ދެން ދެއަނބިންގެ ސަބަބުން ދަސްވިފިލާވަޅޭ ކީއްކުރަން ލިޔުނީ. އެއީ އެދަރިކަލުންގެ ސަބަބުން އެނގުނުކަމެއްނު.“ ޢަލިދީދީ ވާހަކަ ކިޔާއިދީ ނިމުމާއި އެކު ޢައިޝާފުޅު ސުވާލުކުރިއެވެ. ވާހަކަ ކިޔައިދިން އިރުގައިވެސް ކަނުލައި އަހަން އިނީ ދެއަނބިން މިލަފުޒު ކިޔާތޯ ތޯއްޗެކެވެ. “ އެއީ އަހަރެން ތަޅުވާލަން ލިޔެފައި އޮތް ސުރުޚީއެއް ދޯ“ ރީތި ހިނިތުންވުމެއް ދެމުން ޢަލިދީދީކައިރިއަށް ޢައިޝާފުޅު ޖެހިލިއެވެ.\n“ ނޫން.“ ޢަލިދީދީ ޖަވާބު ދިނެވެ. ޢައިޝާފުޅު އިތުރަށް ހައިރާންވިއެވެ. “ އެއީ ހަމަ ވާހަކަގައި ވީގޮތެއްނު، ނުވިސްނުނުތަ؟“ އާއެކޭ ބުނުމުގެ ގޮތުން ޢައިޝާފުޅު ބޯޖަހާލިއެވެ. އަދި ކަޅިވެސް ނުޖަހާ ފިރިމީހާގެ މޫނަށް ބަލަހައްޓައިގެން އިނެވެ. “ ސާބަސް. ޢައްބާސްގެފާނުގެ އަލްފަޟްލުގެ ދަރިކަނބަލުން އެއީ އަބޫ މޫސަލް އަޝަޢަރީގެފާނުގެ ދެވަނަ އަނބިކަނބަލުން. އެއީ އަބޫ ބުރައިދަތުގެފާނުގެ ދޮންމަންމާފުޅު. ބަލަ ޞަޙާބީން ވަދެ ތިބޭނެތަ ހިލޭ އަންހެނުންގެ ގެއަށް އެގޮތަށް. އެއީ މިރަށުމީހުން މިއުޅޭހެން މީހުންގެ ގޯތިގެދޮރަށްވަންނަ އިރު އެގޭގައި ފިރިހެނަކު އުޅޭތޯ ނުބަލާ އަންހެނަކު ހުރީ ޢައުރަ ނިވާކޮށްގެންތޯ ނުބަލާ ގޭގެއަށް ވަންނަ ގޮތަށް އެބޭކަލުން ޢަމަލެއް ނުކުރާނެއެއްނު“ ޢައިޝާފުޅުގެ ބޮލުގައި ފިރުމާލަމުން ބުނެލިއެވެ.\nއެހެންވެ ދޯ އަބޫބުރައިދަތުގެފާނުގެ މަންމާފުޅު އެހާ ރުޅިދުރުވީ، ކޮންމެހެން“ ދަރިފުޅު ކިނބިހިއެޅީމާ ދުޢާ ނުކޮށްދިނުމަށްވުރެ ހަގު އަނބިކަނބަލުންނަށް ދުޢާކޮށްދިނީމަދޯ“ ހެމުން ހެމުން ޢައިޝާފުޅު ބުނެލިއެވެ.\n“ ތިޒާތުގެ ކަންކަން އެނގޭނީ ޢައިޝާފުޅުމެންނަށް ދޯ؟ އަހަރެންނަށް އެނގޭނީ އެކަހަލަ ނަސީބެއްލިބުނު ދުވަހަކުން، އެދުވަހަކަށް އިންތިޒާރުކޮށްކޮށް ނުރަޖަހައިފި.“ ލާނެތްގޮތަކަށް ހެމުން ޢަލިދީދީބުނެލިއެވެ. ދެން ދެމަފިރިން ނިދަން އޮށޯތެވެ. މިހިސާބުން މިޚިޔާލީ ވާހަކަ ނިމުނީއެވެ. މީގެ ފަހުން މީހަކު ކިބިއްސެއް އެޅީމައި ”ޔަރުހަމުކަﷲ“ ކިޔަންވާނީ އެމީހާ އަލްޙަމްދުލިއްލާހި ކިޔައިފިއްޔާ އެކަނިކަން ހަނދުމަފުޅުގައި ބަހައްޓަވަން ވާނެއެވެ. އެއީ ދެއަނބިންގެ ސަބަބުން ދަސްވި ފިލާވަޅެވެ.


2019 vana aharu: Siyaasee party'thah ufehddhumuge eid eh\n2019 ވަނަ އަހަރު: ސިޔާސީ ޕާޓީތައް އުފެއްދުމުގެ އީދެއް\nމިއަހަރު އައު6ޕާޓީއެއް އުފެއްދުމަށް ހުއްދަދީފައިވޭ\n2 ޕާޓީ އަލަށް އުފައްދާފައިވޭ\nކޯލިޝަން ބައްދަލުވުމެއް ބާއްވާފައެއް ނުވޭ\nކ. މާލެ | 31 ޑިސެންބަރ 2019 | އަންގާރަ 00:32 | 2,288\nސިޔާސީ ލީޑަރުންތަކެއް - ރާއްޖެ އެމްވީ\nއަލްވަދާއު ކިޔަމުން މިދާ 2019 ވަނަ އަހަރަކީ ރާއްޖޭގެ ޑިމިކްޜާތީ ހަޔާތުގައި ވަރަށް ކާމިޔާބު އަހަރެކޭ ބުންޏަސް ދޮގަކަށް ނުވާނެވެ. ވެރިކަން ފެށިގެން އަންނަނީވެސް އަދި ވެރިކަން ނިމިގެން އަންނަނީވެސް ރައްޔިތުންނާއި ހިސާބުންކަން ދިވެހި ރާއްޖޭގެ ގާނޫނުލް އުގޫބާތުގައި ވަރަށް ސަރީހަ އިބާރާތުން ބަޔާންވެފައިވާއިރު، އަލްވަދާއު ކިޔަމުން މިއަންނަ އަހަރުގައި އެކަންތައް ވަރަށް ސާފުކޮށް ފެންނަން އެބައޮތެވެ.\nސިޔާސީ މަޝަރަހުގައި ގައުމު ހަލަބޮލި ކޮށްލި ކިތަންމެ ކަމެއް ހިނގައިގެން ދިޔައެވެ. އޭގެ ތެރޭގައި ކުރީގެ ރައީސް ޔާމީން ޖަލަށް ލާން ހުކުމް ކުރުމާއި، ކުރީގެ ނައިބު ރައީސް އަހުމަދު އަދީބު ރައީސް ޔާމީންއާއި ދެކޮޅަށް ހެކި ބަސްދިނުމުގެ އިތުރުން ރާއްޖޭގައި ދިގުމުއްދަތަކަށް ވެރިކަން ކޮށްފައިވާ ކުރީގެ ރައީސް މައުމޫން އަބްދުލް ގައްޔޫމް އިސްކޮށް ހުންނަވައި ޕާޓީއެއް އުފެއްދެވި ހަބަރު ވެސް ފާހަގަކޮށްލެވެއެވެ.\n2019 ވަނަ އަހަރު އުފައްދަން ހުއްދަދީފައިވާ ސިޔާސީ ޕާޓީތަކާއި އުފައްދަފައިވާ އައު ޕާޓީތައް:\n"ނެޝަނަލް ރީފޯމް ޕާޓީ" ގެ ނަމުގައި ޕާޓީއެއް ހެދުމަށް އިލެކްޝަންސް ކޮމިޝަނުން ވަނީ ޖެނުއަރީ މަހުގެ6ވަނަ ދުވަހު ހުއްދަ ދީފައެވެ. ނެޝަނަލް ރިފޯމް ޕާޓީ އުފެއްދުމަށް އީސީން ހުއްދަ ދީފައިވާއިރު އެ ޕާޓީގެ ފަރާތުން ލިޔުމާ ހަވާލުވެވަޑައިގެންނެވީ ކުރީގެ ރައީސް އަބްދުﷲ ޔާމީންގެ ސަރުކާރުގައި އިސްލާމިކް މިނިސްޓްރީގެ ސްޓޭޓް މިނިސްޓަރަކަށް ހުންނެވި މުޙައްމަދު ދީދީއެވެ. ކުރިން އަދާލަތު ޕާޓީގައި ހުންނެވުމަށް ފަހު ފަހުން ޕީޕީއެމް އަށް ބަދަލުވެވަޑައިގެން ރައީސް ޔާމީންގެ ރިޔާސީ ކެމްޕެއިންގައި ވެސް ދީދީ އުޅުއްވިއެވެ. މީގެއިތުރުން ޖެނުއަރީ6ވަނަ ދު އީސީން ކޮށްފައިވާ އެހެން ޓްވީޓެއްގައި ވަނީ "ކަރިޝްމާ ޕާޓީ މޯލްޑިވްސް" ގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދައަށް އެދި ހުށަހެޅި ހުށަހެޅުން އެ ފަރާތުން އަނބުރާ ގެންގޮސްފައިވާ ކަމަށެވެ.\nމީގެއިތުރުން، ފެބްރުއަރީ މަހުގައި ވަނީ "ދަރުމަވަންތަ ޕާޓީ"ގެ ނަމުގައި ސިޔާސީ ޕާޓީއެއް އުފެއްދުމަށްޓަކައި ކުރަންޖެހޭ މަސައްކަތް ކުރުމުގެ ހުއްދަ އިިލެކްޝަން ކޮމިޝަނުން ދީފިއެވެ. ދަރުމަވަންތަ ޕާޓީ" އުފެއްދުމުގެ ހުއްދަ ދީފައި އިލެކްޝަންސް ކޮމިޝަނުން ވަނީ ކުރިން އެމްޑީޕީގައި އިސްކޮށް އުޅުނު އަހްމަދު ޝަފީގު މޫސާ (ޑީއޯ ސައްޕޭ) އަށެވެ. އިނގިރޭސިވިލާތުގެ ލަންޑަނުގައި ގިނަ ދުވަސްތަކެއް ވަންދެން އުޅުމަށް ފަހު ސިޔާސީ ޕާޓީއެއް އުފެއްދުމަށް ސައްޕޭ އީސީ އަށް ހުށައަޅާފައި ވަނީ ފެބްރުއަރީ މަހުގެ 11 ވަނަ ދުވަހުއެވެ\nލޭބަރ ޕާޓީ އުފެއްދުމުގެ ޖަލްސާ\nމޯލްޑިވްސް ލޭބަރ އެންޑް ސޯޝަލް ޑިމޮކްރެޓިކް ޕާޓީ (ލޭބާ ޕާޓީ) 3000 ފޯމު ހަމަކޮށް އިލެކްޝަންސް ކޮމިޝަނަށް ހުށަހެޅީ މިދިޔަ އަހަރުގެ ޑިސެމްބަރު މަހުގެ ހަ ވަނަ ދުވަހުއެވެ. ޑިސެމްބަރު 19 ވަނަ ދުވަހު އާންމު ޖަލްސާ ބާއްވަން ހުއްދަ ދިން އިރު އެ ޖަލްސާ ބޭއްވީ މިއަހަރުގެ ޖެނުއަރީ މަހުގެ 11 ވަނަ ދުވަހު އެވެ.\nމިއަހަރުގެ ޖުލައިމަހުގެ ތެރޭގައި ވަނީ ސަންރައިޒް ރައިޒްގެ ނަމުގައި އާ ސިޔާސީ ޕާޓީއެއް އުފެއްދުމުގެ ހުއްދަ އިލެކްޝަން ކޮމިޝަނުން ދީފިއެވ ޕާޓީ އުފެއްދުމުގެ ހުއްދަ ދީފައިވަނީ މ. މަލިކުވިޔު، ސައީދާ ރަޝާދަށެވެ. އާ ސިޔާސީ ޕާޓީއެއް އުފެއްދުމަށް ހުއްދަ ދިނުމާ އެކު، 3،000 މެމްބަރުން ހަމަކުރަން ޖެހެއެވެ. މިކަން ކުރުމަށް ތިން މަސް ދުވަސް ލިބެއެވެ\n20 ނޮވެމްބަރުގައި ވަނީ ދިވެހި އެންމެންގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ އިލެކްޝަންސް ކޮމިޝަނުން ދީފިއެވެ. އީސީން ''ދިވެހިންގެ އުއްމީދީ ޕާޓީ'' އުފެއްދުމުގެ ހުއްދަ ދޫކޮށްފައިވަނީ މ.ރީފްސައިޑް، މުހައްމަދު ސައީދަށެވެ.އީސީން ދިވެހިންގެ އުއްމީދީ ޕާޓީއެއް އުފެއްދުމަށް ހުއްދަދީފައިވާއިރު، މިދިޔަ ނޮވެމްބަރު މަހު ދިވެހި އެންމެންގެ ނަމުގައި ޕާޓީއެއް އުފެއްދުމަށް ހުއްދަދީފައިވެއެވެ.\nއެމްއާރްއެމް އުފެއްދުމުގެ ޖަލްސާ\nއެންމެ ފަހުން އުފެއްދި ޕާޓީއަށް ބަލާއިރު ރައީސް މައުމޫން އިސްވެ ހުންނަވައި އުފެއްދެވި ސިޔާސީ ޕާޓީ ފާހަގަކޮށްލެެވެއެވެ. އެގޮތުން، އެންމެ ފަހުން އުފެއްދެވި ސިޔާސީ ޕާޓީ، މޯލްޑިވިސް ރިފޯމް މޫވްމަންޓް ނުވަތަ އެމްއާރްއެމް އަކީ ރައީސް މައުމޫން އިސްވެ ހުންނަވައި އުފެއްދެވި ތިން ވަނަ ޕާޓީއެވެ. މައުމޫނު އެންމެ ފުރަތަމަ އުފެއްދެވީ ޑީއާރުއާރުޕީއެވެ. އެމަނިކުފާނުގެ ވެރިކަމުގައި އުފެއްދެވި ސިޔާސީ ޕާޓީގައި ހުންނެވުމަށްފަހު ސިޔާސީ މައިދާނުން ދުރަށް ޖެހިވަޑައިގެންފައިކަން އިއުލާން ކުރެއްވި އެވެ.\nނަމަވެސް އަލުން ސިޔާސީ މަސައްކަތްޕުޅަށް ނިކުމެވަޑައިގެން މަސައްކަތްޕުޅު ފެއްޓެވުމާއި ޑީއާރުޕީގައި ޖެހުނު ހަމަނުޖެހުންތަކަށްފަހު އެ ޕާޓީ ދޫކުރައްވާ ޕީޕީއެމްގެ ނަމުގައި އާ ޕާޓީއެއް އުފެއްދެވި އެވެ. ޕީޕީއެމްގެ ރައީސްއަކަށް ހުންނަވަނިކޮށް، އެ މަނިކުފާނު އެ މަގާމުން ވަކިކޮށް، ސިވިލް ކޯޓަށް ހުށަހަޅައިގެން ޕާޓީ ހިންގެވުމުގެ ބާރު ކުރީގެ ރައީސް އަދި މައުމޫންގެ ކޮއްކޯފުޅު އަބްދުﷲ ޔާމީން ނެންގެވި އެވެ.\n3313 ފޯމާއެކު އިލެކްޝަންސް ކޮމިޝަނަށް އެމްއާރްއެމްއިން ހުއްދައަށް އެދި އިލެކްޝަންސް ކޮމިޝަނަށް އެމްއާރްއެމްއިން ހުށަހަޅާފައިވަނީ 22 އޯގަސްޓްގައެވެ. މޯލްޑިވްސް ރިފޯމް މޫވްމަންޓްގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ އިލެކްޝަން ކޮމިޝަނުން ދީފައިވަނީ މިއަހަރުގެ ފެބްރުއަރީ މަހުގެ 19 ވަނަ ދުވަހުއެވެ.\nއީސީގެ ގަވާއިދު ބުނާގޮތުންނަމަ އާ ސިޔާސީ ޕާޓީއެއް އުފައްދަން 3،000 މެމްބަރުން ހަމަކުރަންޖެހެއެވެ. މިކަން ކުރުމަށް ތިން މަސް ދުވަހުގެ މުއްދަތެއް ލިބެއެވެ. އަދި ޕާޓީ އުފައްދަން ބާއްވާ ޖަލްސާ ބޭއްވޭނީ އެންމެ މަދުވެގެން 300 މެމްބަރުން ހަމަވެގެންނެވެ.\nއީސީގެ ދަފްތަރުގައިވާ ގޮތުން 53،441 މެމްބަރުންނާއި އެކު އެންމެ ގިނަ މެމްބަރުން ތިބީ ސަރުކާރު ކޯލިޝަންގައި ހިމެނޭ އެމްޑީޕީގައެވެ. ދެވަނައަށް އެންމެ ގިނަ މެމްބަރުން ތިބީ އިދިކޮޅު ޕީޕީއެމްގައެވެ. އެއީ 36،706 މެމްބަރުންންނެވެ. ތިންވަނައަށް އެންމެ ގިނަ މެމްބަރުން ތިބި ޕާޓީއަކީ މަޝްހޫރު ވިޔަފާރިވެރިޔާ އަދި ރައްޔިތުންގެ މަޖިލީހުގެ މާމިގިލި ދާއިރާގެ މެމްބަރު ގާސިމް އިބްރާހިމްގެ ޖުމްހޫރީ ޕާޓީ އެވެ.\nކޯލިޝަން ލީޑަރުންގެ ބައްދަލުވުމެއްގެ ތެރެއިން\nމިއަހަރުގެ ޖުލައި މަހުގެ4ވަނަ ދުވަހު ރައީސް ސޯލިހު ވިދާޅުވީ7ވަނަ ދުވަހު ކޯލިޝަންގެ އިސްވެރިންނާއި އެކު ބައްދަލުކުރެއްވުމަށް ނިންމެވި ކަމަށާއި ނަމަވެސް އޭގެން އެއް ލީޑަރަކު ރާއްޖޭގައި ނޫޅުއްވާތީ ބައްދަލު ކުރެއްވުން ލަސްކުރެއްވީ ކަމަށެވެ. އެހެންކަމުން ޖުލައި މަހުގެ 10 ވަނަ ދުވަހުގެ ފަހުން ލީޑަރުންނާއި ބައްދަލު ކުރެއްވުމަށް ނިންމަވާފައިވާ ކަމަށް ވިދާޅުވިއެވެ. ނަމަވެސް އެކަންވެސް ވާގޮތް ވަނީ ނުވެފައެވެ. އަލްވަދާއު ކިޔަމުން މިދާ އަހަރުގެ އެއްވެސް ދުވަހެއްގައި ކޯލިޝަންގެ ބައްދަލުވުމެއް ބާއްވާފައި ނުވާއިރު، ކޯލިޝަން ލީޑަރުންގެ ބައްދަލުވުމެއް އެންމެފަހުން ބާއްވައިފައިވަނީ މިދިޔަ އަހަރުގެ ޑިސެންބަރު މަހުގައެވެ.


ޚާއްސަ ސްޕެޝަލެ ޑީލްއެއްގެދަށުން އަދީބު ގެއަށް - ޖާބިރު - Sandhaanu\nޚާއްސަ ސްޕެޝަލެ ޑީލްއެއްގެދަށުން އަދީބު ގެއަށް – ޖާބިރު\nކުރީގެ ނައިބުރައީސް އަޙްމަދު އަދީބު ޢަބްދުލްޣަފޫރުގެ މައްޗަށް ކުރި7ދަޢުވާ ސާބިތުވެ ޖުމުލަ 20 އަހަރަށް ޖަލަށް ލުމަށާއި2މިލިއަން ރުފިޔާ އިން ޖޫރިމަނާކުރުމަށް ކްރިމިނަލް ކޯޓުން ޙުކުން ކުރީ މިދިޔަ ހޯމަ ދުވަހެވެ.\nއަދީބެކޭ އެއްގޮތަށް ހިޔާނާތް ހިންގި އިރު ދައުލަތުގެ އެންމެ އިސް މީހެއްގެ ގޮތުގައި ހުރި ކުރީގެ ރައީސް އަބްދުﷲ ޔާމީން އަބްދުލްގައްޔޫމަކީވެސް މިކަމުގައި ކުއްވެރިވެ ޙުކުމް އިއްވާފަވާ ފަރާތެކެވެ. އެމަނިކުފާނު ޖަލަށް ހުކުމް ކުރިތާ މިހާރު އަހަރަކާ ގާތްވެފައި ވާއިރު، އަދިވެސް ހުންނެވީ ޖަލުގަ އެވެ. ސިއްހީ ހާލަތު ހުރި ގޮތުން އެތައް ފަހަރަކު އެމަނިކުފާނު ނިސްބަތްވާ އިދިކޮޅު ކޯލިޝަނުންނާއި އާއިލާގެ ފަރާތުން ޔާމީނު ގެއަށް ބަދަލު ކުރުމަށް ތަކުރާރުކޮށް އެދެއެވެ. ނަމަވެސް ރައީސް ޔާމީން ގެއަށް ބަދަލުކޮށްފައެއް ނުވެ އެވެ. އަދީބު ހުންނެވީ ސިއްހީ ހާލަތު ހުރި ގޮތުން ދައުވާތައް އިއުތިރާފުވުމާއެކު 48 ގަޑިއިރު ނުވަނީސް ގެއަށް ބަދަލުކޮށްފަ އެވެ،\nއަދީބް ގެޔަށް ބަދަލްކުރުމާ ގުޅިގެން އިއްޔަ ބޭއްވި މަޖިލިސް ޖަލްސާގައި ވަރަށް ގިނަ މެމްބަރުން ވަނީ މިކަމާ ނުރުހުން ފާޅުކޮށްފައެވެ.\nއެގޮތުން ކާށީދޫ ދާއިރާގެ މެމްބަރު އަބްދުﷲ ޖާބިރު ވަނީ، ހިޔާނާތް ހިންގި މީހުންގެ ތެރެއިން އެކަކު ގޭގައި އޮވެފައި، އަނެއް މީހާ ޖަލުގައި އޮތުމަކީ އިންސާފުތޯ ސުވާލު އުފައްދާފަ އެވެ. އަދި އެ ބޮޑުވައްކަމުގައި ބައިވެރިވި މިހާރުގެ ސަރުކާރަށް ނިސްބަތްވާ މީހުނާއި ކުރީގެ ސަރުކާރުގެ ބޮޑުންނަށްވެސް އެއްވެސް ބަންދަކާ ކުރިމަތިލާން ޖެހިފައެއްނުވޭމެއެވެ.\n“އިއްޔެގަ އަޅުގަނޑަށް އަޑު އިވިގެން ދިޔައީ، ދިވެހި ސަރުކާރުން ހެދި ޙާއްސަ ސްޕެސިފިކް ޑީލެއްގެ ސަބަބުން އަދީބު ގެއަށް ބަދަލު ވެގެން ދިޔަތަން. 20 އަހަރުގެ ހުކުމަކާއި ދެ މިލިއަނެއަހާ ރުފިޔާގެ، މުޅި ދައުލަތް ލޫޓުވާލި މީހަކު ގެއަށް ބަދަލުވެގެން އެދިޔައީ. އިއްޒަތްތެރި ރައީސް، ތަފާތުކުރުން ފެންނަމުން މިދަނީ …ސަރުކާރާ ޑީލް ހަދައިގެން ބޮޑެތި ވަގުން މިންޖުވެގެން މިދަނީ. އަދީބު ގޭގައި، ޔާމީން ޖަލުގައި. މިއީ ކޮންކަހަލަ އިންސާފެއްތޯ؟” އިދިކޮޅު ޑީއާރުޕީގެ ލީޑަރު ޖާބިރު މަޖިލިސްގެ ރައީސް ނަޝީދާ ސުވާލުކުރެއްވިއެވެ.\nޖާބިރު އިތުރަށް ވިދާޅުވީ ޤާނޫނު ފާސްކުރީމައި ޤާނޫން އަކުރުން އަކުރަށް މާނަ ކުރަށްވަން ޖެހޭނެކަމުގައެވެ. އަދި މަޖިލިހުން ހަދާ ޤާނޫނަށް އެއްވެސް ބާރެއް ނޯއްނަކަމަށްވެސް އެބޭފުޅާ ވިދާޅުވިއެވެ. އަދި ހަމަ ވަގުތުން ވަގުތަށް ރައީސް ޔާމީނު ގެއަށްބަދުލު ކުރުމަށްވެސް ގޮވާލެއްވިއެވެ.\nއަދީބު ދައުވާތަކަށް އިއުތިރާފުވީ، މިދިޔަ މަހުގެ 30 ވަނަ ދުވަހު އެވެ. އެއާއެެކު އޭގެ ދެ ދުވަސް ފަހުން އޭނާ ގެއަށް ބަދަލު ކުރި އެވެ. ކަރެކްޝަންސް އިން އޭރު ބުނީ، އޭނާ ގެއަށް ބަދަލުކުރީ ބަލި ހާލަތު ހުރި ގޮތުން، ކޯޓުގެ ހުއްދައާ އެކު ކަމަށެވެ. މިއީ އަދީބު ދައުވާއަށް އިއުތިރާފުވުމުން ސަރުކާރުން ހެދި ޑީލްގެ ދަށުން ދެވުނު ލުޔެއް ކަމަށް ގިނަބަޔަކުދަނީ ބުނަމުންނެވެ؟ ކުރީގެ އޮޑިޓަރ ޖެނެރަލް ވިދާޅުވެފައިވާގޮތުގައި މިބޮޑު ވައްކަމުގައި ދައުލަތަށް 30 ބިލިއަން ރުފިޔާގެ ގެއްލުމެއް ލިބިފައިވެއެވެ.\nމޫސާ މުހައްމަދު އޮކްޓޯބަރ 18, 2020 At 1:44 ޕމ\nބޮޑެތި ވަގުންނާއި ދައުލަތުން ޑީލްހެދީމަ ނިކުންނަ ނަތީޖާ ކާނަލް ނާޒިމްސޯއަށް އެނގޭނެ. އެޕެންޑްރައިވް މައްސަލަވެސް އެހާފަސޭހައިން ޙުކުމާއިހަމައަށް ދިޔައީ އެކަހަލަ ޑީލްއެއްގެ ދަށުންނޯ! އަބަދުވެސް ހިފޭ ބޮޑު ވަގުކަލޭގެ ދޮގުން އެހެން ބޮޑެތި ބާރުގައި ތިބި ބައެއް ސަލާމަތްކޮށްދޭމަތިން ދަ ޑިލް ގެ ދަށުން 30 ބިލިއަން ރުފިޔާ ދައުލަތުން ދަވާލީމާ ދެމިލިއަން ރުފިޔާއިން ޖުރުމާނާ 20 އަހަރަށް ޖަލަށް. ދެން ބަލަންތިބެވާގޮތް 2023ގެ އިލެކްޝަންނަށް އެވަގު ލާރިގަނޑުން ބޮޑުބައެއް ޚަރަދުކޮށްގެން ސަލާމަތްވާނީ. އެދުވަސް އަންނަންދެން “ބަސް އަހާމަތިން” ގޭގައި، ނޫނީ ބޭސްފަރުވާއަށް ބޭނުންގައުމަކަށް. ސަހަރޯހީނުވޭތަ؟


Priyanka Ge Adaai Saif Ge Sikundi Beynunkamah Kareena Bunefi - Vaguthu\nޕްރިޔަންކާގެ އަޑާއި ސައިފް އަލީ ހާންގެ ސިކުނޑި ބޭނުންކަމަށް ކަރީނާ ބުނެފި\nބޮލީވުޑްގެ ފިލްމީތަރި ކަރީނާ ކަޕޫރްގެ ބަކެޓް ލިސްޓުގައި ސައިފް އަލީ ހާންގެ ސިކުނޑިއާއި ޕްރިޔަންކާ ޗޮޕްޅާގެ އަޑު ހިމަނައިފި އެވެ.\nކަރީނާ އާއި ކުރި އިންޓަވިއުއެއްގެ ތެރެއިން އޭނާ އާއި ކުރި ސުވާލަކީ އެހެން ފިލްމީތަރިންގެ ފަރާތުން ކަރީނާ ބޭނުންވާ އެއްޗެއްސަކީ ކޮބައިތޯ އެވެ. މި ސުވާލަށް ޖަވާބުދެމުން ކަރީނާ ބުނީ އޭނާ ބޭނުންވާ އެއްޗެހީގެ ތެރޭގައި ލަންޑަނުގައި ހުންނަ ޝާހްރުކް ހާންގެ ގެވެސް ހިމެނޭ ކަމަށެވެ.\nއިންޓަވިއުގައި ކުރި ސުވާލަށް ޖަވާބުދެމުން ކަރީނާ ބުނީ އޭނާގެ ފިރިމީހާ އަދި ބޮލީވުޑްގެ ފިލްމީތަރި ސައިފް އަލީ ހާންގެ ސިކުނޑިއާއި ޕްރިޔަންކާގެ އަޑުވެސް ބޭނުންވާ ކަމަށެވެ.\nކަރީނާ ބުނީ ސައިފް އަލީ ހާން އަކީ ވަރަށް ވިސްނުންތޫނު މީހެއް ކަމަށެވެ. އޭނާ އަކީ ވަރަށް ފަސޭހައިން ކަންކަން ނަގައިގަންނަ މީހެއް ކަމަށާއި އެހެންވެ ސައިފް އަތުން ބޭނުންވަނީ އޭނާގެ ސިކުނޑި ކަމަށް ކަރީނާ ވަނީ ބުނެފަ އެވެ.\nސަލްމާންގެ ފަރާތުން ކަރީނާ ބޭނުންވަނީ ވަނީ ސަލްމާނުގެ ފޭނުންނެވެ. އަދި ދީޕިކާގެ ރީތި ހިނިތުންވުމާއި އާލިޔާގެ ހުނަރުތައް ވެސް ބޭނުންކަމަށް އޭނާ ވަނީ ބުނެފަ އެވެ. އާލިޔާ އަކީ ވަރަށް ހުނަރުވެރި މީހެއް ކަމަށް ކަރީނާ ވަނީ ބުނެފަ އެވެ.\nސައިފް އަލީ ހާން އާއި ކަރީނާ ކަޕޫރް ކައިވެނި ކުރީ 2012 ވަނަ އަހަރުގައި އެވެ. ކައިވެންޏަށް ހަތަރު އަހަރު ފަހުން 2016 ވަނަ އަހަރުގެ ޑިސެމްބަރު 26 ގައި އެދެތަރިންނަށް ތައިމުރް ލިބުނެވެ. އަދި މިއަހަރުގެ ފެބްރުއަރީ 21 ވަނަ ދުވަހު ސައިފް އާއި ކަރީނާ އަށް ވަނީ ދެވަނަ ކުއްޖަކު ލިބިފަ އެވެ.\nމެއި 8, 2021 10:46\nހުސް ކަރީނާ ގެ ވާހަކަ ތަ ލިޔަނީ؟ ކޮބާ އހެން ހިންދީ ތަރިން؟ ކަރީނާ ފޮޑިއެއް ޖެހިޔަސް ލިޔާތި! އޭނަ ދައްކާފަ ހުރީ ހުސް ބަކްވާސް!\nމެއި 9, 2021 12:05\nއެއީ ޕީސީގެ އަޑުކުރަކިކޮށް ހުންނާތީތަ އޭނަގެ އަޑު ބޭނުންވަނީ


SerbiaaSwitzerland ge matchah Kosovo ge nufooz\nސާބިއާ އާއި ސްވިޒަލޭންޑްގެ މެޗަށް ކޮސޯވޯގެ ނުފޫޒު\nބެރާމީ (11) ޝަކީރީ، ސްވިޒަލޭންޑްގައި ކުޅޭ ދެ ކުޅުންތެރިންނަކީ ކޮސޯވާއަށް އުފަން ކުޅުންތެރިން ---\nސާބިއާ އާއި ސްވިޒަލޭންޑް މިއަދު ބައްދަލު ކުރާ މެޗުގެ ފައިނަލު ޓްރެއިނިންއަށް، ސްވިޒަލޭންޑްގެ ޝަކީރީ ދިޔައީ، ސްވިޒަލޭންޑާއި ކޮސޯވާގެ ދިދަ ޖެހި ބޫޓަށް އަރައިގެންނެވެ.\nއެ މެނަޒަރު ފޮޓޯ ގްރާފަަރުންގެ ކެމެރާގެ ލެންސަށް އެރި އެވެ. ފޮޓޯތައް ސޮޝަލް މީޑިއާގައި ދައުރުވާން ފެށުމުން ދެ ގައުމުގެ ޝޯޝަލް މީޑިއާގައި އެވާހަކަ އޮލަކޮށް ދެކެވެން ފެށުނެވެ. ޝަކީރީ އަކީ ކޮސޯވާއަށް އުފަން ކުޅުންތެރިޔެކެވެ. ކޮސޯވާއަކީ ކުރިން ސާބިއާގެ ބައެއްގެ ގޮތުގައި އޮންނަ ސަރަހައްދެކެވެ.\nކޮސޯވޯގެ ދިދަ، ޝަކީރިގެ ރަމްޒު ކުރުމުން، މައްސަލަ އުފުނީ، ސްވިޒަލެންޑާއި ސާބިއާގެ ސަޕޯޓަރުންގެ މެދުގައެއް ނޫނެވެ. ނަމަވެސް އަލްބޭނިއާ އާއި ސާބިއާގެ ސަޕޯޓަރުންގެ މެދުގަ އެވެ. ސްވިޒަލޭންޑްގެ ބައެއް ކުޅުންތެރިންނަކީ އަލްބޭނިއާގެ ދަރިކޮޅުން އައިސްތިބި ކުޅުންތެރިންނެވެ. އޭގެތެރެއިން އެންމެ ފާހަގަ ކުރެވޭ ކުޅުންތެރިޔަކީ ޝަކީރީ އެވެ.\nސާބިއާ އިން ކޮސޯވޯއަކީ ވަކި ގައުމެއް ކަމަށް ގަބޫލެއް ނުކުރެ އެވެ. ސާބިއާގެ ސަޕޯޓަރުން ގަބޫލު ކުރާގޮތުގައި، ސްވިޒަލޭންޑާ ސާބިއާ މެޗު ކުރިމިމަތީގައި އޮއްވައި ޝަކީރީ އެގޮތަށް ކަންތައް ކުރީ ސާބިއާގެ ސަޕޯޓަރުން ރުޅި އަރުވާލުމަށެވެ.\nއެކަމާ ބެހޭގޮތުން ވާހަކަ ދައްކާކަށް ސާބިއާގެ ކޯޗް މްލަޑެން ކްރަސްޓިޗް ދެކޮޅު ހެދި އެވެ.\n"އަހަންނަކީ ސިޔާސީ ކަންކަމާ ބެހޭގޮތުން ވާހަކަ ދައްކާ މީހެއް ނޫން، އޭނާ ބުންޏެވެ. "އަހަރެމެންގެ އެބައޮތް އެހެން އަމާޒެއް، އަހަރެމެން މިތަނަށް އައިސް މިތިބީ ކުޅިވަރުގެ މަގްސަދެއްގައި އަހަރެމެންގެ ގައުމު ތަމްސީލު ކުރަން، އެހެން ކަންކަމަކަށް އަހަރެމެން އެއްވެސް ކަހަލަ ޗައުގުވެރި ކަމެއް ނެތް."\nސްވިޒަލެންޑްގެ ކޯޗް ވަލްޑަމީރު ޕެޓްކޯވިވްވެސް ވަނީ އެކަމާ ބެހޭގޮތުން ވާހަކަ ދައްކަން ދެކޮޅު ހަދާފަ އެވެ. ސްވިޒަލޭންޑްގެ ނުސްވެރިޔަކު އޭނާ އާ އެ ސުވާލު ކުރުމުން، އޭނާ މަސައްކަތް ކުރީ ސުވާލު އެހެން ދިމާލަކަށް އަނބުރާ ލުމަށެވެ.\n"އަހަރެމެން ބްރެޒިލްއާ ދެކޮޅަށް ކުޅުނިީ ވަރަށް ރަނގަޅު މެޗެއް، އެވަރަކުން ނުފުދޭނެ އަހަރެމެން ޖެހޭނެ ސާބިއާ އާ ދެކޮޅަށްވެސް ވަރަށް ރަނގަޅަށް ކުޅެން."\nސްވިޒަލޭންޑް ވޯލްޑް ކަޕް 2018 ސާބިއާ\nސްވިސް ދެވަނަ ބުރަށް، ކޮސްޓަރިކާ ޕޮއިންޓަކުން ނިންމާލައިފި\nސާބިއާ ބަލިކޮށް އެއްވަނައިގައި ބްރެޒިލް ދެވަނަ ބުރަށް\nވޯލްޑް ކަޕް 2018: ސުވިޒަލޭންޑާއި ސާބިއާ މެޗު\nފަހުވަގުތު މޮޅުވެ ސްވިޒަލެންޑް ބްރެޒިލްއާ ހަމަކޮށްފި


BREAKING NEWS: Dr.Muizzu Ah Ehbaarulun Dheynan - Nasheed - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު -4ގަޑިއިރު ކުރިން\nއިއްޔެ އޮތް ކައުންސިލް އިންތިހާބުގައި މާލޭ މޭޔަރު ކަމަށް އިންތިހާބުވި ޕީޕީއެމްގެ ކެންޑިޑޭޓް ޑރ.މުހައްމަދު މުއިއްޒަށް އެއްބާރުލުން ދޭނަން ކަމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ ދެންމެ ކުރެއްވި ޓްވީޓެއްގައެވެ.\nނަޝީދު ވިދާޅުވީ މާލޭގެ މޭޔަރު ކަމަށް ހޮވުނު ޑރ.މުއިއްޒަށް މަރުހަބާ ދަންނަވާ ކަމަށާއި މާލޭގެ ކަންކަން ހައްލުކުރުމުގައި މުއިއްޒު ބުރަކޮށް މަސައްކަތް ކުރައްވާނެ ކަމަށް އުއްމީދު ކުރައްވާ ކަމަށެވެ.\n"އަޅުގަނޑު އުއްމީދު ކުރަނީ މާލޭގެ ކަންކަން ހައްލު ކުރުމުގައި މަނިކުފާނު ބުރަކޮށް މަސައްކަތް ކުރައްވާނެ ކަމަށް. އަޅުގަނޑު ފަރާތުން މަނިކުފާނަށް ދޭންޖެހޭ އެއްބާރުލުން ދޭނަން." ނަޝީދު ވިދާޅުވިއެވެ.\nނަޝީދު ވިދާޅުވީ ކައުންސިލް އިންތިހާބުގައި އެމްޑީޕީ އިން ހޯދި ކާމިޔާބީއަށް މަރުހަބާ ދަންނަވާ ކަމަށެވެ. އެމްޑީޕީ އިން ވަނީ މާލެ ފިޔަވައި އެހެން ގިނަ ކައުންސިލްތަކުގެ އަޣުލަބިއްޔަތު ހޯދާފައި ކަމަށް ނަޝީދު ވިދާޅުވިއެވެ.\nޑރ.މުއިއްޒަށް އެއްބާރުލުން ދެއްވާނެ ކަމަށް ނަޝީދު މިއަދު ވިދާޅުވިއިރު ނަޝީދާއި އެމްޑީޕީ އިން ވަނީ ކައުންސިލް އިންތިހާބުގެ ކެމްޕޭންގައި ވަރަށް ހުތުރުކޮށް މުއިއްޒަށް އެންޓިކެމްޕޭން ވެސް ކޮށްފައެވެ. އެންމެ ބޮޑަށް ފާހަގަކުރެވުނީ މުއިއްޒު ދަށްކޮށްލުމުގެ ގޮތުން "ހޮޅި މުއިއްޒު" އާއި "ވަށަފަރު މުއިއްޒު" ފަދަ ނަންތައް ސީދާ ނަޝީދު ވެސް ބޭނުން ކުރެއްވުމެވެ. މިއީ މީގެ ކުރިން އެއްވެސް އިންތިހާބެއްގައި ފެނުނު މަންޒަރެއް ނޫނެވެ.\nއެމްޑީޕީގެ އަނަސް އަބްދުއްސައްތާރު އާއި ވާދަކޮށް މުއިއްޒު މާލޭގެ މޭޔަރުކަން ކާމިޔާބު ކޮށްފައި ވަނީ ބޮޑު ތަފާތަކުންނެވެ. މިހާތަނަށް ގުނި ވޯޓްގެ %61 މުއިއްޒު ވަނީ ހޯއްދަވާފައެވެ. އަނަސް އަށް ލިބިވަޑައިގެންފައި ވަނީ %37 ވޯޓެވެ.\nއޭޕްރީލް 11, 2021 10:34\nމަކަރުވެރި ދޮގުވެރި ޚުދުމުޚުތާރު ޑިކްޓޭޓަރ ހިޔަޅުކަލޭގެ އަނެއްކާ އަނެއް ދޮގު ހެދީ. ތިޔަކަން ކަލޭ ކުރާނީ ތީގެ އަނެއްކޮޅަށް. މިހާތަނަށް ބުނިގޮތަކަށް ކަމެއް ކޮށްފައި ނެތް މީހަކު މިއަދު މާ ތާހިރު މީހަކަށްވާންވެގެން މަތިއޮމާންކޮށްފައި ރައްޔިތުންނަށް އޮޅުވާލުމަށް އަނެއްކާވެސް ދޮގުހަދަން ފެށީ.\nއޭޕްރީލް 11, 2021 12:42\nހާދަ ހީނުވެއޭ. އެކަމަކު ވިސްނަންޖެހޭނެ އިންގޭ! ތި މަޖްލިހުން ރައްޔިތުންނަށް ޖެއްސުން ކުރާ ގާނޫނު ނުހަދާތި! ނުބައިކަމުގެ ނަތީޖާ ވ.ނުބައިވެދާނެ. މުނާފިގުންގެ ބަހާ އަމަލާ ދިމާނުވާނެކަންވެސް އެނގޭ!\nއޭޕްރީލް 11, 2021 10:41\nމީނަ މިހެން ބުނެފީީޔާ އޭގެ އިދިކޮޅަށް އަމަލުކުރާނީ! މިހާރުން ފެށިގެން މު އިއއއއ އްޒު ކޯޓަށް ދާނަން ފަ އްޓާނެ ތޯ އެޗެ މި އެންމެން ވެގެން.\nއޭޕްރީލް 11, 2021 12:46\nރައްޔިތުންގެ ވެރިންނާ ދިމާނުކުރާތި. އަނނިއަކީ 200 އެްްހާ ވޯޓް. މުއިއްޒަކީ މުޅި މާލޭގެ ރައްޔިތުންގެ ވޯޓުން ހޮވި ވެރިއެއް. ހިތިނަތީޖާ ނުކުންނަނީ އަންނި ގެންގުޅޭ ޓޓަލިޓޭރިއަން ސިޔާސަތާހެދި. އަޅުންގެ ގޮތުގައި ރައްޔިތުން ދެކޭތީ އެންމެބޮޑު މައްސަލައަކީ.\nއޭޕްރީލް 11, 2021 10:54\nއަންނި ދުރުގަ ހުރޭ. ރައީސް އިބޫގެ އެއްބާރުލުން އެކަނި މުއިއްޒުއަށް ބޭނުމީ. އަންނިއާ ހެދި އެމްޑީޕީއަށް ނާކާމިޔާބުވީ ވެސް. ލާދީނީކަލޭގެ ނުބައިކަމުން.\nއޭޕްރީލް 11, 2021 10:57\nމަށަކީ މޑޕ މީހެއް އެކަމަކު އަންނި އޑޕގެ ލީޑާސިޕްގަ ހުރި ހާހިނދަކު މަގޭ އާއިލާވެސް ރައްޓެއްސަކަށްވެސް ލާހިކެއްނޫން އމޑޕ އަށް ވޯޓެއްދޭކަށް މަށަކީ ﷲ ރސއވ ތަބާވާ ބިރަކާ ނުލާ މަޖާކުރުމަށް ދެކޮޅުހަދާމީހެއް ހެޔޮނުވާނެ މޑޕ ސަލާމަތް ކުރަން ބޭނުމިއްޔާ އަންނި ބޭރުކުރޭ ބޭރު ކުރޭ ބޭރުކުރޭ ތީ ބޮޑު މުސީބާތެއް ވަކަރުގޭ މީހުން އުޅެހެން ތެޅޭ މީހެއް\nއޭޕްރީލް 11, 2021 11:02\nކަލޭ ވޯޓު ލީވެސް މުއިއްޒަށް ކަލޭ ގުޅާފަ މީހުން ގާތުގަ ބުނެފަ ވެސް އެބަހުރި.. ދެން ހިފާނީ ޕާޓީ ފަޅިކުރަން ދާއިރާ ވޯޓަށްފަހު.. ތިހުރީ ބޮޑު ވަޒީކަން ކުރެވިފަ ނަޝީދަށް..\nތީ ކަނޑައެޅިގެން ދޮގެއް އެހެދީ ކުރާނަމޭ ބުނެފިތަ ނުކުރާނެ ވެރިކަމުން އިސްތިއުފާދީފަ ނިކުމެ އަނެއްދުވަހު މުޅިގައުމުގާ ހުޅުޖެހީ މިކޮމެންޓް ޖަހާލަދެއްޗެ އަންނިޔަކީ ބަހާ އަމަލާ ދިމާނުވާ މީހެއް .މިހާރުވެސް ބުނެފައެއޮތީ މޑޕ އަށް ނުލިބިއްޖިޔާ ކައުންސިލް އުވާލާނެ ކަމަށް ދެން ކުރާނީ ލާމަރުކަޒީ ނިޒާމް ފުޑާލާފަ ކުރިން ހެދިހެން ހަދާނީ ބަލަންތިބޭ މީ ޔަގީން ކަން ތީމުނާފިގެއް\nއޭޕްރީލް 11, 2021 11:28\nބުނާ ބަހާ ދިމާ އިދިކޮޅަށް މަސައްކަތްކުރާނީ! އަންނިއަކަށް އޮޅިގެންވެސް ތެދެއް ނުހެދޭނެ!\nއޭޕްރީލް 11, 2021 11:49\nކެެރަފާ އާއިލާމީހުންގެ ފަސްބާގައި ހުރީ ދިވެހިންގެ ގައިން އޮހޮރާަލި ލޭ ، ވެރުކަމެއް އޮތިއްޔާ ބަޣާވާންކުރަނީ ، މީނަ ވަކި ސަހަލުވާނެތާ\nއޭޕްރީލް 11, 2021 12:01\nމާލޭގެ ކަންކަން ހައްލުކުރަން މުއިއްޒު ބުރަކޮށް މަސައްކަތް ކުރައްވާނެ ކަމަށް އުއްމީދުކުރަން ކަމަށް މަމެންގެ ގޯލްޑެން ޕްލޭޓެޑް ރައީސް މުހައްމަދު ވިދާޅުވުމުން އެއީ މަމެންނަށް އުފާވެރިކަން ލިބިގެންދާ ކަމެކޭ މަމެން މިތިބީ ރައީސް މުހައްމަދާއި އެކު މަސައްކަތް ކުރަން އަތާއި އަތް ގުޅުވާލައިގެން އިނގޭތޭ މިހާރުގެ ދަހާކިމާ އާއި އެކު މަސައްކަތް ކުރަން މަމެން ބޭނުމެއް ނޫނޭ އެއީ މާލެ ސަރަހައްދުގެ ތަރައްގީ އަށް ހަސަދަވެރިވާ ހާކިމާ އެއް ކަން ކޮވިޑް ތެރޭން ސާބިތު ވެއޭ ހުރިހާ ދިމާލަށް ބަލާލުމުންވެސް...\nއޭޕްރީލް 11, 2021 12:02\nސައިޒް ވެފަ ހުރޭ ދެން\nއޭޕްރީލް 11, 2021 12:22\nޢެއްބާރުލުންނުދީ ކުރާނެކަމެއްނޯއްމާނެ ނަޝިދުއަށްމިހާރު އެގޭނެ ރައްޔިތުން މިހާރުތިބިގޮތް ވަރަށްރަގަޅަށް ކިތައްމެ މަލާމާތެށއކުރިޔަސް ﷲ ސުބުހާނަހޫ ވަތައާލާގެ ނިންމެވުމަކަށް ކުރާނެކަމެއްނޯންނާނެކަން ތިއެއްއގޭނީ ސަރުކާރުގެ ފިއްތުންތަށް އެގޮތަށް ނުގެންގުޅެ މިނިވަން އިންތިހާބެއްބޭއްވިނަމަ އެމްޑީޕީއަށް އެއްގޮޑިވެސް ނުލިބޭނެ ދެންވެސް އެމްޑީޕީ ބައިގަޑު ބިމައްތިރިވެ ﷲ އަށް ތަބާވޭ\nއޭޕްރީލް 11, 2021 12:29\nއޭޕްރީލް 11, 2021 12:39\nރައްޔިތުންނަށް ޖެއްސުން ކުރަން ހިޔާ ފްލެޓްތައް ނުދީ ލަސްކޮށްފިނަމަ ރިޔާސީ އިންތިހާބުވެސް ބައިބައި ކިޔަންޖެހިދާން.\nއޭޕްރީލް 11, 2021 13:22\nދެން ޖެހޭނީ އެއްބާރުލުން ދޭން ނުދީ ކީއްކުރާނި ރައްޔިތުން އެއޮތީ ގޮތް ނިންމާފަ ދެން ތެޅި ތެޅި ހުރޭ.....\nއޭޕްރީލް 11, 2021 13:36\nޢެބުނި އެއްޗެއްގެ މުޅިން އިދިކޮޅަށް އަމަލުތައް ހުންނާނީި ވަރަށް ވިސްނާތި\nއޭޕްރީލް 11, 2021 13:39\nމަނިކުފާނަށް އެހެން އިތުރު އޮޕްޝަނެއް އެބައޮތްތޯ! ފަހަރެއްގައި މަޖްލީސް މެދިވެރިކޮށް މާލެ ސިޓީ ކައުންސިލް އިވާލަ މަލޭއެރިޔާ ހިންގުން މިނިސްޓްރީތަކާ ޙަވާލު ކުރެވިދާނެ!!!!\nއޭޕްރީލް 11, 2021 13:44\nބްލެޑް ބޭންކުން ލޭބޯންތަ އެއްބާރުލުންދެނީ؟ ބަލަ މަނިކުފާނެއްނޫންތޯ ވިދާޅުވީ ޑްރެކިއުލާ އަކާއި ބްލެޑްބޭންކް ހަވާލުކުރުންކަހަލަ ކަމެކޭ މުއިއްޒުއާ މާލެސިޓީގެ މޭޔަރުކަން ދިނުމަކީ؟ ދެން މަނިކުފާނު މުއިއްޒުއާ އެއްބާރުލުންދޭން ރއްޔިތުންގެ ގެއަށް ވަދެ ރައްޔިތުމީހާގެ ކަރުން އަނގަޖަހާ ލޭބޮވޭނެގޮއިތް ތޯ ހައްއްދަވައިދެއްވާނީ؟\nއޭޕްރީލް 11, 2021 13:46\nމިހާލިން ދެންނިކުންނާނީ ޕީީޕީ އެމް\nއޭޕްރީލް 11, 2021 13:50\nތި އޮތީބިސް އަޅާފަ ދެންނިކުންނާނީ\nފި އޮއ އްތަ\nއޭޕްރީލް 11, 2021 14:34\nކޮންމެ ދުވަހަކު ހެދުނު ހޭލާ ގޮތަށް މިވެނި މީހަކަށް މިވެނި ޖެއްސުމެއް ކޮއްލާށޭ ކިޔާ ލިސްޓު ނެރޭ މީހަކީ މަމްދޫހު ރަމީޒް މިލަންދޫ ހެއްޔެވެ\nއޭޕްރީލް 11, 2021 14:59\nބްލަޑްބޭންކް ޑްރެކިޔުލާއާ ހަވާލުވީމާ އެއްބާރުލުން ދެނީ ކީއްކުރަންތަ؟\nއޭޕްރީލް 11, 2021 15:03\nކަލޯ އައިޑީކާޑު ނަމްބަރު ހަނދާން އެބަހުރިތަ؟ އެއްވެސް މީހަކު މަގުމަތިން ޓެސްޓްހަދަން ސުންކު ދޭނެކަމެއްނެތް.\nކަލޭގެ އެއްބާރުލުމެއް ބޭނުމެއްނުވޭ މާލޭސިޓީކައުންސިލް ހިންގާކަށް. ތިއުޅެނީ ދަލު ބޭރުން ޖެހިގެން.\nއޭޕްރީލް 11, 2021 15:08\nއެލެކްސް ދެންވެސް އިސްލާހު ވެބަލަ އަދީ އޮތީ ރިޔާސީ އިންތިހާބު، އަސްލު ސައިޒު ދައްކާލުން 😂\nކޮބާ އޮންނާނެ .. ހޮޅި ޔާ .. ވަށަފަރާ ، އުނބާ.. މަރުމޯލާ ، ކުޑަގޮހޮރޭ ކިޔެފަ..\nއޭޕްރީލް 11, 2021 16:14\nބައްލަވަބޭޅާ އެއީ އެއްކަލަ " ވަށަފަރުހޮޅިމުއިއްޒު " ނޫންތޯ މިހާރުމާމާތްމީހަކަށްވާންތިޔަތެޅިއަރުވަނީ ގޮތްހުސްވެވަންނާނެ ހޮޅިއެއްފުޅިއެއްނުލިބި ނާށިފަޅިއަކަށްވަދެއޮތް ބަރަވެއްޔަކާ އެއްފަދަވީތޯ؟ ކިނބޫބުނީތެޅުނުވަރަކަށް ދެންދާނީހުޅުނބޯ؟\nއޭޕްރީލް 11, 2021 17:38\nތިޔަދުލުން މިވެނިކަމެއް ކުރަަނަން ބުނެފި ކަމެއް ނުކުރާނެ ކަން މީ އެއްމެން ދަންނަ ހަޤީގަތެއް ނުކުރާނެ ހުސް ދޮގު ހަދާނީ\nއޭޕްރީލް 11, 2021 19:04\nއަނގަ އޮޅުނީ ކަންނޭގެ ، ނޫނީ އެއްޗެއް ހިތްޕަވައިގެން އިންނެވީ ކަންނޭގެ.


Thuthu kujjaa othy dhaulathuge belumuge dhashugai: Gender | Mihaaru\nތުއްތު ކުއްޖާ އޮތީ ދައުލަތުގެ ބެލުމުގެ ދަށުގައި: ޖެންޑާ\n28 ނޮވެމްބަރ 2018 - 14:262comments\nއެ މިނިސްޓްރީގެ އެސިސްޓެންޓް ޑިރެކްޓާ އިބްރާހިމް މުހައްމަދު، "މިހާރު" އަށް ވިދާޅުވީ އެ ތުއްތު ކުއްޖާގެ ހާލު ރަނގަޅު ކަމަށާއި އެ ކުއްޖާގެ ކަންކަން ބަލަހައްޓަމުން އަންނަނީ ޖެންޑާ އިން ކަމަށެވެ.\n"ޖިނާއީ ތަހުގީގެއް އެބަ ކުރިއަށް ދޭ. ރިއާޔަތް ކުރަން ޖެހޭ ކަންކަން އެބަހުރި. އެ އަށް ފަހު އަޅުގަނޑުމެން ގޮތެއް [އާއިލާއާ ކުއްޖާ ހަވާލުކުރާނީތޯ ނުވަތަ ދައުލަތުގެ ބެލުމުގެ ދަށަށް ގެންނާނީތޯ] ނިންމާނީ،" އިބްރާހިމް ވިދާޅުވި އެވެ.\nއަންހެން މީހާ އާއި އޭނާ ވިހެއި ތުއްތު ދަރިފުޅު މިހާރު ވެސް އޮތީ ގދ. ތިނަދޫ ހޮސްޕިޓަލުގައި އެޑްމިޓްކޮށްފަ އެވެ.\nސިއްރުކޮށްގެން އުޅެނިކޮށް އެ އަންހެން މީހާ ވިހެއުން--\nއެ ހޮސްޕިޓަލުން ބުނީ އެ ދެމައިންގެ ހާލުވެސް ރަނގަޅު ކަމަށެވެ. ހޮސްޕިޓަލުން ދޫކޮށްލާނީ މާދަމާ ކަމަށް ހޮސްޕިޓަލުން ބުންޏެވެ.\nތުއްތު ކުއްޖާ ބާލިދީއަކަށް ލާފައި އޮއްވައި ފެނުމުން އެ ކުއްޖާގެ މަންމަ މަސައްކަތް ކުރީ ކުއްޖާ މަރާލަން ކަމަށް ތުހުމަތު ކުރެވުނު ނަމަވެސް ރަސްމީ އެއްވެސް ފަރާތަކުން އެކަން ކަށަވަރު ކޮށެއް ނުދެ އެވެ. ފުލުހުން ބުނީ އެ މައްސަލަ ބަލަމުން އަންނަކަން ފިޔަވައި އިތުރު މައުލޫމާތެއް ދެވެން ނެތް ކަމަށެވެ.\nއެ އަންހެން މީހާ ކުރިން ކުރި ކައިވެންޏަކަށް 10 އަހަރުން ދަށުގެ ތިން ކުދިން ލިބިފައި އެބަ ތިއްބެވެ\nމި ފަހަރު އޭނާ ވިހާފައިވަނީ ބަލިވެއިންކަން ސިއްރުކޮށްގެން އުޅެނިކޮށެވެ. ވިހެއީ ވެސް އެކަނި ފާހާނާ ތެރޭގަ އެވެ. އެކަން އެނގުނީ އޭނާގެ ދަރިއެއް މެދުވެރިކޮށް އަވައްޓެރިއަކަށް ގޮވައި އެހީއަކަށް އެދުމުންނެވެ.\nއިތުރު ލިޔުންތައް ފުލުހުން ކުޑަކުދިންނަށް އަނިޔާކުރުން ފެމިލީ އެންޑް ޗައިލްޑް ޕްރޮޓެކްޝަން ގދ. ވާދޫ ޖެންޑާ މިނިސްޓްރީ\nއަންހެންކުއްޖަކަށް ޑްރަގް ދީ، ބެހުނު ބަޔަކު ހައްޔަރު


Zuvaankan dhahkan Trump photo edit kuraa kan falhaa araifi\nޒުވާންކަން ދައްކަން ޓްރަމްޕްގެ ފޮޓޯ އެޑިޓް ކުރާކަން ފަޅާއަރައިފި!\nއެޑިޓް ކޮށް ޕޯސްޓު ކޮށްފައިވާ ފޮޓޯ -- ފޮޓޯ: ބީބީސީ\nއެމެރިކާގެ ރައީސް ޑޮނަލްޑް ޓްރަމްޕްގެ ޓީމުން އޭނާގެ ފޮޓޯތައް ސޯޝަލް މީޑިއާގައި ހިއްސާ ކުރަނީ ފޮޓޯޝޮޕްކޮށްގެން ކަމަށް ބުނެ އެ މައްސަލަ ވަރަށް ހޫނު ކޮށްލައިފި އެވެ.\nރައީސް ޑޮނަލްޑް ޓްރަމްޕް ރަސްމީ ހަފްލާއަކަށްފަހު ސޯޝަލް މީޑިއާގައި ހިއްސާކުރި ފޮޓޯތަކަކަކީ އެޑިޓް ކޮށްފައި ހުރި ފޮޓޯތަކެއް ކަމަށް ބުނީ ވެބްސައިޓް "ގިޒްމޯޑޯ" އިންނެވެ. ގިޒްމޯޑޯއިން ބުނި ގޮތުގައި އެ ފޮޓޯތައް ޓްރަމްޕްގެ ޓީމުން، ސޯޝަލް މީޑިއާގައި ހިއްސާ ކުރި އިރު ހުރީ ބަދަލުތަކެއް ގެނެސް ޒުވާންކަމަށް ދައްކުވާފަ އެވެ. އެމަނިކުފާނުގެ ހަށިގަނޑަށާއި ހަމުގެ ކުލަ ދޮން ކޮށްފައިވާ ކަމަށާއި އިސްތަށިގަނޑު ވެސް ރީތިކޮށްފައިވާ ކަމަށް އޭގައި ބުނެ އެވެ.\nއެޑިޓް ކޮށްފައި ހުރި ފޮޓޯތައް ޓްރަމްޕްގެ ސޯޝަލް މީޑިއާގައި ހިއްސާ ކުރި އިރު ވައިޓް ހައުސްގެ ފްލިކާ ޕޭޖުގައި އޭގެ އަސްލު ފޮޓޯތައް ހުއްޓެވެ. އަދި ވައިޓް ހައުސްގެ ޕޭޖުގައި ހުރި ފޮޓޯތަކުގައި ބޮޑު ތަފާތު ތަކެއް ހުރި ކަމަށްވެސް ބުނެ އެވެ. ޓްރަމްޕްގެ ޓީމުން އެ ފޮޓޯތައް ހިއްސާ ކުރުމާއެކު ސޯޝަލް މީޑިއާގައި ވެސް އެއީ އެޑިޓް ކޮށްފައިވާ ފޮޓޯތަކެއް ކަމަށް ބުނެ ގިނަ ބަޔަކު ފާޑު ކިޔެވެ.\nއެޑިޓް ނުކުރާއިރު -- ފޮޓޯ: ބީބީސީ\nޓްރަމްޕްގެ ފޮޓޯޝޮޕް ކޮށްފައިވާ ފޮޓޯތަކުގައި އެމަނިކުފާނުގެ އިނގިލިތައް ގިދު ކޮށްފައިވާ ކަމަށާއި، ކޯޓާއި ޓައީވެސް ހުރީ ރޫ ފިލުވާ ރީތިކޮށްފައި ކަމަށް އެކި ފަރާތްތަކުން ބުނެ އެވެ. ޓްރަމްޕްގެ ފޮޓޯތައް ހިއްސާ ކުރާއިރު އަތުގެ އިނގިލިތައް "ދިގު" ކުރާ ކަމަށް މީގެ ކުރިން ވެސް ވަނީ އެކި ފަހަރުމަތިން ބުނެފަ އެވެ.\nމި ތުހުމަތުތަކަށް ޑޮނަލްޑް ޓްރަމްޕް އަދި ވައިޓް ހައުސް އިން އަދި އެއްވެސް އެއްޗެއް ނުބުނެ އެވެ.


Abdhulraheem ge dhekanbalun Covidah positive vehje – Iru\nއިދިކޮޅު ކޯލިޝަން ހިންގުމާ ހަވާލުވެ ހުންނެވި، އަދި ރައްޔިތުންގެ މަޖިލީހުގެ ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ (އަދުރޭ) އާއި އޭނާގެ އަނބިކަނބަލުން ކޮވިޑް-19 އަށް ޕޮޒިޓިވް ވެއްޖެއެވެ.\nކޮވިޑް ޖެހުނުކަން ރޭ އެނގިވަޑައިގަތުމާއެކު، ދެ ބޭފުޅުން ވެސް މިހާރު ތިއްބެވީ ހޯމް ކަރަންޓީނުގައި ކަމަށް މަޢުލޫމާތު ލިބެއެވެ. އަބްދުއްރަހީމަކީ ހިތުގެ މައްސަލައެއް ހުންނާތީ ޕޭސްމޭކާ ލައްވާފައި ހުންނަވާ ބޭފުޅެކެވެ. އެހެންވެ، އޭނާ ހިމެނެނީ ކޮވިޑް ބަލީގެ ހައި ރިސްކު މީހުންގެ ކެޓަގަރީގައެވެ.\nއެނގިފައިވާ ގޮތުގައި އަބްދުއްރަހީމާއި އަނބިކަނބަލުން ދިޔާނާ ހުސައިންގެ ހާލުކޮޅު ވެސް މި ވަގުތު ރަނގަޅެވެ.\nރާއްޖޭގައި ކޮވިޑް-19 ޖެހޭ މީހުންގެ އަދަދު ދުވަހެއް ދުވަހަކަށް ދަނީ މަތިވަމުންނެވެ. އަދި އެ ބަލީގައި މަރުވާ މީހުންގެ އަދަދުވެސް ވަނީ ވަރަށް ބޮޑުތަނުން އިތުރުވެފައެވެ. އެގޮތުން މި މަހުގެ މިހާތަނަށް އެކަނިވެސް 45 މީހުން ވަނީ އެ ބަލީގައި މަރުވެފައެވެ.


އެމް.އެން.ޔޫ.އެސް.ޔޫ ޝަރަފުވެރިންގެ ޙަފްލާ ބާއްވައިފި - MNUSU\nSharafverin Jalsa A2\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ފަރާތުން އިންތިޒާމުކޮށްގެން ”އެމް.އެން.ޔޫ.އެސް.ޔޫ ޝަރަފުވެރިންގެ ޙަފްލާ“ގެ ނަމުގައި ހަފްލާއެއް ބާއްވައިފިއެވެ. މި ހަފްލާގައި ދަޢުވަތު އެރުވިގެން ވަޑައިގެންނެވި ޝަރަފުވެރިންނާއި އެމް.އެން.ޔޫގެ ޗާންސެލަރ އާއި ޑެޕިއުޓީ ވައިސް ޗާންސެލަރުންނާއި ޑީން އޮފް ސްޓޫޑެންޓްސް އަދި އެމް.އެން.ޔޫގެ އެކި ޑިޕާޓްމަންޓްތަކުގެ ބައެއް މުވައްޒިފުންގެ އިތުރުން އެމް.އެން.ޔޫ.އެސް.ޔޫގެ ހިންގާ ކޮމިޓީގެ މެންބަރުން ބައިވެރިވެލެއްވިއެވެ.\n09 ޖޫން 2018ވީ ހޯމަދުވަހުގެރޭ ޗަމްޕާ ސެންޓްރަލް ހޮޓެލްގެ ކޮންފަރެންސް ހޯލުގައި ބޭއްވުނު މި ޙަފްލާ ތަޢާރަފުކޮށްދެއްވަމުން އެމް.އެން.ޔޫ.އެސް.ޔޫގެ ރައީސް އަރުޝަދު އަޝްރަފް ވިދާޅުވީ މި ހަފްލާގެ މައިގަނޑު މަޤްޞަދަކީ އެމް.އެން.ޔޫއަށާއި އެމް.އެން.ޔޫ.އެސް.ޔޫ އަށް އެކި ގޮތްގޮތުން ޚިދުމަތްކޮށްދެއްވާފައިވާ ބޭފުޅުންގެ އަގު ވަޒަންކުރުމެވެ.\nރައީސް އަރުޝަދުގެ ވާހަކަކޮޅަށްފަހު ހަފްލާގައި އޮތީ ޝަރަފުވެރިންނަށް ހަނދާނީ ފިލާ ހަވާލުކުރުމެވެ. މިގޮތުން އެންމެ ފުރަތަމަ އަގުވަޒަންކޮށް ހަނދާނީ ފިލާ އެރުވީ އެމް.އެން.ޔޫގައި އެންމެ ފުރަތަމަ ޑޮކްޓަރ އޮފް ފިލޯސޮފީ (ޕީ.އެޗް.ޑީ) ޙާޞިލުކުރެއްވި2ބޭފުޅުންނަށެވެ. އެއީ ޑރ. ޢާއިޝަތު އަލީ އަދި ޑރ. ސުނީނާ ރަޝީދު ކަމަށްވާއިރު، ޑރ. ޢާއިޝަތު އަލީ އަށް ހަފްލާގައި ބައިވެރިނުވެވޭތީ ފަހުން ހަނދާނީ ފިލާ ޙަވާލުކުރުމަށްވަނީ ހަމަޖެހިފައެވެ. މި ހަނދާނީ ފިލާ ޙަވާލުކޮށްދެއްވާފައިވަނީ އެމް.އެން.ޔޫ.އެސް.ޔޫގެ ސެކްރެޓަރީ އަނާ އަޙްމަދެވެ.\nޑރ. ސުނީނާ (ވ) އަދި އެމް.އެން.ޔޫ.އެސް.ޔޫ ސެކްރެޓަރީ\nއެއަށްފަހު މި ޙަފްލާގައި ބައިވެރިވެލެއްވި އަދި އެމް.އެން.ޔޫ އިން ދަސްވެނިވެފައިވާ އެމް.އެން.ޔޫގެ ބިދޭސީ ދަރިވަރެއްކަމަށްވާ ”ޔޯނާ“ އަށް ހަނދާނީ ފިލައެއް އެރުވުނެވެ. މި ފިލާ ޙަވާލުކޮށްދެއްވީ އެމް.އެން.ޔޫ.އެސް.ޔޫގެ އެސިސްޓެންޓް ސެކްރެޓަރީ ޙައްވާ ނައުޝާ އެވެ.\nޖޯނާ (ކ) އަދި އެމް.އެން.ޔޫ.އެސް.ޔޫ އެސިސްޓެންޓް ސެކްރެޓަރީ\nދެން މި ހަފްލާގައި ކުރިއަށްދިޔައީ އެމް.އެން.ޔޫ.އެސް.ޔޫގެ ޝަރަފުވެރިކަމުގެ އިނާމު ޙަވާލުކުރުމެވެ.\nމި އިނާމުތައް ޙަވާލުކޮށްދެއްވާފައިވަނީ އެމް.އެން.ޔޫ.އެސް.ޔޫގެ ނައިބު ރައީސް (ގޮފިތައް) ޢަލީ ޝަމްޢޫން އަދި ނައިބު ރައީސް (ޢަމަލީ) ޙަސަން ޝާހެވެ. އަދި އެއަށްފަހު ކުރިއަށްދިޔައީ ”އެމް.އެން.ޔޫ.އެސް.ޔޫ ޝަރަފުވެރިކަމާއި ޢިއްޒަތްތެރިކަމުގެ ނިޝާނުގެ ވެރިޔާ“ގެ މަޤާމު އެރުވުމެވެ.\n“އެމް.އެން.ޔޫ.އެސް.ޔޫ ޝަރަފުވެރިކަމާއި ޢިއްޒަތްތެރިކަމުގެ ނިޝާނުގެ ވެރިޔާ”ގެ ލަޤަބު ރަޝީދު ސަރ އަށް\nމި މަޤާމު ޙަވާލުކޮށްދެއްވާފައިވަނީ އެމް.އެން.ޔޫ.އެސް.ޔޫގެ މީޑިއާ ކޯޑިނޭޓަރ މުޙައްމަދު ޝާން ޢާމިރެވެ.\nމި މަޤާމުތައް ޙަވާލުކޮށް ނިމުމަށްފަހު ޙަފްލާއަށް ހާޒިރުވެތިއްބެވި ހާޒިރިންނާއި މުޚާޠަބުކޮށް އެމް.އެން.ޔޫގެ ޗާންސެލަރ ޑރ. މުޙައްމަދު ލަޠީފު ވާހަކަފުޅު ދެއްކެވިއެވެ. ޗާންސެލަރގެ ވާހަކަފުޅުގައި ޔޫނިއަންގައި މަސައްކަތްކުރުމަކީ އެންމެ ކުރިން ”އެކްސްޓްރާ ކަރިކިއުލާ“ ޙަރަކާތެއްގެ ގޮތުގައި އޮތްކަމެއްކަމަށް ވިދާޅުވިއެވެ. އަދި މިހާރު އެކަމަކީ ”ކޯ ކަރިކިއުލާ“ ޙަރަކާތެއްކަމަށާއި، ޙަޤީގަތުގައި ޔޫނިއަންގައި މަސައްކަތްކުރުމަކީ ކިޔެވުމުގެ ބައެއްގެ ގޮތުގައި ޤަބޫލުކުރައްވާކަމަށް ޗާންސެލަރ ވިދާޅުވިއެވެ.\nޗާންސެލަރ ޑރ. މުޙައްމަދު ލަޠީފް\nޗާންސެލަރގެ ވާހަކަފުޅަށްފަހު ޑެޕިއުޓީ ވައިސް ޗާންސެލަރ ޑރ. މުޢާވިޔަތު މުޙައްމަދު ވާހަކަފުޅުދެއްކެވިއެވެ. ޑރ. މުޢާވިޔަތުގެ ވާހަކަފުޅުގައި ސްޓޫޑެންޓް ޔޫނިއަންއިން އިސްނަގައިގެން އެމް.އެން.ޔޫ އާއި އެމް.އެން.ޔޫ.އެސް.ޔޫއަށް ޚިދުމަތްކޮށްދެއްވާފައިވާ ފަރާތްތަކުގެ އަގުވަޒަންކުރެއްވިކަމަށްޓަކައި ޝުކުރުއަދާކުރެއްވިއެވެ. ޑރ. މުޢާވިޔަތުގެ ވާހަކަކޮޅަށްފަހު، ރަސްމިއްޔާތުގައި ވާހަކަދެއްކެވީ އެމް.އެން.ޔޫ.އެސް.ޔޫގެ ޝަރަފުވެރިކަމުގެ އިނާމު ޙާޞިލުކުރެއްވި އަލްފާޟިލް ޢަބްދުއްރަޝީދު ޢަލީއެވެ. އެބޭފުޅާގެ ވާހަކަފުޅުގައި އެބޭފުޅުންގެ މަސައްކަތް ބަލައިގަތުމުން އެކަމާ ވަރަށް ހިތްހަމަޖެހިއްޖެކަމަށް ވިދާޅުވިއެވެ. އަދި ސްޓޫޑެންޓް ޔޫނިއަން އިން ކުރާ މަސައްކަތްތަކަށް ތަޢުރީފުކުރެއްވިއެވެ. އަދި ދަރިވަރުން ޔޫނިއަން ހިންގުމަށް ކުރާ މަސައްކަތަކީ ފަސޭހަކަމެއްނޫންކަމަށާއި، އެކަމަށް ވަޤުތު ހޯދައިގެން މިކުރާ މަސައްކަތަކީ އެކަމަށް ތާއީދުކޮށް، ހިލޭސާބަހަށް މަސައްކަތްކުރުމުގެ ލޯބި އަށަގެންފައިވާ ބަޔަކަށް ނޫނީ ނުކުރެވޭނެކަމެއްކަމަށް ވިދާޅުވިއެވެ.\nޑެޕިއުޓީ ވައިސް ޗާންސެލަރ ޑރ. މުޢާވިޔަތު މުޙައްމަދު\nޑެޕިއުޓީ ވައިސް ޗާންސެލަރ އަލްފާޟިލާ ޢާއިޝަތު ޝާހީން\nޑީން އޮފް ސްޓޫޑެންޓްސް އަލްފާޟިލާ ނާދިޔާ އަޙްމަދު\nއެމް.އެން.ޔޫ.އެސް.ޔޫގެ ރައީސް އަލްފާޟިލް އަރުޝަދު އަޝްރަފް\nޝަރަފުވެރި އިނާމު ޙާޞިލުކުރެއްވި އަލްފާޟިލް ޢަބްދުއްރަޝީދު ޢަލީ\nމި ރަސްމިއްޔާތު ނިންމާލުމަށްފަހު ޔޫނިއަންގެ ފަރާތުން އެންމެހާ ބައިވެރިންނަށް ތަރާވީހެއް ދެއްވިއެވެ. އަދި މި ތަރާވީހަށް އިންސާފުކުރެއްވި ވަގުތު އެމް.އެން.ޔޫ ޑެޕިއުޓީ ވައިސް ޗާންސެލަރ އަލްފާޟިލާ ޢާއިޝަތު ޝާހީން އަދި ޑީން އޮފް ސްޓޫޑެންޓްސް އަލްފާޟިލާ ނާދިޔާ އަޙްމަދު ވާހަކަފުޅު ދެއްކެވިއެވެ. ޝާހީންމިސްގެ ވާހަކަފުޅުގައި ޔޫނިއަންގެ ފަރާތުން މިފަދަ އަގުވަޒަންކުރެއްވުމުގެ ޕްރޮގްރާމެއް ކުރިއަށްގެންދަވާތީ އެކަމަށް ޝުކުރު އަދާކުރެއްވިއެވެ. އަދި ނާދިޔާމިސްގެ ވާހަކަފުޅުގައި ޔޫނިއަންގެ ފަރާތުން މި ދައުރުގައި ވަރަށް ތަފާތު ކަންކަން ފެންނަމުންދާކަމަށާއި، އެކަމާއިމެދު ވަރަށް އުފާކުރައްވާކަމަށް ވިދާޅުވިއެވެ. އަދި ޔޫނިއަން ހިންގުމުގައި އިސްކޮށް އުޅޭ ދަރިވަރުންނަކީ އަބަދުވެސް އެހެން ދަރިވަރުންނަށް ނަމޫނާ ބަޔަކަށްވުމަށް ނަސޭހަތްތެރިވެލެއްވިއެވެ.


Viyafaari Thakaa Gulhey Kankanves Indhikolhu Faraaithakun Mashavaraa Ah Hushahelhi - Shainee - Vaguthu\nވިޔަފާރިތަކާ ގުޅޭ ކަންކަންވެސް އިދިކޮޅު ފަރާތްތަކުން މަޝްވަރާއަށް ހުށަހެޅި -ޝައިނީ\nސަރުކާރުން އިދިކޮޅު ޕާޓީތަކާއެކު މަޝްވަރާ ކުރުމަށް ހުށަހެޅި ފުރުސަތުގައި އިދިކޮޅު އެމްޑީޕީން އެ ޕާޓީގެ އަމިއްލަ މަސްލަހަތު އޮންނަ ބައެއް ވިޔަފާރިތަކާ ގުޅޭ ކަންކަންވެސް ހުށަހަޅާފައިވާ ކަމަށް ސިޔާސީ ޕާޓީތަކާ ބެހޭ މަޝްވަރާ މަޖިލީހުގެ ޗެއާމަން ޑރ. މުހައްމަދު ޝައިނީ ވިދާޅުވެއްޖެއެވެ.\nޕީއެސްއެމްއިން ގެނެސްދިން "އެންމެ ފުރަތަމަ ގައުމު" ޕްރޮގްރާމްގައި ވާހަކަފުޅު ދައްކަވަމުން ޝައިނީ ވިދާޅުވީ އަބަދުވެސް ކޮންމެވެސް ބަހާނާއެއް ދެއްކެވުމަށް ފަހު މަޝްވަރާއަށް އައުމަށް އިދިކޮޅުފަރާތްތަކުން ދެކޮޅު ހަދާކަމަށާއި. މީގެ ކުރިން 10 ފަހަރެއްގެ މަތިން އެފަރާތްތަކަށް މަޝްވަރާގެ ދައުވަތު ދެވިފައިވާ ކަމަށެވެ.\nޝައިނީ ވިދާޅުވީ އިދިކޮޅު ފަރާތްތަކާއެކު މަޝްވަރާއަށް ނޭރިގެން އުޅޭ ސަބަބަކީ އެފަރާތްތަކުން ހުށައަޅާ ޝަރުތުތައްކަމުގައެވެ.\nޝައިނީ އިތުރަށް ވިދާޅުވީ އިދިކޮޅު ފަރާތްތަކާ އަދިވެސް މަޝްވަރާކުރަން ބޭނުންވާ ކަމަށާއި، ސަރުކާރުން އޮތީ މަޝްވަރާގެ ތެރެއިން ކަންކަން ހައްލުކުރަން އެއްބާރުލުން ދޭ ގޮތަށް ކަމަށެވެ.


Muvazzafakah covid jehunas, majileehuge masakkaiythah kuriah gendhaane. | Mihaaru\nކޮވިޑް-19 ފެތުރޭތީ މަޖިލީހުގެ ތަޅުމުގައި ޖަލްސާ ބޭއްވުން ހުއްޓައިލުމަށް ފަހު އަލުން ފެށި އިރު ފުރަތަމަ ބޭެއްވި ޖަލްސާގައި މެމްބަރުން ބައިވެރިވެވަޑައިގަންނަވަނީ. މަޖިލީހުގެ މުވައްޒަފަކު މިއަދު ވަނީ ކޮވިޑަށް ޕޮޒިޓިވް ވެފައި.\nމުވައްޒަފަކަށް ކޮވިޑް ޖެހުނަސް މަޖިލީހުގެ މަސަައްކަތް ކުރިއަށް ގެންދާނެ\n17 ޖޫން 2020 - 18:50 27 comments\nރައްޔިތުންގެ މަޖިލީހުގެ އިދާރާގެ މުވައްޒަފަކު ކޮވިޑް-19 އަށް މިއަދު ޕޮޒިޓވް ވެފައި ވިޔަސް ހެލްތު ޕްރޮޓެކްޝަން އެޖެންސީން އާއްމުކޮށްފައިވާ އުސޫލާ އެއްގޮތަށް ފިޔަވަޅުތައް އަޅައިގެން މަސައްކަތްތައް ކުރިއަށް ގެންދާނެ ކަމަށް މަޖިލީހުން މިއަދު ބުނެފި އެވެ.\nމަޖިލީހުން ނެރުނު ބަޔާނެއްގައި ބުނީ މަޖިލީހުގެ މެއިންޓެނެންސް ޔުނިޓްގެ މުވައްްޒަފަކު ކޮވިޑަށް ޕޮޒިޓިވް ވުމުން އަޅަން ޖެހޭ ރައްކާތެރިކަމުގެ ފިޔަވަޅުތައް އަޅަމުން އަންނަ ކަމަށާއި އެ ފިޔަވަޅުތަަކަށް ފަހު މަޖިލީހުގެ މަސައްކަތް ކުރިއަށް ގެންދާނެ ކަަމަށެވެ. އެގޮތުން އަޅަމުން އަންނަ ފިޔަވަޅުތަކަކީ ކޮންޓެކްޓް ޓްރޭސިން ހެދުމާއި ޑިސްއިންފެކްޓް ކުރުމެވެ.\nKhaassa inthizaamu thakakaa eku Majilis ge chamber gai jalsaathah fashanee\nމަޖިލީހުގެ އިދާރާ އިން އެ ތަނުގެ މުވައްޒަފުންނަށް އަންގާފައިވާ ގޮތުގައި، އެ މުވައްޒަފު އެންމެ ފަހުން އޮފީހަށް ހާޒިރުވެފައި ވަނީ މިދިޔަ ހޯމަ ދުވަހު އެވެ.\nއެހެންވެ މިދިޔަ ހޮނިހިރު ދުވަހުން ފެށިގެން ހޯމަ ދުވަހާ ހަމައަށް އޭނާއާ ބައްދަލުވި އެންމެން އެޗްއާރު ޑިޕާޓްމަންޓަށް އެކަން އެންގުމަށް މިހާރު ވަނީ އެދިފަ އެވެ.\nރައްޔިތުންގެ މަޖިލީހުގެ އިދާރާ ޑިސްއިންފެކްޓް ކުރުން\n— People's Majlis (@mvpeoplesmajlis) June 17, 2020\n"...މަޖިލީހުގެ އިދާރާގައި މަސައްކަތް ފެށި އިރު ވެސް މިފަދަކަމެއް މެދުވެރިވެދާނެކަމަށް ބަލައި ދުރާލާ ރައްކާތެރިކަމުގެ ފިޔަވަޅުތައް ވަނީ އެޅިފަ އެވެ. އަދި ރޯގާއާ ގުޅޭ ގޮތުން އަޅަން ޖެހޭ ފިޔަވަޅުތައް އަޅަމުން، އެހެން ނަމަވެސް މަޖިލީހުގެ މަސައްކަަަތްތައް މަޖިލިސްކުރާ ގޭގައި ކުރިއަށް ގެންދިއުމަކީ މަޖިލީހުގެ އަމާޒެކެވެ،" ބަޔާނުގައި ބުންޏެވެ.\nMajilis idhaaraain covid-19 ah meehaku positive vejje\nފިޔަވަޅުތައް ވަރުގަދަކުރުމަށް ފަހު މަޖިލީހުގެ މަސައްކަތްތައް މަޖިލީހުގެ އިދާރާގައި ކުރިއަށް ގެންދިއުމުގެ މުހިއްމުކަން މަޖިލީހުގެ ރައީސް މުހައްމަދު ނަޝީދު ފާހަގަކުރައްވާ ކަމަށް ވެސް އެ ބަޔާނުގައި ބުންޏެވެ.\nކޮވިޑް-19 ފެތުރޭތީ ރާއްޖޭގައި އެޅި ރައްކާތެެރިކަމުގެ ފިޔަަވަޅުތަކާ އެކު މަޖިލީހުގެ ޖަލްސާތައް ފުރަތަމަ ބާއްވަމުން އައީ ވާޗުއަލްކޮށެވެ. އެކަމަކު މަޖިލީހުގެ ޖަލްސާތައް ތަޅުމުގައި ބާއްވަން ފެށީ ލޮކްޑައުންއަށް ލުއި ދިނުމުގެ ކުރިން މިދިޔަ މަހުގެ 26 ގަ އެވެ. އޭރު ޖަލްސާ ބާއްވަން ފުރަތަމަ ނިންމީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ހުއްދަ ނުލިބެނީހެވެ. އެކަަމަކު އެދުވަހު ބޭއްވި ޖަލްސާއަށް ދާން މެމްބަރުންނަށް ވަކި ވަކިން ހުއްދަ ދިނެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް ޕަބްލިކް ހެލްތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު ސިއްހަތު ބަލިތައް\nގާނޫނުއަސާސީ އިސްލާހު ކުރުމާ މެދު ސުވާލު އުފައްދައިފި


ޙިޖާމާ އާއި ބެހޭ ކުރުތަޢާރަފެއް އަދި އިސްލާމްދީނުގައި ޙިޖާމާގެ ފަރުވާ - Shuba's Hijama & Herbal Medicine Clinic\nޙިޖާމާ އާއި ބެހޭ ކުރުތަޢާރަފެއް އަދި އިސްލާމްދީނުގައި ޙިޖާމާގެ ފަރުވާ\nޢަރަބި ބަހުންނަމަ ޙިޖާމާ ޖެހުން، ދިވެހިންކިޔާގޮތުންނަމަ ކަވާ ޖެހުން އަދި އިނގިރޭސި ބަހުންނަމަ ވެޓްކަޕިންގް އަކީ އެތަކެއްހާސް އަހަރުކުރިން ދުނިޔޭގެ އެކި ކަންކޮޅުތަކުގައި ފަރުވާދިނުމުގެ ގޮތުން ކުރަމުން އައިސްފައިވާ ކަމެކެވެ.ދުނިޔެ ކުރިއަރަމުން އައިސް ޙިޖާމާގެ ފަރުވާވެސް ވަނީ ތަރައްޤީކުރެވި އެކަމުގައި ޒަމާނީ އާލާތްތަކާއި ގޮތްތައްބޭނުންކުރެވެންފަށާފައެވެ.ޙިޖާމާޖެހުމުގައި ޢާންމުކޮށް ދެގޮތަކަށް ޙިޖާމާގެ ފަރުވާދެވެއެވެ.އޭގެ ތެރެއިން އެއްގޮތަކީ ތޫނުއެއްޗަކުން ލޭ ނެރުމަށް ވަރަށް ތުނި ކެފުމަކުން ކަފައިގެން ނުވަތަ ކަށިން ވަރަށް ކުޑަ މިންވަރަކަށް ދެހަންދޭތެރެ ތޮރުފައިގެން ޙިޖާމާ ޖެހުމެވެ.އަނެއްގޮތަކީ ކެފުމެއް އަދި ތޮރުފުމެއް ނެތް ގޮތުގައި ޖަހާޖެހުމެވެ.ތާރީޚު ދިރާސާ ކުރައްވާ ބައެއް ޢިލްމުވެރިން ވިދާޅުވާގޮތުގައި މުޙަންމަދު ޞައްލައްﷲ ޢަލައިހި ވަސައްލަމް ދުނިޔެއަށް އުފަންވެވަޑައިގަތުމުގެ ކުރިންވެސް ދުނިޔެއަށް ފޮނުއްވެވި އެތަކެއް ރަސޫލުންނާއި ނަބީބޭކަލުންވެސް ޙިޖާމާގެ ފަރުވާ ކުރެއްވެވިއެވެ.އަދި އެއްބައި ތާރީޚީ ފޮތްތަކުން އެނގޭ ގޮތުގައި އެތަކެއް ސަތޭކައަހަރުކުރިންވެސް ޙިޖާމާގެ ފަރުވާ ޢަރަބިންގެ މެދުގައާއި ޤަދީމީ މިޞްރުގެ މީހުންނާއި ސީނުކަރައިގެ މީހުންގެ މެދުގައި ދެވެމުންއައިސްފައިވެއެވެ.ކުރީގެ އެކިއެކި ޒަމާންތަކުގައި ޙިޖާމާގެ ފަރުވާ ދިނުމުގައި އެކިކަހަލަ އެއްޗެހި ބޭނުންކޮށް އުޅުނެވެ.\nކީިރިތި رسول الله صّلى الله عليه وسّلم ޒަމާނުގައި ޙިޖާމާވަނީ އިސްލާމްދީނުގެ އުސޫލުތަކާއި ޤަވައިދުތަކުގެ ތެރެއިން އުނގަންނަވާދެއްވަވާފައެވެ.އިސްލާމް ދީނުގައި ޙިޖާމާއިން ޖިސްމާނީ އަދި ރޫޙާނީ އުނދަގޫތަކާއި ބަލިތަކަށް ފަރުވާހޯދުމަށް ވަނީ ބާރުއަޅުއްވާފައެެވެ.\nޙިޖާމާގެ ސަބަބުން ހަށިގަނޑުގެ އެކި ހިސާބުތަކުގައި ގިނަދުވަސްވެ ނުބައިވެފައި ހުންނަ ލޭ ޕްރެޝަރގެ ޒަރީޢާއިން ބޭރުކޮށްލައެވެ.ދުނިޔޭގެ އެކި ހިސާބުތަކުގައި ކުރެވިފައިވާ ދިރާސާތަކުން އެނގޭ ގޮތުގައި ޙިޖާމާގެ ސަބަބުން ލޭގައި ހުންނަ އެކި ވިހަ މާއްދާތައް ހަށިގަނޑުން ބޭރުވެ ސާފު ތާޒާ ލޭ އުފައްދައިދިނުމަށް އެހީވެދެއެވެ.އަދި މީގެ ސަބަބުން ބަލިތަކުން ހަށިގަނޑު ދުރުކޮށްދީ ހަށިގަނޑުގެ ދުޅަހެޔޮކަން އިތުރުކޮށްދިނުމަށް ބާރަކަށްވެއެވެ.\nރަސޫލުއްﷲ ޞައްލަﷲ ޢަލައިހި ވަސައްލަމް އިސްރާ އާއި މިޢުރާޖް ކުރެއްވުނުރޭގައި ތަފާތު ޢަޖައިބު ކުރުވަނިވި ޙާދިސާ ތަކާއި އެކަލޭގެފާނާއި ކުރިމަތިވެވަޑައިގަތެވެ.އެގޮތުން އެރޭ ﷲ ގެ އަމުރުފުޅަށް އެކަލޭގެފާނާއި ބައްދަލުވެ ވަޑައިގަންނަވާ ކޮންމެ މަލާއިކަތަކުވެސް އެކަލޭގެފާނަށް ނަޞޭޙަތްތެރިވެވަޑައިގެން އިރުޝާދުދެއްވާފައިވަނީ އެކަލޭގެފާނުގެ އުންމަތަށް ޙިޖާމާގެ ފަރުވާއިން ފަރުވާކުރުމަށް އަމުރުކުރައްފާއެވެ.


ރާއްޖޭގެ ޙާލަތު ގާތުން ބަލަމުންގެންދާނެކަމަށް ސީމެގުން ނިންމި ނިންމުމަށް އެމްޑީޕީ އިން މަރުޙަބާ ކިޔުން – Maldivian Democratic Party\n29 ސެޕްޓެމްބަރު 2012\nރާއްޖޭގެ ޙާލަތު ގާތުން ބަލަމުންގެންދާނެކަމަށް ސީމެގުން ނިންމި ނިންމުމަށް އެމްޑީޕީ އިން މަރުޙަބާ ކިޔުން\nތާރީޚް: 29 ސެޕްޓެމްބަރ 2012 (ހޮނިހިރު)\nދިވެހިރާއްޖޭގެ ޙާލަތު، ޚާއްޞަގޮތެއްގައި އިންސާނީ ޙައްޤުތަކުގެ ޙާލަތު ހުއްޓުމެއް ނެތްގޮތެއްގައި މޮނިޓަރކޮށް ގާތުން ބަލަމުންގެންދާނޭކަމަށާއި އަދި ސީމެގުގެ އެޖެންޑާގައި ސަމާލުކަންދޭ ކެޓަގަރީއަށް މުސްތަޤްބަލުގައި ބަދަލުކުރުމަށް ކޮމަންވެލްތް މިނިސްޓީރިއަލް އެކްޝަން ގްރޫޕުން ނިންމި ނިންމުމަށް ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އިން މަރުޙަބާކިޔަމެވެ.\nއަދި ހަމަ އެއާއެކު ސީމެގްގެ ދެން އަންނަ ބައްދަލުވުމެއްގައި މެމްބަރެއްގެ ގޮތުގައި ދިވެހިރާއްޖެ ފުރިހަމައަށް އަލުން ބައިވެރިވެވޭނީ ޝަރުތަކަކާއެކުގައިކަމަށް ނިންމި ނިންމުމަށް ވެސް މި ޕާޓީން މަރުޙަބާ ކިޔަމެވެ. އެގޮތުން އެފަދަ ބައްދަލުވުމެއްގައި ދިވެހިރާއްޖެއަށް ބައިވެރިވެވޭނީ ސީމެގުން ކަންބޮޑުވާ ސީރިއެސް ބޮޑެތި މައްސަލަތައް ދިވެހިރާއްޖެ އާ މެދު ނެތް ޙާލަތެއްގައިކަމަށް ސީމެގުން ޝަރުތުކުރި ކުރުން ފާހަގަކުރަމެވެ.\nހަމައެފަދައިން ފުލުހުން ރައްޔިތުންނަށްކުރާ ލާއިންސާނީ އަނިޔާތަކުގެ މައްސަލަތައް ކޮންމެހެން އިތުރަށް ތަޙްޤީޤްކުރަން ޖެހޭނޭކަމަށާއި، ރާއްޖޭގޭ ޝަރުޢީ ނިޒާމް ރަނގަޅުކޮށް ފުލުހުންނާއި ހިޔުމަން ރައިޓސް ކޮމިޝަން ރަނގަޅުކުރުމަށް ޚާއްޞަގޮތެއްގައި ސީމެގުން ގޮވާލާފައިވާކަމަށްޓަކައި ވެސް އެމްޑީޕީ އިން މަރުޙަބާ ކިޔަމެވެ. މިދެންނެވި ކަންކަމަކީ އެމްޑީޕީ އިން ތަކުރާކޮށް ގޮވާލާ އިޙްތިޖާޖްކުރަމުންދާ ކަންކަމަށްވާހިނދު، ސީމެގުން ވެސް އެފަދައިން ގޮވާލާފައިވާތީ އެކަން އުފަލާއެކު ފާހަގަކުރަމެވެ.\nމީގެއިތުރުން ސައްޙަކަން އޮންނަ އިންތިޚާބަކަށް މަގުފަހިކުރުމަށްޓަކައި ސިޔާސީ ޕާޓީތަކުގެ ލީޑަރުންގެ މެދުގައި ވާހަކަތައް ބޭއްވުމަށާއި، ހުރިހާ ސިޔާސީ ޕާޓީތަކާއި ސިޔާސީ ލީޑަރުންނަށް އެއްވެސް ހުރަހެއްނެތި އިންތިޚާބުގެ ކެމްޕޭންކުރެވެން ޖެހޭނޭކަމަށް ސީމެގުން ގޮވާލާކަން ފާހަގަކުރަމެވެ.


Dharmendra aa behey documentary akaai fotheh | Mihaaru\nދަރުމެންދުރާއާ ބެހޭ ޑޮކިއުމަންޓްރީއެއް ހަދައި ފޮތެއް ލިޔަން ނިންމައިފި\nހިންދީ ސިނަމާގެ އެންމެ ކާމިޔާބު އަދި އެންމެ ރީތި ކަމަށް މަޝްހޫރު އެކްޓަރުންގެ ތެރޭގައި ހިމެނޭ ދަރުމެންދުރާގެ ހަޔާތާ ބެހޭ ގޮތުން ޑޮކިއުމަންޓްރީ ފިލްމެއް ހަދައި، އޭނާގެ ހަޔާތާ ބެހޭ ގޮތުން ފޮތެއް ވެސް ގެނެސް ދޭން ނިންމައިފި އެވެ.\nމިކަން ކަށަވަރުކޮށް ދެމުން އުމުރުން 82 އަހަރުގެ އެކްޓަރުގެ ދޮށީ ފިރިހެން ދަރިފުޅު އަދި މަޝްހޫރު އެކްޓަރު ސަނީ ޑިއޯލް، 62، ބުނީ ޓީމަކުން ބައްޕައާ ބައްދަލުކޮށް މަސައްކަތްތަކެއް މިިހާރު ކުރަމުން އަންނަ ކަމަށެވެ. އެކަމަކު އޭގެ އެއްވެސް ތަފުސީލެއް އޭނާ ނުދެ އެވެ.\n"މި ވަގުތު އަހަންނަށް ކަށަވަރުކޮށް ދެވެން އޮތީ ބައްޕަގެ ޑޮކިއުޑްރާމާއަކާއި ފޮތެއްގެ މަސައްކަތް ކުރިއަށް ގެންދަން ނިންމާފައިވާކަން،" ސަނީ ބުންޏެވެ.\nކުރީގެ މަޝްހޫރު ބަތަލާ ހެމާ މާލިނީއާ ކައިވެނިކޮށްގެން ދެ އަންހެން ދަރިން ވެސް ތިިބި ދަރޭއަކީ މިހާރު ކާފައެއް ވެސް މެ އެވެ. ސަނީ އާއި ބޮބީ ޑިއޯލްގެ އިތުރުން ދަރޭގެ ދެން ތިބެނީ ކުރީގެ ބަތަލާ އީޝާ ޑިއޯލް އާއި އަހާނާ ޑިއޯލް އެވެ.\nމިހާރު ވެސް މަދުމަދުން ފިލްމުތަކުން ފެންނަ ދަރޭ އެންމެ ފަހުން ކުޅުނު ފިލްމަކީ ސަނީ އާއި ބޮބީއާ އެކު މި އަހަރު ކުޅުނު ތިން ބެއިންގެ ފްރެންޗައިޒް "ޔަމްލާ ޕަގްލާ ދީވާނާ" ގެ ތިންވަނަ ބައި "ޔަމްލާ ޕަގްލާ ދީވާނާ: ޕިރް ސޭ" އެވެ.\n"ޔަމްލާ ޕަގްލާ ދީވާނާ: ޕިރް ސޭ" ގެ ލަވައެއް.\nވަރަށް ޒުވާން އުމުރުގައި 1960 ވަނަ އަހަރު ފިލްމު "ދިލް ބީ ތޭރާ، ހަމް ބީ ތޭރާ" އިން އެކްޓިން އަށް ނުކުތް ދަރޭ މިހާތަނަށް 300 އަށް ވުރެ ގިނަ ފިލްމު ކުޅެފައިވެ އެވެ. އޭނާ ފާާހަގަ ކުރެވެނީ ތަފާތު އެކި ކަހަލަ ރޯލްތައް ކުޅެން ކުޅަދާނަ އެކްޓަރެއްގެ ގޮތުގަ އެވެ.\nދަރޭގެ އެންމެ މަޝްހޫރު އެއް ފިލްމަކީ އަމީތާބް ބައްޗަންއާ އެކު ކުޅެފައިވާ ފަނޑުވުމެއް ނެތް ފިލްމު "ޝޯލޭ" އެވެ.\nއިތުރު ލިޔުންތައް ބޮލީވުޑް އީޝާ ޑިއޯލް ހެމާ މާލިނީ\nދުވަހަކު ވެސް ސްކްރިޕްޓެއް ނުކިޔަން: ސަނީ


Baarugadha dharifani elhifai huri swimming pooleh gai fethumun anhenun maabandu vumuge furusathu ovey: Sitti - AO News\nދަރިމައި ނުވުމުގެ މައްސަލަތަކަކީ މިހާރު ވަރަށް ގިނައިންދިމާވާ މައްސަލަތަކެކެވެ. އެތައް ބަޔަކު މިއަދު ބޮޑު ހަރަދެއް ކުރާއެއް ފަރުވާއަކަށް މިމައްސަލަތައް ހިމެނެއެވެ. އެގޮތުން އާންމުކޮށް ފިރިހެން މިހާއަށް ދިމާވާ މައްސަލަތަކުގެތެރޭގައި ދަރިފަނީގެ ކައުންޓްމަދުވުމާއި ދަރިފަނީގައި ބާރުދެރަވުންހިމެނެއެވެ.\nއިންޑޮނޭޝިއާގެ ޗައިލްޑް ޕްރޮޓެކްޝަން އޮފިޝަލަކު ދާދިފަހުން ބުނީ ބާރުގަދަ ދަރިފަނި ހުންނަ މީހުން ފަތާ ސްވްމިންގް ޕޫލްތަކުގައި އަންހެނުން ފެތުމުން މާބަނޑު ވުމަށް ފުރުސަތު އޮންނަކަމަށެވެ. ސިއްޓި ހިކްމަވަޓީ މިހެން ބުނެފައިވަނީ އިންޑޮނޭޝިއާގެ ޗައިލްޑް ޕްރޮޓެކްޝަން އެޖޭންސީއިން އެގައުމުގެ ނޫހަކަށް ސިއްޙަތާއި ބެހޭގޮތުން ދިން އިންޓަވއިުއެއްގައެވެ.\nސިއްޓި މީގެއިތުރުން ބުނީ އާންމުގޮތެއްގައި ސްވިމިންގ ޕޫލްތަކުގައި ފިރިހެންވެރިން އަންހެންވެރިން ފެނުމުން “އިޖެކުލޭޓް” ކުރުމުން ޕޫލްގައި ދަރިފަނި ހުރުމުގެ ފުރުސަތު އޮތުމުން، ޕޫލްގައި ޖިންސީއެދުން ނުފުއްދިކަމުގައި ވިޔަސް އެފަނިތަކުން އަންހެން ވެރިން މާބަނޑުވެދާނެ ފުރުސަތު އޮވެދާނެކަމަށް އޭނަގަބޫލު ކުރާކަމަށެވެ.\nސިއްޓި މިހެން ބުނެފައިވީ ނަމަވެސް އިންޑޮނޭޝައަން ޑޮކްޓާސް އެސޯސޮއޭޝަންގެ ޑޮކްޓަރަކުބުނީ އެއީ ވެދާނެކަމެއްކަމަށް އޭނަ ގަބޫލުނުކުރާކަމަށެވެ. މީގެ އިތުރުން އެހެންޑޮކްޓަރަކުވެސް ވަނީ ސިއްހީ މައްސަލަތަށް ސިއްޓިއަށް ނޭންގޭނަމަ އެވާހަކަ ނުދެއްކުމަށާއި އެފަދަވާހަކަ ތަކަކީ މީހުން ބިރުގަންނަ ފަދަ ވާހަކަތަކެއް ކަމަށް ބުނެ ފާޑުކިޔާފައެވެ. އިތުރަށް އެޑޮކްޓަރ ބުނެފައިވަނީ އޭނަ ގަބޫލުކުރާގޮތުގައި ކްލޮރިނޭޓް ކޮށްފައިވާ ސްވިމިންގް ޕޫލުތަކުގައި ދަރިފަނި ދިރިހުންނާނެ ކަމަށް އޭނަގަބޫލު ނުކުރާކަމަށެވެ.\nމިވާހަކަ އާއި ގުޅިގެން ފަހުން ސިއްޓިވަނީ އިންޑޮޮނޭޝިއާގެ ރައްޔިތުން ކިބައިން މާފަށްއެދިފައެވެ.ސިއްޓިމާފަށް އެދެމުންބުނީ އެވާހަކަތަކަކީ އޭނަގެ އަމިއްލަ ވިސްނުކަމަށް ދައްކާފައިވާ ވާހަކަތަކެއް ކަމަށެވެ.\nVaane kameh noon\nEy swimming pools thakah dhe jinsuge dhemeehunah dhe gadi aku feybei gotheh hadhaakahala dhou 😂😂\nފެބުރުއަރީ 28, 2020\nDhahkkaa vaahaka. Gabooleh nukurevey\nފެބުރުއަރީ 27, 2020\nދެން މިހަބަރު ޖެހުމުގެ ބޭނުމަކީ ކޮބާ؟\nސިއްޓި ހިކްމަވަޓީ އެއް ނޫން. ރަނގަޅު ގޮތަކީ "ސިއްތި ޙިކްމާވަތީ".


Ellen Ge TV Show Huttaalan Ninmaifi - Vaguthu\nއެލެން ޑިޖެނެރަސް އޭނާގެ ނަން ކިޔައިގެން ކުރިއަށް ގެންދާ ޓީވީ ޝޯވ "އެލެން" ހުއްޓާލަން ނިންމައިފިއެވެ.\nއެލެން ބުނީ އޭނާގެ ނަމަށް ނިސްބަތްކޮށް ކުރިއަށް ގެންދާ ޝޯވ 19 ވަނަ ސީޒަނަށް ފަހު އެއްކޮށް ހުއްޓާލާނެ ކަމަށެވެ. މިހާރު ދައްކަމުން ގެންދަނީ އެޝޯގެ 18 ވަނަ ސީޒަރެވެ.\n2003 ވަނަ އަހަރު ދައްކަން ފެށި ޝޯވ، އެލެން ހުއްޓާލަން އުޅޭ ވާހަކަ ދެކެވޭތާ މިހާރު ދެތިން އަހަރު ވެއްޖެއެވެ. މިޝޯވ ހުއްޓާލަން މިނިންމީ ޝޯވ ގެނެސްދިނުމުގެ މަސައްކަތް ކުރާ އެތައް މުވައްޒަފުންނަކަށް ވަޒީފާގެ މާހައުލުގައި ގަނާ ކުރުމާއި، ފުރައްސާރަ ކުރުމުގެ އެތައް އަމަލެއް ހިންގަމުން ގެންދާކަން ބޭޒާރުވިތާ އަހަރެއްހާ ދުވަސް ފަހުންނެވެ.\nއެލެން ޝޯގައި ކުރިން މަސައްކަތް ކުރި އެތައް ބަޔަކު ވަނީ މިދިޔަ އަހަރު އާއްމުންގެ ތެރެއަށް ނިކުމެ އެމީހުންނަށް ކުރިމަތިވި ކަންތައްތައް ކިޔައިދީފައެވެ. އެއާއިއެކު ބޮޑެތި ފާޑުކިޔުންތަކެއް އެލެންއަށް ވެސް އަމާޒުވިއެވެ. އެލެން ވަނީ އެފަދަ ކަންކަން ހިނގާފައިވާކަމަށް އެއްބަސްވެ، އެކަންކަމަށް ފިޔަވަޅު އަޅަން ވައުދުވެފައެވެ.\nމިދިޔަ އަހަރު ހިނގި ކަންތައްތަކަށް ފަހު އެލެންގެ ޝޯ ބެލުން މިލިއަނެއްހާ މީހުން ހުއްޓާލި ކަމަށް ރިޕޯޓްތައް ބުނެއެވެ.\nއެލެން ބުނީ އޭނާގެ ޝޯވ ހުއްޓާލަނީ މިދިޔަ އަހަރު އޭނާ އަށް ކުރިމަތިވި ފާޑުކިޔުންތަކުގެ ސަބަބުން ނޫން ކަމަށާއި ޝޯވ ހުއްޓާލަނީ އޭނާ އަކީ އަބަދުވެސް ޗެލެންޖްތަކާއި ކުރިމަތިލާ ހިތްވާ މީހަކަށް ވާތީ ކަމަށެވެ. މިހާރު އެލެން ޝޯ ގެނެސްދިނުން ޗެލެންޖަކަށް ނުވާކަމަށް އެލެން ބުނެއެވެ.\nއެލެންގެ ޝޯގައި ވަނީ އެމެރިކާގެ ކުރީގެ ރައީސް ބުޝް، އޮބާމާ، ޓްރަމްޕް ފަދަ ބޭފުޅުން ބައިވެރިވެފައެވެ. އަދި މިޝޭލް އޮބާމާ އާއި ހިލަރީ ކްލިންޓަންގެ އިތުރުން އެމެރިކާއާއި ދުނިޔޭގެ ނަން މަޝްހޫރު އެތައް ތަރިންނެއް އެޝޯގައި ބައިވެރިވެފައިވެއެވެ. ނަމަވެސް އެންމެ ފާހަގަކޮށްލެވޭ ކަމަކީ ވަރަށް ހާލުގައި އުޅޭ މީހުންނަށް ޝޯއިން ބޮޑެތި ފައިސާގެ އިނާމުތަކާއި، އެހެނިހެން ތަކެތި ހަދިޔާ ކުރާތީ އެކަމެވެ.\nއެލެން ކައިރީ އަހާލަންބޭނުން އިންނާނެ ފިރިހެނަކު ނުވީތޯ. އޭނައަށް ސަޕޯޓު ކުރުން ހުއްޓާލީ އެ ސަބަބާހުރެ. ރަނގަޅު މަގު ދައްކަވާ ފާ ދޭވެ. އާމީން..\nމެއި 13, 2021 17:05\nއޭނަ "އިނދެގެން" އުޅޭ މީހާ އާއިވެސް މައްސަލަޖެހި ވަކިވެފައި ވަނީ.\nމެއި 13, 2021 10:19\nއުފާވެރިކަންހުރި މިހާރު ތިކަން ކުރަން މާލަސްވެސް ވެއްޖެ.\nމެއި 14, 2021 06:07\nއޭނަ އިންނާނެ އަންހެނަކު ހޯދައިފި އެވެ.


SunOnline: Ajufan aa Nabaha ah gaumee badminton championkan\ndate_range އަންގާރަ 25 ޖޫން 2019\nއަޖުފާން އާއި ނަބާހާ އަށް ގައުމީ ބެޑްމިންޓަން ޗެމްޕިއަންކަން\nނަޖާހު މަސްއޫދު 17 Oct 2018, 10:06\nގައުމީ ބެޑްމިންޓަން މުބާރާތުގެ ފުރަތަމަ ޑިވިޝަން އަންހެން ޗެމްޕިއަންކަން ހޯދި ފާތިމަތު ނަބާހާ--- ފޮޓޯ: ބެޑްމިންޓަން އެސޯސިއޭޝަން\nމައިލޯ ބެޑްމިންޓަން ގައުމީ މުބާރާތުގެ ފުރަތަމަ ޑިވިޝަން ފިރިހެން ޗެމްޕިއަންކަން މުހައްމަދު އަޖުފާން ރަޝީދު ހޯދި އިރު އަންހެން ޗެމްޕިއަންކަން ފާތިމަތު ނަބާހާ ހޯދައިފި އެވެ.\nރޭ ކުޅިވަރު އެކުވެނި ބެޑްމިންޓަން ކޯޓުގައި ކުޅުނު ފައިނަލް މެޗުގައި އަޖުފާން ވާދަ ކުރީ މިދިޔަ އަހަރުގެ މުބާރާތުގެ ދިންވަނަ ހޯދި ޒުވާން ކުޅުންތެރިޔާ ނިބާލް އަހްމަދުއާ ވާދަކޮށެވެ. ރޭގެ ފައިނަލުގެ ސެޓުތައް އަޖުފާން ވަނީ ފަސޭހަކަމާ އެކު 21-12، 21-04 އިން ގެންގޮސްފަ އެވެ.\nމިއީ އަޖުފާން މި މުބާރާތުގެ ތަށި އުފުލާލި އަށް ވަނަ ފަހަަރެވެ. މިދިޔަ އަހަރުގެ ޗެމްޕިއަންޝިޕުގައި އޭނާ ވަނީ ޒަޔާން ޒަކީ އަތުން ބަލިވެފަ އެވެ. ނަމަވެސް މިފަހަރު އަޖުފާން ފައިނަލަށް ދަތުރު ކުރީ ޒަޔާން ބަލިކުރުމަށް ފަހު އެވެ.\nގައުމީ ބެޑްމިންޓަން ޗެމްޕިއަންޝިޕްގެ ފިރިހެން ޑިވިޝަންގެ ޗެމްޕިއަންކަން ރޭ މުހައްމަދު އަޖުފާން ރަޝީދު ވަނީ ހޯދަާފަައި-- ފޮޓޯ: ބެޑްމިންޓަން އެސޯސިއޭޝަން\nއަންހެން ސިންގަލްސް ޗެމްޕިއަންކަން ނަބާހާ ހޯދި އިރު ފައިނަލުގައި އޭނާއާ ވާދަ ކުރަން ހަމަޖެހުނު އައިމިނަތު ޝަހުރުނާޒްގެ ފަޔަށް މުބާރާތުގެ މެޗެއްގެ ތެރެއިން އަނިޔާވެފައި ވުމުން، ފައިނަލް މެޗު ނުކުޅެ އެވެ.\nޝަހުރުނާޒްގެ އަނިޔާގެ ސަބަބުން އޭނާ ކުޅެން އޮތް އަންހެން ޑަބަލްސް ފައިނަލް ވެސް ވަނީ ނަބާހާ އާއި އައިމިނަތު ނަބާހާގެ ޕެއާއަށް ލިބިފަ އެވެ.\nމިކްސް ޑަބަލްސް ޗެމްޕިއަންކަން މި އަހަރު ހޯދީ އަހުމަދު ތޯއިފް އާއި ނަބީހާގެ ޕެއާ އިންނެވެ. އެ ޕެއާ ޗެމްޕިއަންކަން ހޯދީ ފައިނަލުގައި މިދިޔަ އަހަރުގެ ޗެމްޕިއަން ޒަޔާން އާއި ނަބާހާ ބަލިކުރުމަށް ފަހު އެވެ. މެޗުގެ ސެޓުތައް ދިޔައީ 22-20، 21-17 އިންނެވެ.\nފިރިހެން ޑަބަލްސް ތަށި ހަސަން އަފްޝީން އާއި އިބްރާހިމް ޝާމިއުގެ ޕެއާ ވަނީ ދިފާއުކޮށްފަ އެވެ. މި ފަހަރުގެ ފައިނަލުގައި ޝާމިއު އާއި އަފްޝީންގެ ޕެއާ ވަނީ ނަޝްފާން މުހައްމަދު އާއި ނަޝީއު ޝަރަފުއްދީން އާއި ވާދަކޮށް 21-19، 14-21، 19-21 އިން ސެޓުތައް ގެންގޮސްފަ އެވެ.\nމި ފަހަރުގެ ޓީމް އިވެންޓްގެ ޗެމްޕިއަންކަން ހޯދީ ހުރިހާ މެޗަކުން މޮޅުވި ސީއެސް ސްޕޯޓްސް އެވެ. ސީއެސް ޗެމްޕިއަންކަން ހޯދީ ފައިނަލުގައި ޔުނައިޓެޑް ވިކްޓަރީގެ މައްޗަށް ކުރިހޯދައިގެންނެވެ.\nގައުމީ ބެޑުމިންޓަން މުބާރާތް\nސަސްޕެންޝަނަށް ފަހު ނަބީހާ ފަރިތަކުރުންތަކަށް\nގައުމީ ބެޑްމިންޓަން ޓީމުން ނަބީހާ ސަސްޕެންޑު ކޮށްފި\nއަޖުފާން އާއި ނަބާހާ ގައުމީ ޗެމްޕިއަންކަން ހޯދައިފި


COVID19: Male' Ah Haassa Samaalu Kameh Dheny Bali Fethurijjenama Control Kuran Dhathivaanethy – adduLIVE\nމާލެ އަށް ސަމާލުކަން ދެނީ ބަލި ފެތުރިއްޖެނަމަ ކޮންޓްރޯލްކުރަން ދަތިވާނެތީ\nMar 25, 2020, 21:07 ހަސަން ރަޝީދު\nކޮވިޑް-19 އާއި ގުޅިގެން މާލެ އަށް ހާއްސަ ސަމާލުކަން ދެނީ ބަލި ފެތުރިއްޖެނަމަ ކޮންޓްރޯލްކުރަން އުނދަގޫވާނެތީ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ރައީސް ވިދާޅުވީ މާލެ އަށް ހާއްސަ ސަމާލުކަމެއް ދެނީ އެހެން ރަށްތައް އިހުމާލުކުރުމުގެ ބޭނުމެއްގައި ނޫން ކަމަށާއި މާލޭގެ އާބާދީ އޮތް ގޮތާއި، މާލެ ތޮއްޖެހިފައި އޮތް ގޮތުން މާލޭގައި އެކަގެ ގައިން އަނެއްގެ ގަޔަށް މި ބަލި އަރަން ފަށައިފިނަމަ ކޮންޓްރޯލް ކުރަން ވަރަށް ދަތިވާނެ ކަމަށެވެ.\n"އެހެންވީމަ ހާއްސަ ސަމާލުކަމެއް ދީގެން މާލެ އަށް މި އަޔަނުދިނުމަށްޓަކާ މި މަސައްކަތް މިކުރަނީ. ހަމައެއާއެކު، ރަށްރަށަށް މި ބަލި އަޔަނުދިނުމަށްޓަކާ ވެސް އަޅާފައިވާ ފިޔަވަޅުތައް އެބަހުރި" ރައީސް ވިދާޅުވިއެވެ.\nއެގޮތުން ކޮންމެ ރަށެއްގައި ވެސް މިހާރު ޓާސްކް ފޯހެއް އުފައްދާފައިވާ ކަމަށާއި، ކޮންމެ ރަށެއްގައި ހުރި ކާޑާއި ބޭހުގެ ބާވަތްތަކުގެ ސްޓޮކް ކޮންމެ ދުވަހަކު ނަގަމުންދާ ކަމަށްވެސް ރައީސް ވިދާޅުވިއެވެ. އަދި އެކަމާ ގުޅޭ އަފްޑޭޓް މިރެއިން ފެށިގެން އެމަނިކުފާނަށް ލިބިވަޑައިގަންނަވާނެ ކަމަށާއި މަދުވަމުންދާ ވަރަކަށް ސްޓޮކް އިތުރުކޮށްދެމުންދާނެ ކަމަށް ރައީސް ވިދާޅުވިއެވެ.\nއަދި އެއްވެސް ރަށަކަށް އިހުމާލެއް ނުވެ، މިކަމުގައި އެހީތެރިކަން ފޯރުކޮށްދެއްވާނެ ކަމަށާއި، މާލެ އަށް ސަމާލުކަން ދެނީ ބަލި ފެތުރިއްޖެނަމަ ކޮންޓްރޯލް ކުރަން ދަތިވާނެތީ ކަމަށްވެސް ރައީސް ވިދާޅުވިއެވެ.


Badi buraasfathi: ekuverinney havaaley vathan loabiva! - vNews.mv\nބަޑިބުރާސްފަތި: އެކުވެރިންނޭ ހަވާލޭ ވަޠަން ލޯބިވާ!\nޝުރުފާ މުޙައްމަދު 02 November 2019, 20:23\n3 ނޮވެމްބަރު 1988 / ބުރާސްފަތި:\nފަތިހެއްގެ ހަމަހިމޭން ވަގުތެވެ. ދިވެހިރާއްޖެ އޮތީ ހަމަހިމޭން ކަމުގެ އަރާމު ނިންޖެއްގެ ތެރޭގައެވެ. އެހެންނަމަވެސް މި އަރާމު ނިދިން ދިވެހިން ހޭލައްވާލީ ރާއްޖޭގެ ވެރިރަށް ފުރަމާލެއިން އިވިގެންދިޔަ ބާރު އަޑުތަކެވެ.\nއޭގެކުރިން ސިފައިންގެ ތަމްރީނުތަކުން ނޫނީ ފިލްމަކުން ނޫންގޮތަކަށް ދިވެހިން އަޑުއަހާފައި ނުވާހާ ބާރު އަޑުތަކެއް އިވެންފެށިއެވެ. އެ އަޑުތަކަކީ މިދިވެހި ލޭހިނގާ ދިވެހި މަންމައަކާއި ބައްޕަ އަކަން އުފަން މިގައުމަށް ޣައްދާރުވި ޚާއިނުންތަކެއް ތިމާގެ އަޚުންނާއި އުހްތުންގެ ލޭ އޮހޮރުވާލައި ތިމާގެ އަމިއްލަ ބިން ފަސާދަކުރުމަށް ބޭރުގެ ކުލީ ސިފައިން ގުޅިގެން މި ރާއްޖެއަށް އަތް ގަދަވެގަތުމަށް މާލެ އަރައި ހަމަލާތައް ދޭންފެށި އަޑެވެ. ހަމަހިމޭންކަން ބަދަލުވެގެން ދިޔައީ ނާމަންކަމާއި ކަޅުއަނދިރި ކަމަށެވެ. އަމާން ފިނި ފަތިހެއްގެ ހިތްގައިމުކަން ގެއްލި މުޅި ދުވަސް ބަނަވެ އަދިރިވެ ބިރުވެރިކަމެއްގެ ތެރެއަށް ވެއްޓިގެންދިއައީ ތަސައްވުރު ކުރަންވެސް ދަތި ގޮތަކަށް އެހާމެ ކުޑަ ވަގުތުކޮޅެއްގެ ތެރޭގައެވެ.\nމާލެ އައުމަށްޓަކައި ދުޝްމަނުން ލަންކާގެ މުއްލި ކުލަމުން ފުރީ އޮކްޓޯބަރު މަހުގެ 29 ވަނަ ދުވަހުއެވެ. 870 ކިލޯމީޓަރުގެ ދިގު ރާސްތާއެއް ކަޑައްތު ކުރުމަށް ފަހު އެމީހުންނަށް މާލެ ފޯރީ5ދުވަސް ފަހުން ނޮވެމްބަރު މަހުގެ3ވަނަ ދުވަހުގެ ފަތިހުގެ ވަގުތެއްގައެވެ. 80 އެއްހާ އަދުއްވުންނާއި އެކު ރާއްޖެ އެރި އެ ގްރޫޕުގައި އެންމެ އިސްމީހެއްގެ ގޮތުގައި ހަރަކާތްތެރިވެފައިވަނީ މި ދިވެހި ލޭހިނގާ ދިވެހި ދަރިއެކެވެ. މި ގައުމުގެ ލޭ އޮހޮރުވުމުގައި ލީޑަރެއްގެގޮތުގައި ހުރީ ހ. ހާޖަރާގޭ އަބްދުﷲ ލުތުފީއެވެ.\nމާލެ އަރައި އެމީހުންގެ އެންމެ ފުރަތަމަ އަމާޒަކަށް ވެގެންދިޔައީ ބަންޑާރަ ކޮށީގެ މައި ދޮރާއްޓެވެ. އެވަގުތު އެ ދޮރާށީގައި ޑިއުޓީ އަދާކުރަން ތިބީ މިދިވެހި ގައުމު މިއަދު އެ ނަމަކުން ފަހުރިވެރިވާ ޝަހީދު ކޯޕްރަލް ހުސައިން އާދަމް އަދި އެކުގައި ޝަހީދު ކޯޕްރަލް މުހައްމަދު ހަސަންއެވެ.\nއެ ދުޝްމަނުން ވަނީ ރާއްޖޭގެ ބައެއް އިސްވެރިންވެސް ހައްޔަރުކުރުމަށް މަސައްކަތްތަކެއް ކޮށްފައެވެ. އެކަން ކާމިޔާބުނުވި ކަމުގައިވިޔަސް ބައެއް ދިވެހިން ވަނީ ދުޝްމަނުންގެ އަތްދަށުވެފައެވެ. އެގޮތުން ޕްރޮގްރެސް ލައިޓް ހައިޖެކް ކުރިއިރު އޭގައި ތިބި 14 ފަޅުވެރިންނާއި މާލެ ތެރެއިން ރަހީނުކޮށްގެން އެއަށް އެރުވި 14 މީހުން ވަނީ ދުޝަމުންގެ އަތް ދަށުވެފައެވެ.\nރާއްޖެއަށް އަތްގަދަ ކުރުމަށް ދިން މިއުދުވާނީ ހަމަލާގެ ޝިކާރައަކަށްވީ ހަމައެކަނި ރަށަކީ ވެރިރަށް މާލެ ކަމުގައިވީ ނަމަވެސް އަތޮޅު ތެރެއިން އެ ދުވަހު މާލެ އައި މީހުންވެސްވަނީ މިދުވަހުގެ ހިތި ތަޖުރިބާ ކޮށްފައެވެ. އެ ޒަމާނަށް ބަލާއިރު އެރު ރާއްޖޭގައި މާބޮޑު މުވާސަލާތީ ގުޅުންތަކެއް ނޯންނާނެއެވެ. ހުރިހާ ވެސް އެއްޗަކީ ރޭޑިއޯއެެވެ. ފޯނުގެ ބޭނުންވެސް މާބޮޑަށް ހިފާ ޒަމާނަކަށް ނުވާއިރު މައުލޫމާތު ލިބގަތުމަށް އޮތް ރޭޑިއޯވެސް އަޑު އެހެނީ ދުވާލުގެ ވަކި ގަޑިތަކެއްގައެވެ. އަދި ރޭގަނޑުގެވެސް ވަކި ވަގުތުތަކެއްގައެވެ. 24 ގަޑިއިރު އެ ޚިދުމަތްވެސް ލިބޭކަށް ނުހުރެއެވެ.\nކަން މިހެން އޮތް އިރު އާންމު ގޮތެއްގައި ރޭޑިއޯގެ ޚިދުމަތް ލިބޭ ވަގުތުގައި ނުލިބުން ވެގެންދިޔައީ އެކަމާމެދު އިންތިހާއަށް ދިވެހިން ކަންބޮޑުވި ކަމަކަށެވެ.3ނޮވެމްބަރު 1988 ވަނަ އަހަރުގެ ފަތިހުގެ ވަގުތު ރޭޑިއޯއިން ފޮނުވާ ކީރިތީ ޤުރުއާނާއި ޕްރޮގްރާމްތައް ދިވެހިންނަކަށް އަޑެއް ނީވުނެވެ. ދިމާވީ ކޮން ކަމެއްކަން ކޮން ތަނެއްގައިކަން އެނގޭމީހަކު އެދުވަހު މަދެވެ. މިފަދަ ކަންބޮޑުވުމެއްގެ ތެރޭގައި ދިވެހިން ތިބިއިރު ރަށްރަށަށް މި މައުލޫމާތުތައް ގެންގޮސްދީ އެކަން އަންގައިދިނުމަށްވެސް ބައެއް މީހުން ވަނީ އެކި ގޮތް ގޮތުން މަސައްކަތް ކޮށްފައެވެ.\nއޭރުވެސް ރަށްރަށުގައި ވަރަށް މަދު ފަހަރަކު ރޭޑިއޯ މެދުވެރިކޮށް ބީބީސީ ފަދަ ޗެނަލްތަކުގެ އަޑު އަހައެވެ. އާންމުކޮށް ރޭޑިއޯއިން ލިބޭ ޚިދުމަތް ނުލިބި ގައުމުގެ ކަންކަން އޮޅުން ފިލާފައި ނުވާއިރު އަތޮޅު ތެރެއަށް މާލޭގެ ހާލަތު ކޮންމެސް މިންވަރަކަށްވެސް ފޮޜުވެފައި ވަނީ މި ދެންނެވި ފަދަ ޗެނަލް ތަކުގެ ހަބަރުތަކުން އެވާހަކަ އިއުލާނު ކުރުމުންނެވެ.\nއެހެންނަމަވެސް އެ މައުލޫމާތު ލިބުން ވެގެންދިޔައީ އެކަމާމެދު އިތުރަށް ކަންބޮޑުވެ އާންމުންގެ ހިތުގައި އޮތް ނުތަނަވަސްކަން އިތުރުވެގެން ދިޔަ ކަމަކަށެވެ. އެންމެންވެސް އަވަށް ވެގަތީ ހިނގައިގެން އުޅޭ ކަން ބަލާ ސާފު ކުރުމަށެވެ. އެހެންނަމަވެސް އޭރު ކުރާނީ ކީއްތޯއެވެ؟ އަތަކު މޯބައިލް ފޯނެއް ނެތެވެ. އިންޓަނެޓާއި މި ނޫންވެސް މިފަދަ އެއްވެސް ވަސީލަތެއް ނެތެވެ.\nމިފަދަ ހާލުގައިވެސް ރަށް ރަށުގެ ރަށު އޮފީސްތަކުން އަތޮޅު އޮފީސްތަކަށް އަދި އަތޮޅު އޮފީސް ތަކުން މާލެ އޮފީހަށް ގުޅައި މައުލޫމާތު ހޯދައި އާންމުންނަށް ފޯރުކޮށްދިނުމުގައި ކަތީބުންނާއި ވޯކީޓޯކީ އޮޕަރޭޓަރުން ވަނީ ތައުރީފު ހައްގު ހީވާގި މަސައްކަތެއް ކޮށްފައެވެ. އެ މަގުން ރަށްރަށުގައި ކަން ކުރަންވީ ގޮތް މާލެއިން ގެންދިޔައީ ބަރާބަރަށް އަންގައި ރައްޔިތުންނަށް މައުލޫމާތު ފޯރުކޮށްދެމުންނެވެ. މުޅި ރާއްޖެއަށް ދިމާވި މި ބޮޑު އުދުވާނުގެ ކަންބޮޑުވުން އަތޮޅުތަކުގައި ތިބި ދިވެހިންގެ ހިތުން ފިލައިގެން ދިޔައީ އަނެއްކާވެސް ރޭޑިއޯގެ ޚިދުމަތް ރަނގަޅަށް ލިބެން ފެށި ހިސާބުންނެވެ.\nޚާއިނުންގެ އަތްދަށުގައި 18 ގަޑިއެއްހާއިރު އޮތުމަށް ފަހު އަވައްޓެރިންނާއި ގުޅިގެން ދިވެހި ހިތްވަރުގަދަ ސިފައިން ކުރެއްވި ޖިހާދުން ދިވެހި ގައުމު ސަލާމްތްވީ ސިފައިންގެ ލޭފޮދުން ދިވެހި ތާރީޚްގެ ބަތަލުންގެ އާސަފުހާއެއް ލިޔެލުމަށް ފަހުގައެވެ. ދިވެހިންނަށް ނަސްރު ލިބިގެންނެވެ. އެހެންނަމަވެސް މިހާދިސާގައި ހިތްވަރުގަދަ ދިވެހި ސިފައިންގެ 8 ބޭކަލުންނާއި އެއްވެސް ކުށެއް ނެތް ދިވެހި ރައްޔިތުންގެ ތެރެއިން 11 ޢާންމުންނާއެކު ޝަހީދުވި 19 ދިވެހިންގެ ލެއިން މިދިވެހި ފަސްގަނޑު ރަތްކޮއްލިއެވެ.\nރާއްޖެއަށް އަމާޒުވި މި ކުއްލި ހަމަލާއަށް އެންމެ ފުރަތަމަ ރައްދުދެއްވީ ޝަހީދު ކޯޕްރަލް ހުސައިން އާދަމްކަމަށް އެދުވަހުގެ ތާރީހު ކިޔައިދެއެވެ. ދިވެހި ސިފައިންގެ ލަޝްކަރު ރުކުރުވާލައި ދުޝްމަނުން އިނދަޖައްސާލަން ފުރުސަތު ލިބިގެންދިޔައީ ޝަހީދު ހުސައިން އާދަމްގެ ސަބަބުންނެވެ. ދުޝްމަނުންގެ ހަމަލާތަކަށް ރައްދުދެއްވުމުގައި އެންމެ ފަހު ވަޒަނާއި ޖެހެންދެންވެސް ދެމިހުންނެވީ ދީނާއި ވަޒަނަށްޓަކައި ގައުމާއި ދީނުގެ ދިފާއުގައެވެ. އުމުރުން އެންމެ 20 އަހަރުގައި ސާބިތު ކަމާއެކު ނިކުމެ ހުންނެވީ "އަންނާނެ ތީރެއް އުންޑައެއް ފެނިގެން އަމާޒު ވެވިގެން މެއަށް ގަންނާ ކުރެއްވި ބިރުން ފިލަން ދާމީހަކަށް މަ ނުވާނަމޭ" މި އަޒުމުގައެވެ. ހަށިކޮޅުން އޮހޮރުނު ލެއިން ބިމުގައި ކޯރު ހެދިފައިވަނިކޮށް އެންމެ ފަހުން މިދުނިޔެއަށް އަލްވަދާއު ކިޔައި މާތް ﷲ ގެ ރަހްމަތަށް ދަތުރުކުރިއެވެ. މި ގައުމުގެ ދިފާއުގައި ޝަހީދުވެވަޑައިގެން ސިފައިންގެ މައި މަރުކަޒުގެ ކުރިމައްޗަށް ވެއްޓިވަޑައިގެންނެވިއެވެ.\nކަޅު އަނދިރިކަމާއި ނާމާން ކަމުން ފުރިފައިވާ އެ ބިރުވެރި ދުވަހު ދިވެހި ސިފައިން ދެއްކި ހިތްވަރަކީ ދުވަހަކުވެސް ދިވެހިން އެ ހިތްވަރު މަތިން ހަނދާން ނެތޭނެ އަދި އެއަށް ޝުކުރުވެރިވުން ކޮޅުންލާނެ ހިތްވަރެއް ނޫނެވެ. ތަމްރީނުތަކުގައި ނޫން ގޮތަކަށް އެފަދަ ބަޑީގެ ބޭނުންވެސް ކޮށްފައި ނުވާ ސިފައިން އެދުވަހު ހިތްވަރާއެކު ބަޑިތައް އުފުލާލީ މާތްވެގެންވާ އިސްލާމް ދީނާއި ހުއްބުލް ވަތަނާއި ދިވެހި ރައްޔިތުންނާއި އަމިއްލަ ނަފްސަށް ހަމަލާދޭން ތިބި ދުޝްމަނުންނާއި ދެކޮޅަށެވެ.\nގައުމާއި ދީނުގެ ދިފާއުގައި އަންނާން ހަމަލާއެއް ތީރެއް އުންޑައެއް ވަޒަނަކަށް ބެލުމެއްނެތި ކުރި ބޮޑު ހަނގުރާމައިގެ ތެރޭގައި ސިފައިންގެ އަށް ބޭކަލުން ޝަހީދުވިއެވެ.\nޝަހީދު ކޯޕްރަލް ހުސައިން އާދަމް\nޝަހީދު ލެފްޓިނެންޓް މޫސާ އަހުމަދު\nޝަހީދު ކޯޕްރަލް ހުސައިން މުހައްމަދު\nޝަހީދު ކޯޕްރަލް މުހައްމަދު އިބްރާހިމް\nޝަހީދު ސާޖަންޓު އާދަމް ނަސީރު\nޝަހީދު ކޯޕްރަލް މުހައްމަދު ހަސަން\nޝަހީދު ކޯޕްރަލް އަބްދުﷲ ޒުހައިރު\nޝަހީދު ސާޖަންޓު ކުޑަ އާދަން ތުއްތު\nމުޅި ރާއްޖެއަށް ކުރިމަތިވި މި ކަޅު ދުވަހަށް މިހާރު 31 އަހަރު ވެފައި ވީނަމަވެސް މިއީ ދިވެހިންގެ ހަނދާނުން ދުވަހަކުވެސް ފިލައިގެންދާނެ ދުވަހެއް ނޫނެވެ. ޤައުމާއި ދީނުގެ ދިފާޢުގައި ޝަހީދުވެގެން އެކިތަންތަނަށް ވެއްޓިފައިވާ މަންޒަރާއި އެކިތަންތަނަށް ވަޒަން އަރައިގެން ފަރުވާއެއް ހޯދުމަށް އެކި ދިމަދިމާލަށް ދިވެހިން ދުވި މަންޒަރު ދުށް މީހުން އަދިވެސް ދުނިޔޭގައި އެބަ ތިއްބެވެ. އެދުވަހު ޝަހީދުވި މީހުންގެ މައިންބަފައިންނާއި ލޯބިވާ އަނބިދަރީން އަދި އެކުގައި އުޅުނު ރަހުމަތްތެރީން އަދިވެސް މި ދުނިޔޭގައި އެބަތިއްބެވެ. ބަޑީގެ ވަޒަނުން ޒަހަމްވެ، ލެއިން ތަތްތެޅިފައިވާ ދިވެހިން އަތްދަނޑިމަތީގައި އުފުލި ހިތްވަރުގަދަ ދިވެހީން އަދިވެސް މި ދުނިޔޭގައި އެބަތިއްބެވެ. އެމީހުންގެ ހަނދާނުގައި މި މަންޒަރުތައް ވަނީ ޝަހީދުންގެ ގައިން އޮހޮރުނު ލެއިން ބިންވަޅުނެގިފައެވެ.\nމާތްވެގެންވާ އިސްލާމް ދީނާއި މި ލޮބުވެތި ގައުމާއި ގައުމުގެ ރައްޔިތުންގެ ހައްގުގައި ދިފާއުކޮށް މި ފަސްގަނޑައްޓަކައި، މި ގައުމުގެ އިއްޒަތާއި ޝަރަފަށްޓަކައި، ވިހުރެމުންދާ ފަހުރުވެރި ދިދައަށްޓަކައި ޝަހީދުވެގެން ދިޔަ ބަތަލުންގެ ހަނދާނަކީ މިގައުމު ދެމިއޮތްހާ ދުވަހަކު ފިލައިދާނެ ކަމެއް ނޫނެވެ. އެއީ މިގައުމާއި ކުރިޔަށް އޮތް ޖީލްތައްވެސް ފަހުރުވެރިވާނެ ބަތަލުންނަކީ3ނޮވެންބަރުގެ ޝަހީދުންނެވެ.\nތާރީހު ރާއްޖެ ނަސްރުގެ ދުވަސް ޝަހީދުން


ރޮހިންޔާގެ މުސްލިމުންނަށް ކުރަމުންދާ އަނިޔާ\nޅ. ނައިފަރުގައި ބޭއްވި މިއުޒިކް ޝޯވ : ފޮޓޯ- އައި ޝަޓާ\nކުޅުދުއްފުށީ މާލި ޕެރޭޑް\nޅ. ނައިފަރުގައި ފެންކުޅިކުޅުން -- ފޮޓޯ: އައި ޝަޓާ


Kandoodhoo miruhuge agu vettuny keevve?\nކަނޑޫދޫ މިރުސް-- ފޮޓޯ: ސަން\n21 އޭޕްރީލް 2021 - 12:15:15\nއެހެން އަހަރުތަކާއި ހިލާފަަށް މިއަހަރު ރޯދަ މަހުގައި ކަނޑުދޫ މިރުހުގެ އަގު ހުރީ ދާދި އެއްވަރެއްގައި ހިފެހެއްޓިފައެވެ.\nމިއީ ކުރިން ދުވަހަކުވެސް ވެފައި ނުވާ ކަމަކަށް ވާއިރު، އެހެން އަހަރުތަކުގެ ރޯދަމަހު ކަނޑޫދޫ މިރުހުގެ އަގު އިންތިހާއަށް އަރައިގެންދެއެވެ. ނަމަވެސް މިފަހަރު ރޯދަ މަހުގައި އޭގެ އަގުތައް މިވަނީ ހިފެހެއްޓިފައެވެ.\nކަނޑޫދޫ މިރުސް އެއް އަގެއްގައި ހިފެހެއްޓުމަށް މިފަހަރު އެންމެ ބޮޑު ރޯލެއް އަދާ ކޮށްފައިވަނީ ދިވެހި ބަޔަކާއި ގުޅިގެން އަވައްޓެރި ލަންކާގެ ކުންފުންޏަކުންނެވެ. އެގޮތުން ކަނޑުދޫ މިރުހުގެ މުޑުވަށް ލަންކާއަށް ފޮނުވައިގެން އެގައުމުގެ ކުންފުންޏަކުން ވަނީ ގިނަ އަދަދެއްގެ ކަނޑުދޫ މިރުސް ހައްދާފައެވެ. އަދި ވައިގެ މަގުން ކޮންމެ ދުވަހަކު ރާއްޖެއަށް މި މިރުސް ގެނެސް ރާއްޖޭގައިތިބި މިކަމުގައި ހަރަކާތްތެރިވާ ފަރާތްތަކުން ދިވެހި ބާޒާރަށް މި މިރުސް ވިއްކަމުން ދެއެވެ.\nމިއާއެކު ދިވެހި ދަނޑުވެރިންނަށް ވަނީ ފޫ ނުބެއްދޭ ވަރުގެ ބޮޑު ގެއްލުމަކާއި ކުރިމަތިލާން ޖެހިފައެވެ. އެގޮތުން ރާއްޖޭގައި ވަރަށް ފުޅާ ދާއިރާއެއްގައި ދަނޑުވެރިކަން ކުރަމުން އަންނަ ގަމީރާ ބުނެފައިވަނީ މިރުހުގެ އަގު އެހާ ބޮޑަށް ވެއްޓުނީ ލަންކާއިން މިރުސް ހައްދައިގެން ގެންނާތީ ކަމަށާއި، މިކަމުގެ ސަބަބުން ވަރަށް ބޮޑެތި ގެއްލުންތައް ވަމުން އަންނަ ކަމަށެވެ.\nފާއިތުވީ ތިން ހަތަރު ރޯދަ މަހުގައި ވެސް ދިވެހި މިރުސް ކިލޯއެއްގެ އަގު އުޅުނީ 1000 ރުފިޔާއާއި 800 ރުފިޔާއާއި ދެމެދުގައެވެ. ބައެއް ފަހަރު ދިވެހިންތެ ތެރޭގައި މަޝްހޫރު ކަނޑޫދޫ މިރުސް ކިލޯއެއްގެ އަގު 1500 ރުފިޔާއަށް ވުރެ މައްޗަށްވެސް ދިޔައެވެ.\nނަމަވެސް މިހާރު ކަނޑޫދޫ މިރުހުގެ 100 ގުރާމު 20 ރުފިޔާއަށް ލިބެން އެބަހުއްޓެެވެ. އަދި ކަނޑޫދޫ މިރުސް ކިލޯއެއް މިހާރު 180 އާއި 200 ރުފިޔާ އާއި ދެމެދުގެ އަގެއްގައި ދިވެހި ބާޒާރުން ލިބެން އެބަހުއްޓެވެެ.\nތ. ކަނޑޫދޫލަންކާރޯދަމަސްރޯދަ ހާއްސަ


Zuvaanunaai Kiyavaa Kudhinge Hihthakugai Dhivehi Gaumiyath Dhiruvumakee Gaumee Masakatheh - Raees Yaameen - Vaguthu\nޒުވާނުންނާއި ކިޔަވާ ކުދިންގެ ހިތްތަކުގައި ދިވެހި ޤައުމިއްޔަތު ދިރުވުމަކީ ޤައުމީ މަސައްކަތެއް - ރައީސް ޔާމީން\nރައީސް ޔާމީން ވާހަކަފުޅު ދައްކަވަނީ - ވަގުތު އިމޭޖްސް؛ އިބްރާހިމް ޝާބިލް\nރާއްޖޭގެ ރައްޔިތުންގެ ހިތްތަކުގައި، ޚާއްޞަކޮށް އަދުގެ ޒުވާނުންނާއި ކިޔަވާ ކުދިންގެ ހިތްތަކުގައި ދިވެހި ޤައުމިއްޔަތު ދިރުވައި އާލާކުރުވުމަކީ ޤައުމީ މަސައްކަތެއްކަމުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ ރާއްޖޭގައި ފުރަތަމަފަހަރަށް މިއަދު ފާހަގަކުރަމުންދާ، ދިވެހި ޤައުމިއްޔަތު ދިރުވައި އާލާކުރާ ދުވަހުގެ މުނާސަބަތުގައި ދިވެހި ރައްޔިތުންނަށް ފޮނުއްވި ތަހުނިޔާގެ ޚިޠާބުގައެވެ.\nރައީސުލްޖުމްހޫރިއްޔާގެ ޚިޠާބުގައި ވިދާޅުވީ ޤައުމުގެ މުސްތަޤްބަލް އޮތީ ޤައުމުގެ ޒުވާނުންގެ އަތްމަތީގައި ކަމަށާއި، އެހެން ކަމުން މިއަދުގެ ޒުވާނުންނަކީ ހަރުދަނާ ޤައުމިއްޔަތެއްގެ ވެރި އަދި މިނިވަންކަމަށް ލޯބިކުރާ، އަމިއްލަވަންތަކަން ދިފާޢުކުރާނެ ބައެއް ކަމަށް ހަދަންޖެހޭކަމުގައި އެވެ. އަދި ނަތީޖާއެއްގެ ގޮތުން ޒުވާނުންނާއި ދަރިވަރުންގެ ހިތްތަކުގައި ޤައުމީ ރޫޙު އިތުރަށް އާލާވެ، ޤައުމަށް ޚިދުމަތް ކުރާނެ، ޤައުމުދެކެ ލޯބިވާ ދަރިންތަކެއް އުފެދިގެންދާނެކަމަށްވެސް ރައީސް ވިދާޅުވިއެވެ.\nއަދި ދިވެހި ޤައުމިއްޔަތު ދިރުވައި އާލާކުރާ ދުވަސް ފާހަގަކުރަމުންދާއިރު، ދިވެހި ޤައުމިއްޔަތު ދިރުވައި އާލާކުރުމަށްޓަކައި އަދި މިކަމުގެ ހޭލުންތެރިކަން އިތުރުކުރުމަށްޓަކައި ހުރިހާ ފަރާތްތަކަކުން ޚާއްޞަ މަސައްކަތްތަކެއް ކޮށްދެއްވުމަށް ރައީސްގެ ހިތާބުގައި ވަނީ އިލްތިމާސްކުރައްވާފައެވެ.\nމީގެއިތުރުން ރާއްޖޭގެ ދަރިވަރުންގެ ހިތްތަކުގައި ޤައުމީ ރޫޙު ދިރުވުމަށާއި، ދަރިވަރުންނަކީ ޤައުމުދެކެ ލޯބިވާ، ޤައުމަށް ވަފާތެރި ބައެއްގެ ގޮތުގައި ތަރުބިއްޔަތު ކުރެއްވުމުގެ މަޤްޞަދުގައި ޚާއްޞަ ޕްރޮގްރާމްތަކެއް ހިންގަވައިދެއްވުމަށް ރާއްޖޭގެ ހުރިހާ ސްކޫލް މަދަރުސާތަކުގެ ވެރިންނަށް ރައީސް ގޮވާލެއްވިއެވެ.\nކޮންމެ އަހަރެއްގެ މާރިޗު މަހުގެ6ވަނަ ދުވަހު ފާހަގަ ކުރާ، ދިވެހި ޤައުމިއްޔަތު ދިރުވައި އާލާކުރާ ދުވަހަކީ ދިވެހިންގެ މެދުގައި އިސްލާމީ ވަޙުދަތާއި ޤައުމީ ރޫޙު އުފައްދައި އާލާކުރުމުގެ މަޤްޞަދުގައި މީގެ އެއް އަހަރު ކުރިން ފާހަގަ ކުރަން ނިންމި ދުވަހެކެވެ.\nޖޭޕީއަށް ގޮނޑިތައް ދޫކޮށްލީ، އެމްޑީޕީއަށް މެޖޯރިޓީ ލިބުނަ ނުދިނުމަށް - ޔާމީން\nލޯންޗް ގޮއްވާލުމުން ޔާމީން ފުރަތަމަ މަސައްކަތް ކުރީ އަދީބު އަތުން ފައިސާ ހޯދަން\nރައީސް ޔާމީންގެ އެކައުންޓް ފްރީޒް ކުރި މައްސަލައިގައިގެ ޝަރީޢަތް ސިއްރު ކުރަނީ\nމާޗް 6, 2018 22:06\nވައްކަން ކުރުމަކީ ދިވެހިންގެ ތަބީއަތުގައި ހުންނަކަމެކޭ ކިޔައިގެން ދިރުވާ ގައުމިއްޔަތު އޮންނާނީ ކިހިނެތް؟


Amir Muhammadh aa eku Saudi raskamah badhaleh annaane baa? | Mihaaru\nސައޫދީ އަރަބިއްޔާގެ ޒުވާން ވަލީ އަހުދު މުހައްމަދު ބިން ސަލްމާން.\nއަމީރު މުހައްމަދާ އެކު ސައޫދީ ރަސްކަމަށް ބަދަލެއް އަންނާނެބާ؟\n27 ޖޫން 2017 - 13:10 16 comments\nމިހާރުގެ ސައޫދީ އަރަބިއްޔާ 1932 ވަނަ އަހަރު އުފެދުމާ ހަމައިން ފެށިގެން ދަމަހައްޓަމުން އައި އެއް އުސޫލަކީ، ދައުލަތުގެ ބާނީ ކަމަށްވާ އަބްދުލްއަޒީޒްގެ އުފަން ދަރިންނަށް ރަސްކަމުގެ އެންމެ މަތީ ދެ މަގާމު އޮތުމެވެ. އަބްދުލް އަޒީޒްގެ ރަސްކަމުގައި (ސެޕް 22، 1932 ން ނޮވެމް 9، 1953 ށް) ދެ ބޭފުޅަކު ވަލީ އަހުދުގެ މަގާމު ފުރުއްވި އިރު އެ ދެ ބޭފުޅުންނަކީ ވެސް ރަސްގެފާނުގެ ދެ ދަރިކަލުންނެވެ.\nއޭގެ ފަހުން ރަސްކަމަށް ވަޑައިގަތީ އަބްދުލްއަޒީޒްގެ ދެވަނަ ދަރިކަލުން ސައޫދު ބިން އަބްދުލް އަޒީޒް (ނޮވެމް 9، 1953 ން ނޮވެމް 2، 1964 ށް) އެވެ. އޭނާގެ ރަސްކަމުން ފެށިގެން މިހާރުގެ ރަސްގެފާނު ސަލްމާނާ ހަމައަށް ސައޫދީގެ ވަލީ އަހްދުގެ މަގާމު ފުރުއްވާފައި ވަނީ މުޅިން ވެސް އަބްދުލްއަޒީޒްގެ އުފަން ދަރިންނެވެ. އެހެންކަމުން ވަލީ އަހުދަކީ ރަސްކަމުގައި ހުންނަވާ ބޭފުޅެއްގެ އެއްބަފާ ބޭފުޅެކެވެ.\nމިހާރުގެ ރަސްގެފާނު ސަލްމާނަށް، ޖެނުއަރީ 23، 2015 ގައި ރަސްކަން ލިބިވަޑައިގަތުމާ އެކު ވަލީ އަހްދުގެ މަގާމަށް އައްޔަން ކުރެއްވީ އެއްބަފާ ކޮއްކޯފުޅު މުގްރިން ބިން އަބްދުލްއަޒީޒެވެ. ނަމަވެސް ތިން މަސް ފަހުން މުގްރިން މަގާމުން ވަކި ކުރައްވައި އެއްބަނޑު އެއްބަފާ ބޭބޭފުޅު ނާޔިފްގެ ދަރިކަލުން މުހައްމަދު އެ މަގާމަށް އައްޔަން ކުރެއްވި އެވެ.\nސައޫދީގެ ރަސްގެފާނު ސަލްމާން ބިން އަބްދުލް އަޒީޒް (މ) އާއި ވަލީ އަހުދު މުހައްމަދު (ކ) އަދި ކުރީގެ ވަލީ އަހުދު މުހައްމަދު ބިން ނާޔިފް.\nމިއީ އަބްދުލްއަޒީޒް އާލް ސުއޫދުގެ އުފަން ދަރިއަކު ނޫން ބޭފުޅަކު، ސައޫދީ އަރަބިއްޔާގެ ވަލީ އަހްދުގެ މަގާމަށް އައްޔަން ކުރެއްވި ފުރަތަމަ ފަހަރެވެ. މުހައްމަދު ބިން ނާޔިފް އަކީ އަބްދުލްއަޒީޒްގެ ކާފަ ދަރިކަލެކެވެ. މި ބޮޑު ބަދަލާ އެކު، ސައޫދީ ޝާހީ އާއިލާ އިން ދަމަހައްޓަމުން އައި އާދަކާދަ އަށް އައު ފެށުމެއް އައީ އެވެ.\nމިދިޔަ ބުދަ ދުވަހު ފަތިހު ރަސްގެފާނު ސަލްމާން ނެރުއްވި ގަރާރަކުން ވަލީ އަހުދުގެ މަގާމުން މުހައްމަދު ބިން ނާޔިފް ވަކި ކުރައްވައި، ރަސްގެފާނުގެ އުފަން ދަރިކަލެއްގެ ކަމަށްވާ މުހައްމަދު ވަނީ އެ މަގާމަށް އައްޔަން ކުރައްވައިފަ އެވެ. މިއީ ވެސް ސައޫދީ ރަސްކަމުގެ އާދަކާދަ އަށް އައި ބޮޑު ބަދަލެކެވެ.\nމިއީ މިހާރުގެ ސައޫދީ އަރަބިއްޔާގެ ފުރަތަމަ ރަސްކަލުން އަބްދުލްއަޒީޒަށް ފަހުގައި، ސައޫދީގެ ރަސްކަލަކު އޭނާގެ އުފަން ދަރިއަކަށް ވަލީ އަހުދުގެ މަގާމު ދެއްވި ފުރަތަމަ ފަހަރެވެ. ރަސްގެފާނު ސަލްމާންގެ މި ބަދަލާ އެކު، އަބްދުލްއަޒީޒްގެ އުފަން ދަރިންގެ ތެރެއިން ދެމެމުން އައި ޝާހީ އާއިލާ މިހާރު މިވަނީ އޭނާގެ ކާފަދަރިންނަށް ފުރޮޅުމުގެ ކޮޅުމަތި ފެންނަން ފަށައިފަ އެވެ.\nރަސްގެފާނު މި ބޮޑު ބަދަލު ގެންނެވީ، ފަހުދު ރަސްގެފާނުގެ ރަސްކަމުގައި 1992 ވަނަ އަހަރު އެކުލަވައިލި ސައޫދީ އަރަބިއްޔާގެ "ވެރިކަމުގެ އަސާސީ ނިޒާމު"ގެ ފަސް ވަނަ މާއްދާގެ (ށ) އަށް ގެންނެވި އިސްލާހަކާ އެކުގަ އެވެ.\nވަލީ އަހުދު އަމީރް މުހައްމަދު (ވ) ސައޫދީގެ އިސް ކޮމާންޑަރުންނާ ބައްދަލު ކުރައްވަނީ.\nމި މާއްދާގައި ކުރިން ބުނެފައި އޮންނަނީ ސައޫދީ އަރަބިއްޔާގެ ރަސްކަން ވާރުތަވަމުން ދާންވާނީ، ސައޫދީ އަރަބިއްޔާގެ މުއައްސިސް އަބްދުލް އަޒީޒްގެ ދަރިންނަށާއި ދަރިންގެ ދަރިންނަށް ކަމަށެވެ. ކީރިތި ގުރްއާނާއި ރަސޫލާގެ ސުންނަތާ އެއްގޮތަށް ވެރިކަން ކުރުމުގެ މައްޗަށް ހިފާ ބައިއަތަކުން ރަސްކަމަށް އިސް ކުރަންވާނީ، އޭގެ ތެރެއިން އެ މަގާމަށް އެންމެ އެކަށީގެންވާ އެންމެ ހެޔޮލަފާ މީހެކެވެ.\nރަސްގެފާނު ސަލްމާން މިހާރު ވަނީ އެ މާއްދާގެ ފަހަތަށް ބައެއް އިތުރުކުރައްވައި އިސްލާހު ކުރައްވައިފަ އެވެ. މި އިސްލާހުގައި ބުނެފައިވާ ގޮތުން، ސައޫދީ އަރަބިއްޔާގެ މުއައްސިސް އަބްދުލްއަޒީޒްގެ އުފަން ދަރިންނަށް ފަހުގައި، ރަސްކަމަށާއި ވަލީ އަހުދުގެ މަގާމަށް މުއައްސިސްގެ ދަރިންގެ ތެރެއިން އެކަކުގެ ދަރިކޮޅުން މީހުން އައްޔަނެއް ނުކުރެވޭނެ އެވެ.\nސައޫދީ އަރަބިއްޔާގެ ރަސްކަން ހިނގުމުގެ ގަވާއިދަށް މި ގެނައި ބަދަލުގެ ނަތީޖާއެއްގެ ގޮތުން، މިހާރުގެ ރަސްގެފާނު ސަލްމާނަށް ފަހުގައި ރަސްކަން ލިބިވަޑައިގަންނަވާނީ އެ ގައުމުގެ މުއައްސިސް އަބްދުލް އަޒީޒްގެ އުފަން ދަރިއަކަށް ނޫނެވެ. ކާފަ ދަރިކަލަކަށެވެ. އެ ހާލަތުގައި ވަލީ އަހުދުގެ މަގާމަށް ރަސްގެފާނުގެ ދަރިކަލަކު އައްޔަނެއް ނުކުރެވޭނެ އެވެ. އެ މަގާމަށް އައްޔަން ކުރެވޭނީ އަބްދުލްއަޒީޒުގެ އެހެން ދަރިއެއްގެ ދަރިކޮޅުގެ މީހެކެވެ.\nއަމީރް މުހައްމަދު (ވ) އެމެރިކާގެ ރައީސް ޑޮނަލްޑް ޓްރަމްޕް އާ ބައްދަލު ކުރައްވަނީ. ރޮއިޓާސް\nރަސްކަމާ ދެ ފިޔަވަޅު ދުރުގައި ހުންނެވިޔަސް އޭރު ވެސް، ސައޫދީގެ ރަސްކަމުގެ ކޮއިލު ތެރޭގައި އެންމެ ނުފޫޒު ގަދަ ބޭފުޅަކީ މުހައްމަދެވެ. ވަލީ އަހުދުގެ މަގާމު ލިބިވަޑައިގަތުމާ އެކު ރަސްކަމުގެ ތަޚުތާ އެއް ފިޔަވަޅަށް ކައިރި އަށް ޖެހިލެވުމުން، ރަސްކަމުގެ ބާރުތަކާއި އާދަތަކަށް ހޭނި ފަރިތަވުމުގެ ފުރުސަތު ކުރިއަށް ވުރެ ބޮޑުވީ އެވެ.\nވަލީ އަހުދުގެ މަގާމަށް މުހައްމަދު އައްޔަން ކުރެއްވުމާ އެކު އޭނާ އަށް އެންމެ ފުރަތަމަ ބައިއަތު ހިއްޕެވި ބޭފުޅަކީ، އެ މަގާމުގައި ކުރިން ހުންނެވި މުހައްމަދު ބިން ނާޔިފެވެ. ބައިއަތު ހިއްޕަވަމުން، މުހައްމަދު ބިން ނާޔިފް ވިދާޅުވި އެވެ؛ މާތް ﷲ ތިބާ އަށް ވާގިވެރިވެވޮޑިގަންނަވާނެ އެވެ! އަޅުގަނޑަށް މިހާރު ހަމަޖެހުން ލިބިއްޖެ އެވެ. ﷲ ތިބާ އަށް ވާގިވެރިވެވޮޑިގަންނަވާނެ އެވެ!\nރައްދުގައި މުހައްމަދު ބިން ސަލްމާން ވިދާޅުވި އެވެ؛ ތިބާގެ ނަސޭހަތްތަކާއި އިރުޝާދުތަކަށް އަޅުގަނޑުމެން އަބަދު ވެސް އެދިއެދި ތިބީމެވެ!\nވަލީ އަހުދުގެ މަގާމަށް އަމީރް މުހައްމަދު އައްޔަން ކުރެއްވީ، ބައިއަތު ކޮމިޓީގެ އިއްތިފާގުންނެވެ. ބައިއަތު ކޮމިޓީ އެކުލެވިގެންވަނީ އަބްދުލްއަޒީޒްގެ އުފަން ދަރިންނާއި ކާފަ ދަރިން ހިމެނޭ 35 މެމްބަރުންގެ މައްޗަށެވެ. މީގެ ތެރެއިން އެ ބައްދަލުވުމުގައި ބައިވެރިވެވަޑައިގެންނެވި 31 މެންބަރުން ވަނީ ވަލީ އަހުދުގެ މަގާމަށް އަމީރު މުހައްމަދު އައްޔަން ކުރެއްވުމަށް ސިއްރު ވޯޓުގައި އިއްތިފާގުވެވަޑައިގެންފަ އެވެ.\nވަލީ އަހުދުގެ މަގާމަށް އައްޔަން ކުރެއްވި މުހައްމަދު ބިން ސަލްމާން (ވ) އަށް، ކުރިން އެ މަގާމުގައި ހުންނެވި މުހައްމަދު ބިން ނާޔިފް، ބައިއަތު ހިއްޕަވަނީ.\nވަލީ އަހުދުގެ މަގާމު މުހައްމަދަށް ދެއްވި އިރު، އޭނާ އަށް ވަޒީރުންގެ މަޖިލީހުގެ ރައީސްގެ ނާއިބުގެ މަގާމު ވެސް ދެއްވި އެވެ. އޭގެ އިތުރުން އޭނާއަކީ މިހާރު ވެސް ސައޫދީ އަރަބިއްޔާގެ ދިފާއީ ވަޒީރެވެ. އެހެންކަމުން ރަސްގެފާނުގެ ދަރިކަލަކަށް ވުމުގެ އިތުރުން، މިހާރު މުހައްމަދަކީ ރަސްގެފާނަށް ފަހުގައި، މަގާމުގެ ގޮތުންނާއި ނުފޫޒުގެ ގޮތުން ވެސް އެންމެ ބާރު ގަދަ އަމީރެވެ.\nސައޫދީ ވެރިކަމުގެ މަގާމުތަކަށް މިއައި ބަދަލަކީ އެ ގައުމުގެ ސިޔާސީ މައިދާނުން ވަރަށް އަވަހަށް ފެންނަން ފަށާނެ ބޮޑެތި ބަދަލުތަކެއްގެ ފެށުން ކަމަށް، މެދުއިރުމަތީގެ މަސްރަހު ދިރާސާ ކުރާ ފަރާތްތަކުން ދެކެ އެވެ. އަދި މިއީ މެދުއިރުމަތީގެ ސްޓްރެޓީޖިކް ސިޔާސަތުތައް ކަނޑައެޅުމުގައި ސައޫދީ އަރަބިއްޔާ އަދާ ކުރަމުން އައި ނުފޫޒު ބަދަލުވަމުން ދާނެ ކަމުގެ ހެއްކެކެވެ.\nއަމީރް މުހައްމަދަކީ މިހާރު ވެސް އެ ގައުމުގެ ދިފާއީ ވަޒީރަށް ވުމުގެ ސަބަބުން، އަވައްޓެރި ގައުމުތަކުގެ ވެރިންނާ އެކު ވަރަށް ގާތް ގުޅުމެއް އޮތް ބޭފުޅެކެވެ. ހާއްސަ ކޮށް، ޔަމަނާއި ސީރިޔާގައި އަރަބި ގައުމުތަކުގެ ގުޅިފައިވާ ލަޝްކަރުން ހިންގަމުންދާ އަސްކަރީ ހަރަކާތްތަކުގައި އެންމެ ނުފޫޒު ގަދަ އެއް ބޭފުޅަކީ ވެސް އަމީރް މުހައްމަދެވެ.\nއަމީރް މުހައްމަދު، ސައޫދީގެ ތަޚުތާ މިހާ ކައިރި އަށް ޖެހިލުމަކީ ސައޫދީގެ ސިޔާސީ މަސްރަހަށް ބޮޑު ބަދަލުތަކެއް އަންނަން އުޅޭ ކަމުގެ ނިޝާނެކެވެ. މިއިން އެނގެނީ ދުވަސްވީ މުސްކުޅި ބޭފުޅުންގެ އަތްމަތިން، ޒުވާން ޖީލުގެ އަތްމައްޗަށް ވެރިކަން ފުރޮޅިގެން ދިއުމުގެ ވަގުތު ޖެހިއްޖެ ކަމެވެ. އަދި އެ ކަމަށް ސައޫދީގެ ސިޔާސީ މަސްރަހު މިހާރު ތައްޔާރުވެއްޖެ ކަމެވެ.\nއެހެންކަމުން މެދުއިރުމަތީގެ، ވަކިން ޚާއްސަކޮށް ގަލްފު ސަރަހައްދުގެ ސިޔާސީ އޮއިވަރު ބަދަލުވުމުގައި އަމީރް މުހައްމަދު ނުފޫޒު ގަދަ ދައުރެއް އަދާ ކުރައްވާނެ އެވެ. ސައޫދީގެ ވަލީ އަހުދުގެ މަގާމާ މުހައްމަދު ހަވާލުވެ ވަޑައިގަތީ، މި ފަހަކަށް އައިސް ގަލްފުގެ ސަރަހައްދު ދުށް އެންމެ ނާޒުކް ދަނޑިވަޅުގަ އެވެ.\nސައޫދީ އަރަބިއްޔާ ވެސް ހިމެނޭ ގޮތުން، އަރަބި-އިސްލާމީ ގައުމުތަކަކުން، ސައޫދީގެ އަވައްޓެރި އެއް ގައުމު ކަމަށްވާ ގަތަރާ ގުޅުން ކަނޑައިލާފައިވާ ދުވަސްވަރެއްގައި، ވަލީ އަހުދުގެ މަގާމަށް ވަޑައިގެންނެވި އިރު، މި މައްސަލަ އެންމެ ގާތުން ބައްލަވާނީ އަމީރް މުހައްމަދެވެ.\nސައޫދީ އަރަބިއްޔާގެ ތަރައްގީގެ ދުވެލި ހަލުވި ކުރުމަށް އަމީރް މުހައްމަދު ވަނީ އިސް ނަންގަވައިގެން މަސައްކަތްތަކެއް ފައްޓަވައިފަ އެވެ. އޭގެ ތެރެއިން އެންމެ ފާހަގަ ކޮށްލެވޭ ކަމަކީ މިދިޔަ އަހަރު އިއުލާން ކުރި ސައޫދީ އަރަބިއްޔާގެ 2030ގެ ތަސައްވުރެވެ.\nމުހައްމަދު ބިން ސަލްމާން، ސައޫދީ އަރަބިއްޔާގެ ތަރައްގީގެ މައި ސިޔާސަތެއްގެ ގޮތުން 2030ގެ ތަސައްވުރު އިއުލާން ކޮށްދެއްވަނީ.\nމި ތަސައްވުރުގެ މައިގަނޑު އަމާޒަކީ، ގައުމުގެ އިގްތިސާދު ބައްޓަން ކުރުމުގައި ތެލުގެ އާމްދަނީ އަށް ބަރޯސާވުން ކުޑަ ކުރުމާ އެކު، އިގްތިސާދީ އެހެން ވަސީލަތްތަކަށް ބަރޯސާވުން އިތުރު ކުރުމެވެ. އޭގެ އިތުރުން ތައުލީމް، ސިއްހަތު، އުމްރާނީ ތަރައްގީ، މުނިފޫހިފިލުވުމާއި ޓޫރިޒަމް ފަދަ ދާއިރާތައް މިހާރަށް ވުރެ ތަރައްގީ ކުރުމެވެ. ހަމަ އެއާ އެކު އިގްތިސާދީ އަދި އިންވެސްޓްމެންޓް ހަރަކާތްތައް އިތުރު ކުރުމެވެ.\nއުފެއްދުންތެރިކަމުގެ ދާއިރާ އިން އަސްކަރީ އުފެއްދުންތައް އިތުރު ކުރުމަކީ ވެސް 2030ގެ ތަސައްވުރުގެ މުހިންމު ބައެކެވެ. ތެލުގެ ވިޔަފާރި ނުހިމެނޭ އެހެން ސިނާއަތްތަކުގެ ވިޔަފާރި، އެހެން ގައުމުތަކާ އެކު އިތުރު ކުރުމަކީ ވެސް މި ތަސައްވުރުގެ މުހިންމު ބައެކެވެ.\nމިފަދަ ބަދަލުތަކެއް ސައޫދީގެ ސިޔާސީ މަސްރަހުން ފެނުނު ކަމުގައި ވިޔަސް، ސައޫދީގެ މިއަދުގެ ޒުވާނުން އެދޭ ފަދަ ބަދަލުތަކެއް ސައޫދީގެ ސިޔާސީ މަސްރަހަށް އަތުވެދާނެ ހެއްޔެވެ؟ ޒުވާން ޖީލެއްގެ އަތްމައްޗަށް ވެރިކަން ފުރޮޅިއްޖެ ނަމަ ޒަމާނީ ޑިމޮކްރެސީގެ ބަދަލުތަކެއް ފެނިދާނެ ހެއްޔެވެ؟ މިފަދަ އެތައް ސުވާލެއް ސައޫދީ ރައްޔިތުންގެ ހިތްތަކުގައި މިހާރު ވެސް ވަނީ އުފެދިފަ އެވެ.\nއިތުރު ލިޔުންތައް މެދު އިރުމަތި ސައޫދީ އަރަބިއްޔާ ގަތަރު ގަލްފް ގައުމުތައް ސަލްމާން ރަސްގެފާނު\nއަރަބިން ރާއްޖެ އިޝްތިހާރުކުރަން ޝަހީމްގެ ވެބްސައިޓެއް\nގަތަރުގެ އަމީރަށް ސައުދީ ރަސްގެފާން ދައުވަތު ދެއްވައިފި\nގަތަރު މައްސަލަ ހައްލުކުރަން ސައުދީން ނޫޅޭ: ޓިލަސަން


Maldives Living Expo 2021, Gift Partner Akah Muni Homecare - AO News\nމޯލްޑިވްސް ލިވިންގް އެކްސްޕޯ 2021 ގެ ގިފްޓް ޕާރޓްނަރ އަކަށް މުނިހޯމްކެއަރ\n50،000 ރުފިޔާގެ އަގުހުރި ގިފްޓް ވައުޗަރަކާއި އެކު މޯލްޑިވްސް ލިވިންގް އެކްސްޕޯ 2021 ގެ ގިފްޓް ޕާރޓްނަރ އަކަށް މުނިހޯމްކެއަރ ހަމަޖައްސައިފިއެވެ. ހައިރައިޒް ފްރައިވެޓް ލިމިޓެޑްއިން ވިދާލުވީ މި އެކްސްޕޯގެ ޕާރޓްނަރ އަކަށް ވިޔަފާރީގެ ދާއިރާއިން 30 އަހަރަށްވުރެ ގިނަ ދުވަސްވެފައިވާ މުނިހޯމްކެއަރ ހަމަޖެހުމަކީ އެކްސްޕޯއަށް ލިބުނު އިތުރު ފުރިހަމަ ކަމެއް ކަމަށެވެ. ހައިރައިޒް ފްރައިވެޓް ލިމިޓެޑްއިން ވަނީ9ވަނަ މޯލްޑިވްސް ލިވިން އެކްސްޕޯ ނޮވެމްބަރ 18 އިން 20 ގެ ނިޔަލަށް ހުޅުމާލެ ސެންޓްރަލް ޕާކް ގައި ކުރިއަށް ގެންދިއުމަށް އިއުލާންކޮށް އެޗްޑީސީ އާއި އެކު ޕާރޓްނަޝިޕް ސޮއި ކޮށްފައެވެ.ހައިރައިޒްގެ ފަރާތުން ޕާރޓްނަރޝިޕްގައި ސޮއި ކުރެއްވީ، ޑިރެކްޓަރ އޮފް ސޭލްސް އެންޑް މާރކެޓިން، މަރިޔަމް މައިޝާއެވެ. އަދި އެޗްޑީސީގެ ފަރާތުން ސޮއި ކުރެއްވީ ޑެޕިއުޓީ މެނޭޖިން ޑިރެކްޓަރ އަހްމަދު އާތިފް އެވެ.\nމޯލްޑިވްސް ލިވިންގް އެކްސްޕޯގެ9ވަނަ އެޑިޝަން އިއުލާން ކުރަމުން ހައިރައިޒް އިން މީޑިޔާ އާއި މައުލޫމާތު ހިއްސާކުރައްވަމުން ވިދާޅުވީ މިފަހަރުގެ އެކްސްޕޯ އަކީ ވެސް ފާއިތުވެދިޔަ 8 މޯލްޑިވްސް ލިވިންގް އެކްސްޕޯތައް ފަދަ ކާމިޔާބު އެކްސްޕޯއެއް ކަމަށް އުންމީދު ކުރައްވާ ކަމަށެވެ. މިއަހަރު ހުޅުމާލެ ސެންޓްރަލް ޕާކް ގައި ކުރިއަށް ގެންދިއުމަށް ހަމަޖެހިފައިވާ އެކްސްޕޯ ވެގެން ދާނީ ރިއަލް އެސްޓޭޓްގެ ދާއިރާއިން މިސަރަހައްދުގައި ފާހަގަ ކޮށްލެވޭ ކުންފުނިތަކާއި، އިމާރާތްތަކާއި ދިރިއުޅުމަށް ބޭނުންވާނެ ހިދުމަތްތަކުގެ އިތުރުން އެހެނިހެން ތަކެތީގެ ވިޔަފާރިތައް އެއްތަނަކަށް ގެނެސް އިތުރަށް ފުރިހަމަ ކުރެވިފައިވާ އެކްސްޕޯ އެއް ކަމަށެވެ.\n2013 ވަނަ އަހަރު ފެށި މޯލްޑިވްސް ލިވިންގް އެކްސްޕޯއަކީ ޕަބްލިކޭޝަން އަދި ޕީއާރު ދާއިރާގެ އިތުރުން އިވެންޓް މެނޭޖްމަންޓްގެ ދަާއިރާއިންވެސް ރާއްޖޭގައި އެންމެ ކުރި އަރާފައިވާ ކުންފުއްޔެެއްކަމަށްވާ ހައިރައިޒް ޕްރައިވެޓް ލިމިޓަޑުން އިންތިޒާމްކޮށް ހިންގާ އިވެންޓެކެވެ. އަދި މޯލްޑިވްސް ލިވިންގް އެކްސްޕޯ ފާހަގަ ވެފައިވަނީ ފާއިތުވެ ދިޔަ 8 އަހަރުގައިވެސް ރާއްޖޭގައި ލައިފްސްޓައިލް އަދި ރިއަލް އެސްޓޭޓްގެ ދާއިރާއިން ބޭއްވޭ ހަމައެކަނި އެކްސްޕޯގެ ގޮތުގައެވެ. ހައިރައިސް ޕްރައިވެޓް ލިމިޓެޑުން ފާހަގަ ކުރިގޮތުގައި ތިން ދުވަހުގެ މުއްދަތަށް ކުރިއަށްދާ މި އެކްސްޕޯ ވެގެންދާނީ ވިޔަފާރިތަކަށް ބޭނުންވާ އެންމެ އެކަށޭނަ އިންވެސްޓަރުންނާއި އެވިޔަފާރިތައް އެއްތަންކުރުވާ ބައްދަލުކުރުވާނެ މެދުވެރިއެއް ކަމަށެވެ. އަދި މީގެ އިތުރުން އާންމު ފަރާތްތަކަށާއި އިންވެސްޓަރުންނަށް ރިއަލްއެސްޓޭޓް ދާއިރާގެ ތަފާތު އެކި ޕްރޮޖެކްޓް ތަކާއި،އިންޓީރިއާ އަދި އެކްސްޓީރިއާގެ އިތުރުން ފައިސާގެ މުއާމަލާތް ގެންދާނެ ގޮތުގެ މައުލޫމާތުވެސް ލިބިގެންދާނެކަމަށެވެ.\nހައިރައިޒްހައިރައިޒް ޕްރައިވެޓް ލިމިޓެޑްމުނިހޯމްކެއަރމޯލްޑިވްސް ލިވިންގް އެކްސްޕޯ\nރާއްޖޭގެ ފަތުރުވެރިކަން ކުރިއެރުވުމަށް އިއްސެގެ ހައިރައިޒް އެންމެ އުހުގައި!\n“މޯލްޑިވްސް ޝޯކޭސް” މާދަމާ ލަންކާގައި ފަށަނީ\nމޯލްޑިވްސް ޝޯކޭސްގައި އައްޑޫގެ ޓޫރިޒަމް އެސޯސިއޭޝަނަށް ޚާއްޞަ ޒޯނެއް